1-тиркеме

**2021-2040-жылдары**

**Кыргыз Республикасында билим берүүнү өнүктүрүү стратегиясы**

**Бишкек - 2020**

**Мазмуну**

[I бөлүм. Кыргыз Республикасында билим берүү системасынын жалпы абалы жана анын өнүгүүсүнө таасирин тийгизген тенденциялар 5](#_Toc39753604)

[***Кыргыз Республикасында билим берүү системасынын өнүгүүсүнө таасирин тийгизген тенденциялар жөнүндө*** 5](#_Toc39753605)

[***Мектепке чейинки билим берүүнүн абалы жөнүндө*** 9](#_Toc39753606)

[***Мектептик билим берүүнүн абалы жөнүндө*** 9](#_Toc39753607)

[***Кесиптик билим берүүнүн абалы жөнүндө (баштапкы жана орто)*** 13](#_Toc39753608)

[***Жогорку кесиптик билим берүү системасынын абалы жөнүндө*** 15](#_Toc39753609)

[***Эрезеге жеткендерге билим берүүнүн абалы жөнүндө*** 18](#_Toc39753610)

[***Адам ресурстарынын, билим берүү системасын башкаруу жана каржылоо процесстеринин абалы жөнүндө*** 20](#_Toc39753611)

[II бөлүм. БӨС көз караш, максаттар жана милдеттер 22](#_Toc39753612)

[**1-схема. 2040-жылга карата Кыргыз Республикасынын билим берүү системасынын түзүмү** 29](#_Toc39753613)9

[III-бөлүм. Өнүгүү багыттары 30](#_Toc39753614)

[**3.1 Мектепке чейинки билим берүү жана балдарды багуу** 30](#_Toc39753615)

[**Көйгөйлөр** 30](#_Toc39753616)

[**2040-жылга чейин мектепке чейинки билим берүүнү өнүктүрүүнүн милдеттери жана чечүү жолдору.** 31](#_Toc39753617)

[**Мектепке чейинки билим берүү боюнча БӨС 2040 жетишүү индикаторлору** 34](#_Toc39753618)

[**3.2 Мектептик билим берүү** 37](#_Toc39753619)

[**Көйгөйлөр** **Ошибка! Закладка не определена.**](#_Toc39753620)

[**2040-жылга чейин мектептик билим берүүнү өнүктүрүүнүн милдеттери жана чечүү жолдору** **Ошибка! Закладка не определена.**](#_Toc39753621)

[**Мектептик билим берүү боюнча БӨС 2040 жетишүү индикаторлору** 46](#_Toc39753622)6

[**3.3 Кесиптик билим берүү (баштапкы жана орто).** 53](#_Toc39753623)

[**Көйгөйлөр** 53](#_Toc39753624)

[**2040-жылга чейин кесиптик билим берүүнү өнүктүрүү милдеттери жана чечүү жолдору** 55](#_Toc39753625)

[**Кесиптик билим берүү боюнча БӨС 2040 жетишүү индикаторлору** 58](#_Toc39753626)

[**3.4 Жогорку кесиптик билим берүү** 61](#_Toc39753627)

[**Көйгөйлөр** 61](#_Toc39753628)

[**2040-жылга чейин жогорку кесиптик билим берүүдөгү милдеттер жана чечүү жолдору** 62](#_Toc39753629)

[**Жогорку билим боюнча БӨС 2040 жетишүү индикаторлору** 65](#_Toc39753630)

[**3.5 Эрезеге жеткендерге билим берүү** 70](#_Toc39753631)

[**Көйгөйлөр** 70](#_Toc39753632)

[**2040-жылга чейин эрезеге жеткендерге билим берүү милдеттери жана чечүү жолдору** 72](#_Toc39753633)

[**Эрезеге жеткендерге билим берүү боюнча БӨС 2040 жетишүү индикаторлору** 74](#_Toc39753634)

[3.6. Билим берүү системасында башкаруу жана каржылоо процесстерин өнүктүрүү 76](#_Toc39753635)

[**Көйгөйлөр:** 76](#_Toc39753636)

[**2040-жылга чейин билим берүү системасында адам ресурстарын, башкаруу жана каржылоо процесстерин өнүктүрүү боюнча милдеттер жана чечүү жолдору** 79](#_Toc39753637)

[**Билим берүү системасында адам ресурстарын, башкаруу жана каржылоо процессстерин өнүктүрүүгө жетишүү үчүн БӨС 2040 индикаторлору** 82](#_Toc39753638)

**IV бөлүм. Мүмкүн болуучу тобокелдиктер жана коркунучтар** .......................................87

**V бөлүм. Мониторинг жана баалоо** ..............................................................................................88

Колдонулган кыскартуулардын тизмеси:

Begin\_nocompare

|  |  |
| --- | --- |
| **CIS** | Counsel of International schools |
| **EGRA** | Early grade reading assessment |
| **ENIC/NARIC** | European Network of Information Centres/ National Academic Recognition Information Centres |
| **ESG** | European standards and guidelines |
| **NEET** | Not in Education, Employment or Training |
| **PhD** | Philosophy doctor |
| **PISA** | Programme for International Student Assessment |
| **ИДП** | Ички дүң продукт |
| **УАЖК** | Улуттук азчылыктар иштери боюнча Жогорку комиссар |
| **ЖКБ** | Жогорку кесиптик билим берүү |
| **Шаар/ББ** | Шаардык билим берүү башкармалыгы |
| **МБС** | Мамлекеттик билим берүү стандарты |
| **МКК** | Мамлекеттик каттоо кызматы |
| **МЧБУ** | Мектепке чейинки билим берүү уюмдары |
| **ЕАЭС** | Евразиялык экономикалык союз |
| **ББМС** | Билим берүүнү башкаруунун маалыматтык системасы |
| **ДМЧА** | Ден соолугунун мүмкүнчүлүгү чектелген адамдар |
| **ЭБКА** | Эрезеге жеткендерге билим берүү Кыргыз ассоциациясы |
| **КР** | Кыргыз Республикасы |
| **КИКИ** | Көп индикаторлуу кластердик изилдөө |
| **БИМ** | Кыргыз Республикасынын Билим берүү жана илим министрлиги |
| **ФМ** | Кыргыз Республикасынын Финансы министрлиги |
| **ЧУА** | Ченемдик укуктук акт |
| **МБСКБУС** | Мектептик билим берүүнүн сапатына кепилдик берүү улуттук системасы |
| **УСК** | Кыргыз Республикасынын Улуттук статистика комитети |
| **ИИН** | Илимий-изилдөө институту |
| **ОКУБ** | Окуучулардын жетишкендиктерин улуттук баалоо |
| **БКБ** | Баштапкы кесиптик билим берүү |
| **ЕККУ** | Европадагы коопсуздук жана кызматташуу боюнча уюм |
| **ЖРТ** | Жалпы республикалык тестирлөө |
| **Рай/ББ** | Райондук билим берүү бөлүмү |
| **КМШ** | Көз карандысыз мамлекеттердин шериктештиги |
| **ОКБ** | Орто кесиптик билим берүү |
| **Спуз** | Орток кесиптик билим берүү уюмдары |
| **БӨС** | Билим берүүнү өнүктүрүү стратегиясы |
| **ТӨМ** | Туруктуу өнүгүү максаттары |
| **ШКУ** | Шанхай кызматташтык уюму |
| **ЮНИСЕФ** | БУУнун Балдар фонду |

**I бөлүм. Кыргыз Республикасында билим берүү системасынын жалпы абалы жана анын өнүгүүсүнө таасирин тийгизген тенденциялар**

## ***Кыргыз Республикасында билим берүү системасынын өнүгүүсүнө таасирин тийгизген тенденциялар жөнүндө***

Кыргыз Республикасы бүгүнкү күндө экономикалык жана социалдык чөйрөлөрдө жашоонун жаңы шарттарына ыңгайлашуу жолунда турат. Ата мекендик билим берүү системасы ыңгайлашуу шарттарында маанилүү ролду ойнойт, анткени адам капиталы жана анын ийкемдүүлүгү өлкөнүн өзгөрүп туруучу шарттарга келечекте ийгиликтүү өнүгүү жана ыңгайлашуу мүмкүнчүлүктөрүн жана жөндөмдүүлүгүн аныктайт. Бүгүнкү күндө көптөгөн изилдөөлөр социалдык-экономикалык өнүгүү үчүн адам капиталынын маанилүүлүгүн тастыктады. Өнүккөн өлкөлөрдө адам капиталынын наркы негизги капиталдын наркынан 1,5 эсеге жогору, ал эми анын ИДПнын өсүүсүнө кошкон салымы 60-80% түзөт. Ошол эле учурда, өнүгүү жана көптөгөн жетишкендиктер менен катар Кыргыз Республикасынын билим берүү системасын ийкемдүү эмес жана натыйжалуу чечимдерди издөөдө деп мүнөздөөгө болот.

Билим берүү системасын өнүктүрүүнүн андан аркы жолдорун аныктоо үчүн БӨС 2040 көз карашын, максаттарын жана милдеттерин калыптандырууга таасирин тийгизген бүгүнкү реалийлерди жана заманбап дүйнөнүн тенденцияларын эске алуу зарыл. БӨС 2040 артыкчылыктуу багыттарын түзүүчү негизги тенденциялар катары төмөнкүлөр бөлүнүп чыгарылат:

1. Демографиялык өсүү;

2. Глобалдаштыруу;

3. Технологияларды өнүктүрүү - санариптештирүү;

4. Социалдык-экономикалык дифференциацияны күчөтүү.

1. *Демографиялык өсүү*. Кыргыз Республикасында калктын өсүүсүнүн жалпы дүйнөлүк тенденциясы байкалууда, мында өсүү темпи 2012-2016-жж. 2% деңгээлинде болгон, бул дүйнөлүк орточо көрсөткүчкө салыштырмалуу жогорку маани болуп саналат жана мындай өсүү божомолдор боюнча 2035-жылга чейин сакталат. Ушуга байланыштуу жаңы жумушчу орундарга карата суроо-талаптын жогорулашы туруктуу болору байкалып турат, анткени жаштардын эмгек рыногуна чыгуусу пенсияга чыккандан кийин эмгек рыногунан кеткен адамдардын көрсөткүчтөрүнөн олуттуу ашат. Мындан тышкары, өлкөдөгү демографиялык өсүү аймактарда жумушчу орундардын жетишсиздигинен улам ички миграциянын олуттуу агымы менен коштолууда. Мындай кырдаал ата мекендик билим берүү системасынын алдына төмөнкүдөй милдеттерди коет:
   1. *Билим берүү системасынын инфраструктурасын өнүктүрүүнүн темптерин калктын санын өсүү темпи менен шайкеш келтирүү,* анткени бүгүнкү күндө мектепке чейинки жана мектептик билим берүү системасында инфраструктураны өнүктүрүүнүн ылдамдыгы калктын, өзгөчө шаардагы калктын санынын өсүүсүнүн ылдамдыгынан артта калууда. Билим берүү системасы менен балдарды жана жалпы калкты камтууну сактоо жана билим берүүнүн сапатын жакшыртуу үчүн социалдык объекттерди куруунун алдыга чыгуучу саясатын түзүү үчүн демографиялык божомолдоо зарыл.
   2. *Мугалимдер корпусуна жана окутуучулардын санына болгон жүктөмдү кайрадан карап чыгуу, анткени* окуучулардын санынын көбөйүшү окутуучуларга карата жүктөмдү жана жалпысынан окутуучулардын санынын көбөйүшүнө алып келет. Ошондуктан, системада педагогикалык кадрларды тартуу жана даярдоонун сандык көрсөткүчтөр боюнча гана эмес, ошондой эле билим берүү системасындагы өзгөрүүлөрдү жана өнүктүрүү стратегиясын эске алуу менен сапаттык көрсөткүчтөр боюнча да алдыга чыгуучу саясат жүргүзүлүшү керек.
2. *Глобалдаштыруу.* Глобалдаштыруу шарттарында билим берүү системасы эл аралык билим берүү чөйрөсүнө кошулууда жана ата мекендик да, ошондой эле глобалдык эмгек рыногунда да суроо-талапка ээ болуучу адистерди даярдоого багытталган болууга тийиш. Ушуга байланыштуу билим берүү системасынын дүйнөлүк билим берүү мейкиндигинде атаандаштыкка жөндөмдүүлүгүн жогорулатуу үчүн билим берүүнүн сапатына карата талаптар жогорулайт; билим берүүнүн ар кандай деңгээлдеринде социалдык-эмоциялык/ийкемдүү көндүмдөрдү калыптандырууга муктаждык жогорулайт; билим берүүнүн мазмунуна глобалдык жарандуулук, толеранттуулук, маданияттар аралык коммуникациялар ж.б. сыяктуу окутуунун натыйжаларын киргизүү; көп тилдүү билим берүүнү калыптандырууга карата талаптар жогорулайт. Мындай чакырыктарга таасир этпей коюуда ата мекендик билим берүү системасынын бүтүрүүчүлөрү жергиликтүү да, эл аралык да эмгек рынокторунда атаандаштыкка жөндөмдүү боло албайт жана келечектин шарттарына ыңгайлаша албайт.
3. *Технологияларды өнүктүрүү – санариптештирүү.* Жаңы технологияларды өнүктүрүү дайыма өсүп туруучу окутууну, анын ичинде онлайн режиминде окутууну, жаңы технологиялардын потенциалын өздөштүрүүнү, санариптик көндүмдөргө окутууну талап кылат. Ушуга байланыштуу билим берүү системасынын алдында окутуучулардын жана окуучулардын арасында компьютердик сабаттуулукту жогорулатуу, санариптик технологияларды эске алуу менен билим берүү инфрастурктурасын өнүктүрүү, өзгөрүп туруучу технологиялык чөйрө аркылуу аралыктан жана башка формада билим берүүнү күчөтүү зарылдыгы жогорулайт.
4. *Социалдык-экономикалык дифференциацияны күчөтүү.* Кирешелердин жогорку жана төмөн деңгээлдери менен калктын ортосундагы ажырым өнүккөн жана өнүгүп келе жаткан өлкөлөрдө тереңдеп жатат. Социалдык-экономикалык дифференциациянын көбөйүшү Кыргыз Республикасында да байкалууда. Аталган көйгөйгө таасир этүү боюнча максаттуу саясат ар кандай категориядагы балдарга (анын ичинде майыптуулугу бар балдарга, аярлуу категориядагы үй-бүлөлөрдүн балдарына) билим берүүнүн жеткиликтүүлүгүн, сапаттуу билим берүүнүн жеткиликтүүлүгүн жалпысынан сактайт жана жогорулатат.

Аталган билим берүүнү өнүктүрүү стратегиясы кийинкилер аркылуу белгиленген тенденцияларды жеңүүгө багытталган: 1) натыйжалуураак башкаруу; 2) бар болгон финансылык каражаттарды натыжалуу башкаруу; 3) эмгек рыногунда суроо-талапка ээ адистерди даярдоого мүмкүндүк бербей жаткан билим берүүнүн сапатын жакшыртуу. Билим берүүнүн сапатынын төмөндүгү Дүйнөлүк Банктын Адам капиталын өнүктүрүү долбоорунун натыйжалары менен тастыкталууда. Алсак, 2018-жылы бул долбоор Кыргыз Республикасындагы билим берүүдөгү 4,2 жыл ажырымды аныктады. Башкача айтканда, окуучулар 18 жаш куракка келгенде орточо эсеп менен 12,6 жыл мектепке чейинки, баштапкы жана орто кесиптик билим берүүнү аяктайт, бул билим берүүнүн сапатын эске алуу менен билим алган жылдарды корректировкаласа 8,4 жылга барабар болот.

Акыркы он жылдын ичинде оң натыйжалар жетишилген, алар бүгүнкү күндө аталган глобалдык жана локалдык тенденциялар менен катар 2040-жылга чейин Билим берүүнү өнүктүрүүнүн стратегиясын түзүү жана ишке ашыруу үчүн негизги чекит болуп саналат. Төмөндө билим берүүнүн ар бир деңгээли боюнча өнүгүүнүн натыйжалары жөнүндө маалымат берилген.

## ***Мектепке чейинки билим берүүнүн абалы жөнүндө***

Мектепке чейинки билим берүү секторунун акыркы он жылдагы өнүгүү багыты 3дөн 7 жашка чейинки курактагы балдарды мектепке чейинки билим берүү менен камтууну кеңейтүүгө багытталган жана аталган жаатта олуттуу жылышуулар байкалууда. Мектепке чейинки билим берүүнүн жеткиликтүүлүгүн кеңейтүүнүн алкагында – тиешелүү программаларга карата бөлүнүүчү ресурстардын көлөмү жогорулаган: мектепке даярдоого карата республикалык бюджеттен чыгымдардын көлөмү дээрлик 20 эсеге өскөн – 2013-жылы 12,3 млн. сомдон 2018-жылы 255 млн. сомго чейин. Мында аларды колдонуунун натыйжалуулугу жана адилеттүүлүгү жогорулаган.

Бардык интервенциялардын натыйжасында 2019-жылы мектепке чейинки билим берүү уюмдарында балдарды камтуу өлкө боюнча 40%га чейин жогорулаган, анын ичинде балдардын 26%[[1]](#footnote-1) толук күндүк бала бакчаларда (камтуу 2019-жылы 197 миң баланы түзгөн, типтүү МЧБУларда 132 миң бала камтылган 2012-жылга салыштырмалуу 1,8 эсеге жогору). Эрте өнүктүрүү программалары менен 0-3 жаштагы балдарды камтуу төмөн деңгээлде – 4% калууда. Аталган камтуу – багуу, уктатуу жана тамак-аш бербестен, өнүктүрүүгө жана окутууга багытталган кыска мөөнөт болуучу жамааттык балдар бакчалары түрүндө мектепке чейинки билим берүүнүн вариативдүү формаларын кеңейтүү процессинин жана балдарды мектепке даярдоо программасынын натыйжасы. “Наристе” балдарды мектепке даярдоо программасы бала бакчадагы даярдоо тобуна барган, ошондой эле башталгыч мектепке барганга чейин эрте өнүктүрүү программаларын

,а катышпаган балдарга арналган ийгиликтүү демилгелерден болду. Мектепке даярдоо программасы бала бакчага барбаган балдарды 2012-жылдагы 100 жана 240 сааттарга салыштырмалуу жылдык даярдоо (480 саат) менен камсыздады. Аталган демилгенин жардамы менен Кыргыз Республикасынын Билим берүү жана илим министрлигинин оперативдүү маалыматтарына ылайык 5,5-7 жаш курактагы балдарды мектепке даярдоо менен дээрлик массалык түрдө (100 миңден ашуун бала) камтуу ишке ашкан. Улуттук статистика комитетинин маалыматтары окутуунун уюштурулган түрлөрүндө балдарды камтуунун 2012-жылы 11,2%дан 2019-жылы 82%га чейин өсүүсү тастыкталууда (мектепке баруу үчүн расмий куракка жеткенге чейин бир жыл мурда) (6 жаш курактагы туруктуу калктын санына карата пайыз менен).

Мындан тышкары, 2016-жылдан тартып инклюзивдүү билим берүү программасы «Наристе» балдарды мектепке даярдоо программасына интеграцияланган. Аталган программаны ишке ашыруу максатында 8 миңден ашуун педагог окутулган.

Мектепке чейинки программалардын окутуунун натыйжасына тийгизген позитивдүү таасири улуттук изилдөөлөрдүн жыйынтыгы менен тастыкталууда, алар мектепке чейинки билим алган балдардын индекстин орточо 26.2 баллга, математика боюнча 21.6 баллга, мекен таануу боюнча 14.2 баллга жогорулагандыгын көрсөтүүдө (ОБЖУБ 2017).

Мектепке чейинки билим берүүнүн сапаты жаатында «Мектепке чейинки билим берүү жана балдарды багуу» Кыргыз Республикасынын Жаңы мамлекеттик билим берүү стандарты иштелип чыкты. Мектепке чейинки билим берүү программаларына карата негизги талаптар иштелип чыкты.

Мындан тышкары, шаар менен айыл жергесинде мектепке чейинки билим берүү менен камтуунун ортосундагы ажырымды кыскартуу боюнча кошумча чаралар катары 2017-2018-жылдары 100дөн ашуун бала бакча оңдолуп-түзөлдү, мектептердин жана класстардын тармагын оптимизациялоонун эсебинен 40 мектепке чейинки уюм ачылган, ал эми 2013-жылдан 2019-жылга чейин 471 жамааттык балдар бакчасы ачылган. Натыйжасында аймактарда балдарды мектепке чейинки билим берүү менен камтуунун жогорулашы жетишилди – 2012-жылы 7,4%дан 2019-жылы 19,5%га чейин. Мындан тышкары, өлкө боюнча жеке менчик бала бакчалардын санынын өсүүсүнө түрткү берүү үчүн лицензия берүүдө санитардык-эпидемиологиялык ченемдерге жана эрежелерге, өрт коопсуздугунун эрежелерине карата талаптар жеңилдетилген. Салык кодексине жеке менчик мектепке чейинки билим берүү уюмдарын киреше салыгынан бошотуу жөнүндө түзөтүүлөр киргизилген. Көрүлгөн чаралардан улам жеке менчик мектепке чейинки билим берүү уюмдарынын саны 2012/2013-жылдары 58 уюмдан 171 уюмга чейин жогорулаган.

Балдарды мектепке чейинки билим берүү уюмдарына кабыл алуунун ачык-айкындуулугун камсыздоо үчүн balabakcha.edu.gov.kg платформасына жайгаштырылган “Мектепке чейинки билим берүү уюмуна электрондук кезек” программасы иштелип чыккан, ал азыркы учурда ашыкча жүктөлгөн балдар бакчаларындагы топтордун толтурулушун акырындык менен жөнгө салууга мүмкүндүк берет.

***Мектептик билим берүүнүн абалы жөнүндө***

Мектептик билим берүү системасында акыркы 10 жыл ичинде негизги басым камтууга да, билим берүүнүн сапатына да жасалган. Бул максаттар үчүн мамлекет тарабынан мектептик билим берүүгө карата чыгымдардын үлүшүн үзгүлтүксүз жогорулатуу саясаты жүргүзүлгөн, мында каражаттардын 93% тармакты кармоого жана анын иш алып баруусуна (кадрларды кошуу менен) багытталат, ал эми чыгымдардын 7% гана билим берүү уюмдарын өнүктүрүүгө жумшалат. Билим берүүгө бирдей жеткиликтүүлүктү камсыздоо жана мектептик билим берүүнү башкарууну жана каржылоону жакшыртуу үчүн 2015-жылы ченемдик бюджеттик каржылоого өтүү иши аяктады (Бишкек шаарынан тышкары). Каражаттардын “баланын артынан жүрүүсү” жана билим берүү системасын каржылоонун жогорулашынан улам өлкөнүн бардык областтарында бир окуучуга карата каржылоону теңдоо ишке ашты. Бирок, мындай оң динамикага карабастан, бир окуучуга карата чыгымдар бүгүнкү күнгө чейин сапаттуу билим берүү жана ар бир мектепте заманбап билим берүү чөйрөсүн түзүү үчүн жетишсиз болууда: жыл сайын мектептик билим берүү сектору иш алып баруу жана өнүгүү үчүн иш жүзүндө зарыл болгон каражаттарга салыштырмалуу болжолдуу түрдө 2 млрд. сомго кем алат. Мектеп окуучусуна карата бюджеттик ченемдик каржылоонун минималдуу стандартын жабуу 2018-жылы 88,8% түздү.

Мектептердин саны 2207ден 2265ге чейин, 1-класстан 11-класска чейин окутуу менен балдарды камтуунун коэффициентинин жогорулашы менен 2012-жылы 88,1%дан 2019-жылы 98,8% чейин жогорулаган жана тиешелүү түрдө мектептеги окуучулардын жалпы саны 1268,0 миң адамды түздү. Ошол эле учурда шаарларда окуучулардын саны 25%га, ал эми айылда – 12%га жогорулаган. Камтуунун көрсөткүчтөрүнө ошондой эле мектеп курагындагы балдардын санынын өсүүсүнүн темпи да таасир этти: бүгүнкү күндө темп жылына 3,8%ды түзөт (темптер 2012-жылы 1,012ден 2016-жылы 1,176га чейин жогорулаган). Жапы билим берүү уюмдарынын санынын өсүүсүнө түрткү берүү үчүн жеке менчик мектептер жеке менчик бала бакчалар сыяктуу эле кирешеге карата салыктан бошотулган. Окуучулардын көбү, 75%, кыргыз тилинде окутуучу 1395 мектепте билим алышат. Орус тилинде окутуу менен 234 мектеп, өзбек тилинде – 31 мектеп, тажик тилинде окутуу менен – 3 жана аралаш тилде окутуучу, негизинен кыргыз жана орус тилдеринде – 602 мектеп. Мында гендердик дезагрегациянын деңгээлинде негизги жалпы мектептерге баруу боюнча таза көрсөткүч 50% - 50% деңгээлинде сакталууда.

Мектептик билим берүү системасынан чыгып калган балдар үчүн кечки (нөөмөт менен) мектептер/класстар ачылууда жана сырттан/аралыктан билим алуу мүмкүнчүлүктөрү түзүлүүдө. 2000-жылы 1851 адам окуган болгону 4 кечки жана нөөмөт менен мектеп, ошондой эле иштеген жаштар үчүн орто (күндүзгү) жалпы билим берүүчү мектептердин алдында класстар болсо, 2019-жылы камтууну 5,4 миң адамга чейин жогорулатуу жетишилди. Аны менен бирге балдардын мектептен чыгып калуусу боюнча цифралар, жакырчылыктын жана жумушсуздуктун деңгээли Кыргыз Республикасында калктын сабаттуулугунун төмөндөшүн алдын алуу үчүн 80ге жакын кечки мектеп иш алып барышы керек экендигин билдирүүдө.

Натыйжалуу башкаруу, мектептик билим берүү системасынын ачык-айкындуулугун жана бирдей жеткиликтүүлүгүн камсыздоо, маалыматтын жеткиликтүүлүгүн жана окуу, окутуу процессин жакшыртууну камсыздоо максатында санариптештирүү активдүү өнүгүүдө. Мектептерди Интернетке кошуу 2,4%дан 99%га чейин жогорулады (бул республиканын бардык мектептерине окутуу жана окуу процессинде Интернетти колдонууга мүмкүндүк берет). Мектепке чейинки билим берүү системасындагыдай эле мектептик билим берүү системасынын ачык-айкындуулугун жана жеткиликтүүлүгүн камсыздоо максатында балдарды биринчи класска кабыл алууда электрондук каттоо программасы ишке киргизилген. lib.kg программалык платформа түзүлгөн (Ачык билим берүү ресурстарынын Улуттук репозиторийи), анда окуучулар, мугалимдер жана ата-энелер үчүн ачык жеткиликтүүлүк менен мектептик окуу китептеринин электрондук түрү аккумуляцияланган (2019-жылы Кыргыз Республикасынын мектептеринде окуу процессинде колдонулуучу 453 окуу китеби жана башка окуу материалдары жайгаштырылган) жана 1-4-класстын окуучулары үчүн кошумча окуу материалдары үчүн - Айбилим ([www.ibilim.kg](http://www.ibilim.kg)) жана 5-9-класстын окуучулары үчүн – Билим Булагы ([www.bilimbulagy.kg](http://www.bilimbulagy.kg)) платформалары түзүлгөн. Инновациялык мектептер түзүлгөн, негизинен алыскы айыл жергесинде, ошондой эле райондук жана шаардык борборлордо электрондук китепканалар түзүлгөн, аларды мазмуну жагынан толтуруу жана инновациялык өнүктүрүү боюнча ишти улантуу керек.

Өсүп келе жаткан муундун коопсуздугун жогорулатуу жана саламаттыгын колдоо үчүн Кыргыз Республикасынын Өкмөтү тарабынан бир катар программалар ишке ашырылган. Алсак, мектептик тамак-аш программасынын алкагында ысык тамак менен камтуу – 2012-жылы 10%дан 2019-жылы 65,5%га чейин (1485 мектеп) жогорулаган. Дээрлик 5 миң мектеп кызматкерлери, 15 миңден ашун окуучу, ошондой эле алардын ата-энелери туура тамактануу приництерине окутулган. 2019-жылы Мектептеги тамак-аш жөнүндө жаңы Мыйзам кабыл алынган, анын максаты болуп окуучулардын азыктандыруучу заттарга жана энергияга болгон керектөөлөрүнүн курактык физиологиялык талаптарына, рационалдуу жана балансталган тамактануу приниптерине шайкеш келүүчү менюга ылайык жалпы билим берүү уюмдарынын окуучуларын тамак-аш менен камсыздоо үчүн укуктук шарттарды түзүү саналат. Билим берүү чөйрөсүнүн коопсуздугунун стандарты бекитилген (ал “Коопсуз мектеп” концепциясын ишке ашырууга мүмкүндүк берет), Кыргыз Республикасында инклюзивдүү билим берүүнү өнүктүрүү Концепциясы бекитилди, үч параметр боюнча (физикалык, экологиялык, психологиялык коопсуздук) коопсуз чөйрөнү түзүүнүн принциптери жана ченемдери аныкталды.

Окуу китептери менен камсыздоо системасын жакшыртуу үчүн 2017-жылдан тартып окуу китептерин ижарага берүү системасы киргизилген, аны башкаруу үчүн “Жаңы китеп” мамлекеттик мекемеси түзүлгөн. Ушул жана башка демилгелердин жардамы менен мектептерди окуу китептери менен камсыз кылуу 2012-жылы 63,3%дан 2019-жылы 73,4%га чейин жогорулаган. Ата мекендик окуу китептеринин авторлорун даярдоо боюнча демилгелер ишке киргизилүүдө.

2019-жылдын сентябрында милдеттүү процедура катары КР БИМ тарабынан ОУК долбоорлоруна дискриминацияга каршы жана гендердик экспертиза жүргүзүүгө карата талаптар бекитилген.

Мектептик билим берүү үчүн жаңы муундун мамлекеттик билим берүү стандарты иштелип чыгып, бекитилген, ал окуучулардын компетенцияларын өнүктүрүүгө багытталган. Жаңы муундун стандарттарында (куррикулумдарда) программалык материалды өздөштүрүүнүн натыйжасында балада калыптана турган билимдер, көндүмдөр, баалуулуктар жана жашоого карата мамилеси (компетенттүүлүктөр) биринчи жолу жазылган. Окутуунун маанилүү натыйжаларынын бири Жалпы мектептик билим берүүнүн Мамлекеттик билим берүү стандартынын (2014) 13-пунктун аткаруу болушу керек, анда мектеп “демократиялык мамлекетте жашоо үчүн зарыл болгон баалуу орнотууларга багытталган окуучунун инсандык сапаттарын” өнүктүрүүнү камсыздашы керек деп белгиленген. БӨС 2020 ишке ашыруу мезгилинде 1-6 класстын окуучулары жаңы стандарт боюнча окутууга өтүшкөн. Орто мектеп үчүн стандарттар иштелип чыккан.

Азыркы учурда билим берүү системасында 75 миңден ашуун мугалим иштейт. Алардын 80%дан ашыгы жогорку (педагогикалык) билимге ээ, калган мугалимдер – орто кесиптик билимге ээ). Мектептерде мугалимдердин жетишсиздигинин кыскарышы боюнча тенденция байкалууда: 2012-жылга чейин жетишсиздик жылына 3,5-4 миң адамды түзгөн, ал эми 2019-жылы 1 миң адамдан ашпайт. Мектептерди педагогикалык кадрлар менен комплекттөөнү камсыздоо эмгек акыны жогорулатуунун (2011, 2015, 2019-жж.) эсебинен жетишилди: мугалимдердин эмгек акысы 2011-жылдан тартып орточо эсеп менен 3,5 миң сомдон 13,8 миң сомго чейин жогорулаган, башкача айтканда дээрлик 4 эсеге жогорулап, биринчи жолу өлкө боюнча орточо эмгек акы менен теңелген. Мугалим кесибинин социалдык кадыр-баркын жогорулатуу боюнча иш жүргүзүлүүдө. Окутуучуларды заманбап окутуу үчүн мектептик билим берүү системасындагы өзгөрүүлөргө ылайык Кыргыз Республикасынын Билим берүү жана илим министрлигине караштуу Республикалык педагогикалык кызматкерлердин квалификациясын жогорулатуу жана кайра даярдоо институтунда жылына 15 миңге жакын мугалим окуйт.

2012-жылдан тартып республиканын мектептерине көп тилдүү билим берүү активдүү киргизилүүдө. 2019-жылы аталган ишке 80 мектеп жана педагогикалык адистиктерге ээ 5 жож катышкан[[2]](#footnote-2). Кыргыз Республикасынын мектептериндеги көп тилдүү билим берүү программаларынын ийгиликтүүлүгүнө жүргүзүлөн мониторинг көрсөткөндөй, балдардын үчтөн эки бөлүгү экинчи тилди билүүсү жакшырган; мектептик чөйрөнүн толеранттуулугу жогорулаган, балдардын ортосундагы мамиле, окуучулар менен мугалимдердин ортосундагы мамиле, мектеп менен ата-энелердин ортосундагы мамиле өзгөргөн.

Республиканын 479 мектебине инклюзивдүү билим берүү киргизилген. Өзгөчө керектөөлөрү бар балдар менен жалпы билим берүү уюмдарынын шарттарында иштөө үчүн мугалимдер жана ата-энелер үчүн “Мектепте бирге окуйбуз” окуу-усулдук колдонмосу иштелип чыккан, мектептердин жетекчилеринин, психологдордун, социалдык педагогдордун инклюзивдик билим берүү боюнча квалификациясын жогорулатуу курстарынын программасы бекитилген. 2016-жылы И.Арабаев атындагы Кыргыз мамлекеттик университетинин базасында биринчи жолу Борбордук Азияда инклюзивдик мамиле боюнча адистерди системалуу түрдө даярдоо үчүн Инклюзивдик билим берүү лабораториясы ачылган, ал инклюзия маселелери боюнча окутуу үчүн окутуу хабы катары кызмат кылат.

Пилоттук негизде кесипке багыт берүүнүн 5 баскычтуу модели иштелип чыгууда, ал өзүнө кийинкилерди камтыйт: 1) Өзүн аңдап-түшүнүү; 2) Кесиптер жана карьера жөнүндө маалымдоо; 3) Билим алуу жолдору; 4) Эмгек дүйнөсү менен реалдуу жолугушуу; 5) Окуу жайга жана кесипке тиешелүү чечимдерди кабыл алуу.

Окутуунун натыйжаларын баалоонун бирдиктүү системасын түзүү үчүн баалоонун максаттарын, форматтарын жана механизмдерин көрсөтүү менен баалоо Концепциясы иштелип чыккан. Баалоонун ар түрдүү форматтарын жүргүзүү үчүн БИМдин алдында Билим берүүнүн сапатын баалоо жана маалыматтык технологиялар борбору түзүлдү. Билим берүүнүн сапатын баалоонун комплекстүү системасын түзүү, анын ичинде аккредитациялоонун алкагында билим берүү уюмдарын ички жана тышкы баалоо жүргүзүү, жыйынтыктоочу экзамендерди жакшыртуу, окутуунун натыйжаларын жалпы улуттук изилдөө (ОБЖУБ жана EGRA) жана билим берүү секторуна алгачкы комплекстүү баалоо (2017) жүргүзүү боюнча чоң иштер жүргүзүлдү. Жалпы билим берүү уюмдарын аккредитациялоо мектептин ишиндеги бир катар башкаруучулук жана мазмундук көйгөйлөрдү аныктады, ал эми окутууну жалпы улуттук изилдөөлөр балдарды окутуунун сапатын баалоого мүмкүндүк берет. Аккредитациялардын жана изилдөөлөрдүн натыйжалары окуучулардын табигый математикалык цикл боюнча билимдеринин деңгээлинин төмөндүгүн көрсөттү, бул көрсөткүч ошондой эле жыл сайын өткөрүлүүчү ЖРТ жана ОБЖУБдун натыйжалары менен да тастыкталууда. 2017-жылы эркек балдардын 38% жана кыздардын 41% гана табигый-математикалык циклдин предметтери боюнча билимдин базалык деңгээлине жетишкен. 4-класста окутуунун натыйжаларын улуттук изилдөө (ОБЖУБ) мектептик билим берүүдөгү акыркы жылдары көрүлгөн чаралар 2017-жылы математика боюнча көрсөткүчтөрү базалык деңгээлден төмөн болгон 4-класстын окуучуларынын үлүшү 2014-жылга салыштырмалуу 11,7%га төмөндөшүнө өбөлгө түзгөндүгүн көрсөтүүдө, бирок дагы да 53% түзүүдө, 2017-жылы базалык деңгээлге жетпеген айылдардагы мектептердеги окуучулардын үлүшү 2009-жылга салыштырмалуу 8%га төмөндөгөн, бирок дагы да 64,8% түзүүдө. Шаардык жана айылдык мектептердин окуучуларынын натыйжаларынын ортосундагы чоң ажырым сакталууда.

***Кесиптик билим берүүнүн абалы жөнүндө (баштапкы жана орто)***

Кесиптик билим берүү системасында көңүл билим берүүнүн сапатына жана аны башкаруунун натыйжалуулугун жогорулатууга олуттуу бурулду.

2017-жылы кабыл алынган ченемдик укуктук базага ылайык Кыргыз Республикасынын Эмгек, миграция жана жаштар министрлигине караштуу Кесиптик техникалык билим берүү агенттиги аталган статуста иш алып барып келген, 2012-жылдан тартып Кыргыз Республикасынын Билим берүү жана илим министрлигине караштуу Баштапкы кесиптик билим берүү агенттиги болуп өзгөртүлдү. Ошол эле учурда, өзгөртүлгөн Кыргыз Республикасынын Эмгек жана социалдык өнүгүү министрлиги жумушсуз жарандарды каттоочу орган катары баштапкы кесиптик билим берүү уюмдарында керектүү көндүмдөрдү алуу үчүн аларды кайра даярдоого буйрутма берүүнү улантууда. Мындан тышкары, Эмгек жана социалдык өнүгүү министрлиги билим берүү системасына кесиптик билим берүүнүн деңгээлдери боюнча суроо-талапка ээ адистиктерге кабыл алуу планын түзүү үчүн 5 жылга карата кадрларга болгон муктаждыктын жалпыланган божомолун (акыркы божомол 2018-2023-жылдарга карата берилген) берет.

Баштапкы жана орто кесиптик билим берүү системалары 15-17 жаштагы жана 17-20 жаштагы калкты окутуу менен камтуунун оң динамикасын көрсөтүүдө. Баштапкы кесиптик билим берүү системасы менен 2012-жылы 15-17 жаштагы калктын жалпы санынын 8,9% камтылган, 2018-жылы 10,3% (70% эркектер жана 30% аялдар); орто кесиптик билим берүүдө 17-20 жаштагы калктын үлүшү – 2012-жылы 18% жана 2018-жылы 22,5% (43,8% эркектер жана 56,1% аялдар) түзөт. Баштапкы кесиптик билим берүүнү башкаруу системасын оптимизациялоо жана рационализациялоо максатында кесиптик лицейлердин саны 30 миңге жакын окуучудан турган контингентти сактоо менен 2013-жылы 110 лицейден 2019-жылы 99 лицейге чейин (негизинен окуу жайларды бириктирүү жана ирилештирүү, филиалдарды жоюунун эсебинен) кыскартылган. Баштапкы кесиптик билим берүү уюмдарынын 50% ДМЧАнын талаптарын эске алуу менен оңдоп-түзөө иштери жүргүзүлгөн.

Акыркы 5 жыл ичинде 91 миңден ашуун студентти камтуу менен орто кесиптик окуу жайларынын тармагы 131 уюмдан 148 уюмга чейин көбөйгөндүгү байкалууда (бүгүнкү күндө ОКБ окуу жайларынын жалпы санынан 23% түзгөн жеке билим берүүнү өнүктүрүүнүн эсебинен). Окождордо бюджеттик орундардын саны – 4,5 миңден ашуунду түзөт, алар өлкөнүн артыкчылыктарына ылайык келүүчү адистиктер боюнча окутуу үчүн бөлүнөт (педагогикалык адистиктер, медициналык адистиктер, транспорт ж.б.). Контракттык негизде билим алгандардын үлүшү 87% түзөт.

Аны менен бирге педагогикалык, медициналык адистиктери, транспорт, маданият жана дене тарбия чөйрөсүндөгү адистиктер боюнча адистерди максаттуу даярдоого иш берүүчүлөрдүн буйрутмаларынын негизинде кабыл алуу планын түзүүчү уюмдардын үлүшү өсүүдө. Алсак, 2012-жылы билим берүү уюмдарынын 10% гана кабыл алуу планын түзгөн, 2014-жылы 21%, 2018-жылы – 32,4%. Баштапкы кесиптик билим берүүдө аялдардын саныны өсүүсү байкалууда, бирок бүгүнкү күндө да алардын саны окуп жаткандардын үчтөн бир бөлүгүн гана түзөт. Окождордо студенттердин жарымынан көбүн (58%) аялдар түзөт. Колледждердин студенттери үчүн артыкчылыктуу адистиктер экономика жана башкаруу (кабыл алынгандардын жалпы санынан 29%), саламаттык сактоо (21%), гуманитардык жана социалдык илимдер (11%), билим берүү (10%). Орто кесиптик билим берүүнүн билим берүү (89,5%), кеңири колдонуудагы товарлардын технологиясы (88,5%), саламаттык сактоо (77,2%), маданият жана искусство (66,5%), тейлөө (55,9%) сыяктуу багыттары боюнча окууну каалаган аялдардын үлүшү дээрлик жогору. Ошол эле учурда архитектура жана курулуш (5,6%), пайдалуу кендерди иштеп чыгуу (3,7%) сыяктуу багыттар боюнча дээрлик төмөн.

Коомдун маалымдуулугун жогорулатуу үчүн Кыргыз Республикасында жаштарга кесиптик багыт берүү системасын өнүктүрүү концепциясы иштелип чыккан жана ишке ашырылууда. Комплекстүү иштин натыйжасында эки деңгээлде тең контингент жогорулады. Өзгөчө маанилүүсү – орто кесиптик билим берүүдө: 2011-2012-окуу жылына салыштырмалуу студенттердин санынын өсүүсү 46% түздү. Жыл сайын Кыргыз Республикасынын окождоруна 25-30 миң студент кабыл алынат. Кесиптик билим берүү системасында бүтүрүүчүлөргө байкоо жүргүзүү методологиясы ишке киргизилген, ал толуктап иштеп чыгууну жана автоматташтырууну талап кылат.

Ошондой болсо да, бүтүрүүчүлөрдү сурамжылоо даярдоонун жана адистиктин профилине, кесиптик лицейлердин жана окождордун бүтүрүүчүлөрүн ишке орноштуруу 40%дан 70%га чейин түзгөндүгүн көрсөтүүдө. Ишке орноштуруунун эң жогорку пайызын тамак-аш жана жеңил өнөр жай технологиялары жаатындагы адистиктер, ошондой эле инженердик-техникалык жана курулуш профилиндеги адистиктер көрсөтүүдө. Орто кесиптик окуу жайлардын бүтүрүүчүлөрүнүн 30%дан ашыгы окуусун улантуу үчүн жождорго тапшырууда.

Акыркы жылдары баштапкы кесиптик билим берүүнүн деңгээлинде калктын социалдык жактан аярлуу категорияларындагы адамдарды жана ден соолугунун мүмкүнчүлүгү чектелген адамдарды (ДМЧА) окутуу системасы түзүлгөн – мындай кызматтар 19 кесиптик лицейде көрсөтүлөт. Ошол эле учурда, орто кесиптик билим берүүнүн деңгээлинде болгону 1 инклюзивдик программа бар.

Окутуучулар үчүн Республикалык илимий-усулдук борбор иш алып барууну улантууда, ал өзгөрүп жаткан баштапкы кесиптик билим берүү системасынын талаптарына ылайык квалификацияны жогорулатуу курстарын камсыз кылат. Орто кесиптик билим берүү системасынын окутуучулары үчүн квалификацияны жогорулатуу боюнча өзүнчө борбор азырынча түзүлө элек.

Кесиптик билим берүүнүн сапатын көзөмөлдөөнүн жаңы куралы аккредитация болду. Иштелип чыккан аккредитациялык талаптардын негизинде азыркы учурда 35 лицей аккредитациядан өттү. Орто кесиптик билим берүүдө 32 окож аккредитациядан өттү. Аккредитациялоону өткөрүү тажрыйбасынын негизинде 2018-жылы Кыргыз Республикасынын баштапкы жана орто кесиптик билим берүү уюмдарын аккредитациялоо боюнча ченемдик документтердин пакети иштелип чыккан.

2018-жылы БКБ жана ОКБ МБС макеттери бекитилген жана 2019-жылы ОКБнын 129 МБС иштелип чыккан жана бекитилген. Иш берүүчүлөрдүн катышуусу менен ОКБ системасындагы бир нече тармактар боюнча пилоттук кесиптик стандарттар иштелип чыкты. БКБ жана ОКБ системаларында алдыңкы тажрыйба борборлору түзүлдү, бирок бул борборлордун ишмердигин толук негизде ачуу милдети алдыда турат. Кесиптик билим берүү системасына иш берүүчүлөрдүн катышуусуна түрткү берүү максатында шарттарды түзүү боюнча туруктуу иш жүргүзүлүүдө.

***Жогорку кесиптик билим берүү системасынын абалы жөнүндө***

Жогорку кесиптик билим берүү системасында негизги басым сапат, эл аралык билим берүү мейкиндигине интеграциялоо багыттарына жасалган. Бүгүнкү күндө өлкөдө 68 жож иш алып барат (алардын ичинен мамлекеттик – 33, анын ичинен 25 жож КР Билим берүү жана илим министрлигине түздөн-түз баш ийет жана 8 жож профилдик министрликтердин карамагында; мамлекеттик эмес – 35; 20 жож республиканын аймкатарында жайгашкан), мында алардын санынын өсүүсү жеке менчик жождорду ачуунун эсебинен болууда. Ошол эле учурда, студенттердин санынын– 2013-жылы 223 миң адамдан 2018-жылы 184 миң адамга чейин олуттуу кыскаруусу белгиленген, бул жаштар колледждерде жана кесиптик лицейлерде билим алууну тандагандыгына байланыштуу болуп, өлкөдө туруктуу орто жумушчу классын түзүүгө оң таасирин тийгизет.

Мамлекеттик бюджеттин эсебинен республиканын жождорунда студенттердин 16%, контракттык негизде - 84% билим алат. Билим берүү ишмердүүлүгүн электрондук лицензиялоо ишке киргизүү баскычында турат. Жогорку билим берүүнүн адистиктери боюнча кесипти тандоодогу гендердик диспропорция сакталууда. Кийинки багыттар боюнча билим алган аялдардын үлүшү салттуу түрдө жогору: билим берүү (студенттердин жалпы санынын 87 пайыздан ашууну), гуманитардык илимдер (76 пайызга жакын), тейлөө чөйрөсү (69 пайызга жакын), табигый илимдер (60 пайызга жакын). Ошол эле учурда эркектер негизинен архитектура жана курулуш (80 пайыз), айыл чарба илимдери (76 пайыз), техникалык илимдер (74 пайыз), юриспруденция (67 пайыз) багыттарын тандоодо.

Республиканын жождорунда 12 миңден ашуун окутуучу иштейт, анын ичинен илимдер докторлору – 748, профессор – 596, илимдер кандидаты – 3225, доценттер – 2147.

Жалпысынан билим берүү чөйрөсү үчүн Квалификациялардын улуттук системасын түзүү боюнча иштер башталды (тактап айтканда, КР “Билим берүү жөнүндө” Мыйзамына “квалификациялардын улуттук системасы”, “кесиптик стандарт” түшүнүктөрүн мыйзамдарга киргизүүнү караган өзгөртүүлөр киргизилген, ошондой эле КУСтун долбоору иштелип чыкты), ал эмгек рыногуна чыгуучу жарандарды эмгек рыногунда (улуттук, аймактык, эл аралык) ийгиликтүү илгерилетүү үчүн формалдык, формалдык эмес жана информалдык билим берүүдө ээ болгон алардын квалификацияларын таануу менен камсыз кылат.

Кыргыз Республикасынын жождору кадрларды даярдоонун “бакалавриат – магистратура” эки деңгээлдик системасына даярдоонун айрым багыттары боюнча специалитетти сактоо менен өтүшкөн, 2015-жылы иштелип чыккан жана бекитилген жаңы муундун стандарттарына ылайык ишке ашырылат. 2012-жылга салыштырмалуу бакалавриаттын студенттеринин үлүшү 8%дан 64%га чейин жогорулаган, ал эми специалитет 31%га чейин төмөндөгөн. Ошол эле учурда магистратурада студенттердин санынын өсүүсү бир аз: бакалавриаттын бүтүрүүчүлөрүнүн 4% гана магистрдик даражага ээ болот, өлкөдө илимди өнүктүрүү жана топ-менеджментти камсыздоо үчүн жетишсиз болуп саналат. Эмгек рыногунда атаандаштыкка жөндөмдүү болууга мүмкүндүк берүүчү студенттерде кесиптик компетенцияларды калыптандырууга багытталган Мамлекеттик билим берүү стандарттары (ЖКБ МБС) бакалавриаттын 144 багыты боюнча, магистрлерди даярдоонун 142 багыты жана 52 адистик боюнча бекитилген. Бул аймактык өзгөчөлүктү жана аймактык эмгек рыногунун керектөөлөрүн чагылдыруучу курстарга окуу убактысынын 50%ын колдонууга мүмкүндүк берди.

PhD программасын өнүктүрүү боюнча иштер жүргүзүлүүдө. 2013-жылы Билим берүү жана илим министрлигинин буйругу менен PhD программасын Кыргыз Республикасынын 6 жогорку окуу жайында пилот жүргүзүү иши башталды. Мындан тышкары, 2019-жылы “Билим берүү жөнүндө” Мыйзамга өзгөртүүлөрдү киргизүү тууралуу мыйзам кабыл алынган, ал PhD квалификациясын биринчи жолу киргизүүдө. Ченемдик укуктук базаны жана квалификациянын аталган деңгээлине карата талаптарды аныктоо зарыл.

Өкмөт үч маанилүү артыкчылыктын негизинде: адистерди даярдоо жөнүндө иш берүүчүлөр менен келишимдердин болуусу, эмгек ресурстарына болгон керектөөнүн жалпыланган божомолу жана бүтүрүүчүлөрдү ишке орноштуруу жөнүндө маалыматтардын негизинде республикалык бюджеттин эсебинен кадрларды даярдоого карата мамлекеттик заказды түзө баштады.

ЖРТнын маалыматтарынын негизинде абитуриенттерди жогорку окуу жайларга кабыл алуу, ошондой эле республиканын жогорку окуу жайларында киргизилген ЖРТнын сертификаттарынын штрих-коддорун эсептөө системасын автоматташтыруу процессинин ачык-айкындуулугу камсыздалууда. Жалпы республикалык тестирлөөнүн алкагында 2019-жылы тесттин катышуучуларынын 62% босого баллдан жогору балл алган (негизги тест боюнча 110 балл жана предметтик тест боюнча 60 балл). 2012-жылы мектеп окуучуларынын 45% гана босого балл алган. 2019-жылы ЖРТнын катышуучуларынын орточо баллы 123,3 баллды түзгөн (2012-жылы 109,4 баллга каршы). Региондор боюнча ЖРТда топтолгон баллдардын орточо мааниси олуттуу өстү. Гранттарды бөлүштүрүү 2016-жылдан баштап он-лайн режимде жүргүзүлүүдө, анткени ЖРТнын жыйынтыктарын сканерлөө үчүн электрондук эсептөөчү каражаттар колдонулат.

Кыргыз Республикасында биринчи жолу Европа стандарттарынын (ESG-2015) негизинде кесиптик билим берүүнүн сапатын көз карандысыз аккредитациялоо процедурасын киргизүү, республиканын дипломдорун чет өлкөдө таануу жана билим берүү системасын дүйнөлүк билим берүү мейкиндигине интеграциялоо үчүн ченемдик укуктук база түзүлгөн. Улуттук аккредитациялык кеңеш тарабынан 7 аккредитациялык агенттик таанылган.

Жождордун 68% Улуттук аккредитациялык кеңеш тарабынан таанылган аккредитациялык агенттиктерде программалык жана институционалдык көз карандысыз аккредитациядан өткөн. Бирок, көз карандысыз аккредитациялык агенттиктерди таануу, программаларды аккредитациялоо, институционалдык аккредитациялоо үчүн аларды өнүктүрүү боюнча, ошондой эле 2018-2019-окуу жылынан тартып ишке киргизилген Кыргыз Республикасынын жогорку окуу жайларынын көз карандысыз рейтингин белгилөө жана өнүктүрүү боюнча ченемдик укуктук базаны жакшыртуу зарыл.

Кыргыз Республикасынын бир катар борбордук жана аймактык жождору электрондук окутууну, аралыктан билим берүү технологияларын колдонушат. Азыркы учурда аралыктан билим берүүнү ишке ашырууга укук берүүчү лицензияга 39 жож ээ жана төрт жылдын ичинде аралыктан билим алуу мүмкүнчүлүгүн колдонгон студенттердин саны 3 эсеге жогорулаган. 2017-жылы аралыктан билим алуунун үлүшү өлкө боюнча 12% чейин жогорулаган; бирок тез өсүү негизинен аймактардын эсебинен болууда. Билим берүүнүн бардык деңгээлдеринде колдонууга боло турган бир катар сунуштамаларды камтыган жогорку окуу жайлар үчүн электрондук окутууну колдонуу жана ишке киргизүү боюнча колдонмо иштелип чыккан.

Акыркы мезгилде педагогикалык билим берүүнү өнүктүрүүгө олуттуу көңүл бурулду. Жаңы педагогикалык стандарт жалпы билим берүү уюмунун заманбап педагогу жөнүндө көз карашты калыптандырууга мүмкүндүк берди. Педагогикалык багыттагы 5 жождо көп тилдүү билим берүүчү мектептер жана мектепке чейинки билим берүү уюмдары үчүн педагогдорду даярдоо программалары апробацияланууда.

Акыркы жылдардын ичинде жогорку билим берүүнүн экспортуна олуттуу көңүл бурулууда. 2019-жылы республиканын жогорку окуу жайларында 19,6 миң чет өлкөлүк студент билим алууда, алардын ичинде КМШ өлкөлөрүнүн жарандары, ошондой эле башка өлкөлөрдүн жарандары да бар. Кесиптик билим берүүнүн башка деңгээлдери менен катар 2016-2017-жылдан баштап жогорку окуу жайдын бүтүрүүчүлөрүн ишке орноштурууга байкоо жүргүзүү методикасы киргизилүүдө.

2014-жылы Министрлик жождор менен бирге адистиктердин топтору боюнча студентти даярдоонун наркынын минималдуу деңгээлин аныктаган. Бул эсептөөлөрдүн негизинде конкреттүү адистиктин же даярдоо багытынын наркы аныкталат. Мамлекеттик жождордо контракттык негизде окутуунун орточо наркы 30,5 миң сомду түзөт; жана даярдоо багытына жараша өзгөрүп турат.

Илим менен билим берүүнү натыйжалуу интеграциялоо, экономикадагы, билим берүүдөгү жана башка чөйрөлөрдөгү илимий жетишкендиктерди колдонуу үчүн жаңы ыкмалар иштелип чыкты. Жождордун алдында 7 илимий-изилдөө институту түзүлгөн. Интеграция жөнүндө меморандумдарга 6 жож жана 17 илимий-изилдөө институту кол койгон.

2019-жылы 206 илимий-изилдөө иштерин аткаруу каржыланат, бул иштер тармактык ИИИлер, ошондой эле Кыргыз Республикасынын жогорку окуу жайлары тарабынан жүргүзүлөт. Илимий иштер ошондой эле 2020-жылга чейинки КМШга катышуучу-мамлекеттердин инновациялык кызматташуусунун мамлекеттер аралык программасынын жана ШКУ программаларынын алкагында да жүргүзүлөт.

## ***Эрезеге жеткендерге билим берүүнүн абалы жөнүндө***

Эрезеге жеткендерге билим берүү системасы деп өмүр бою билим алуунун негиз түзүүчү бөлүгү катары, эрезеге жеткен калкты жаңы социалдык-экономикалык шарттарга ыңгайлаштырууга көмөк көрсөтүүчү, эрезеге жеткендердин кесиптик деңгээлди жогорулатуучу функционалдык сабатсыздыгын жокко чыгаруу менен калктын эрезеге жеткен бөлүгүн окутуу түшүнүлөт. Эрезеге жеткендерге билим берүү дүйнө жүзү боюнча жумушсуздук жана жакырылык менен күрөшүүнүн стратегиялык каражаты катары каралат.

Кыргыз Республикасында эрезеге жеткендерге билим берүү азыркы учурда формалдык (баштапкы, орто жана жогорку кесиптик билим берүү уюмдары) жана формалдык эмес билим берүү системасы аркылуу ишке ашырылууда. Формалдык эмес билим берүү кесиптик курстар жана жарандык окутуу курстары аркылуу ар кандай мамлекеттик эмес уюмдар жана мекемелер тарабынан (мисалы, үзгүлтүксүз билим берүү борборлору, эрезеге жеткендерге билим берүү борборлору тарабынан) сунушталуучу билим берүүчү кызматтарды көрсөтүүчү системаны билдирет.

Азыркы учурда эрезеге жеткендерге билим берүү бириктирилген кандайдыр бир концептуалдык негиз системасы эмес, жождордо жана ишканаларда уюштуруулчу максаттары, милдеттери, сапаты жана мазмуну боюнча ажыратылган курстардын, борборлордун жана түзүмдөрдүн топтомун билдирет. Алардын көбүндө “даяр билимдерди берүү” салты басымдуулук кылат, материалдык-техникалык жана маалыматтык базалары начар, ушул түзүм үчүн окутуучуларды даярдоо системасы жок. Мектептердин бүтүрүүчүлөрүнөн NEET категориясы (жумушсуз жана эч жерде окубаган 15-24 жаштагы жаштар) калыптанат – алардын саны 240 миңден ашуун адам. Түзүлгөн кырдаал кесиптик билим берүү программасын жана/же жаштардын бул категориясы үчүн эрезеге жеткендерди окутуу программасын иштеп чыгууну талап кылат. Мындай тенденция БӨС 2040 алкагында “эрезеге жеткендерге билим берүү” багытына басым жасоого таасирин тийгизди.

Акысыз негизде окутуучу курстар өкмөттүк эмес же эл аралык уюмдар тарабынан ишке ашырылуучу ар кандай долбоорлордун алкагында жүргүзүлөт, бирок алар системалуу жана туруктуу мүнөзгө ээ эмес. 2019-жылы кошумча кесиптик билим берүү программалары боюнча билим берүү ишмердигин жүргүзүү укугун берүүчү 91 лицензия берилген, алардын ичинен 16 программа республиканын жождорунда ишке ашырылат, 75 программа – формалдык эмес билим берүү секторунда. Алардын ичинен 40 кошумча билим берүү программасы тейлөө чөйрөсүнө тиешелүү, 19 – компьютердик сабаттуулук жана IT-технологияларга, 18 – ар кандай тармактарда кадрларды кайра даярдоо жана квалификациясын жогорулатуу жаатына тиешелүү.

КР БИМдин оперативдүү маалыматтарына ылайык 2014-жылдан 2019-жылга чейин 1443 юридикалык жакка 5884 кошумча (формалдык эмес) билим берүү программасы боюнча билим берүү ишмердигин жүргүзүүгө лицензиялар берилген.

Азыркы учурда окутуунун провайдерлеринин көпчүлүгү төмөнкүдөй чөйрөлөрдө иш алып барат:

* калктын эрезеге жеткен бөлүгүн тилдик даярдоо;
* комплекстүү кызмат көрсөтүүлөрдү сунуштаган көп функционалдуу борборлордун базасында даярдоо, мисалы, компьютердик көндүмдөр, иш кагаздарын жүргүзүү жана уюштуруучулук менеджменти бар чет тили;
* жумушчу адистиктер боюнча адистерди даярдоо;
* маалыматтык-коммуникациялык технологиялар чөйрөсүндө;
* унаа айдоого окутуу;
* тигүү ишине окутуу;
* бухгалтерлерди жана экономисттерди даярдоо.

2006-жылдан тартып эрезеге жеткендерге билим берүү системасын өнүктүрүүдө маанилүү ролду Эрезеге жеткендерге билим берүү Кыргыз ассоциациясы (ЭБКА) ойнойт. ЭБКАнын мүчөлүгүндө Кыргыз Республикасынын бардык 7 областынан 13 окутуу Борбору бар.

ЭБКА жана башка провайдерлер тарабынан ишке ашырылуучу бардык программалар жана модулдар иш берүүчүлөр менен тыгыз кызматташтыкта иштелип чыгат. Бүгүнкү күндө ЭБКАнын борборлорунда 30 багыт боюнча (компьютерлерди колдонуу көндүмдөрү, улуттук кол өнөрчүлүк жана колдонмо искусство көндүмдөрү, бухгалтердик учет жаатындагы билимдер, ар түрдүү багыт боюнча бизнес жүргүзүү негиздери, тиричилик кызматтары (чач-тарач, ар түрдүү багыттагы оңдоолор, фитодизайн жана флористика ж.б.) программалар жана модулдар иштелип чыккан. Бухгалтердик учет, тигүү иши, ашпозчу жана кондитер, чач-тарач искусствосу багыттары боюнча, менеджмент, маалыматтык технологиялар ж.б. чөйрөлөрдө квалификацияны жогорулатуучу курстар жүргүзүлөт.

Эрезеге жеткендерге, анын ичинде жумушсуз жарандарга билим берүүгө багытталган программалар - кесиптик башталгыч билим берүү деңгээлинде бар. Мындай кызматты кесиптик лицейлердин 90%дан ашыгы көрсөтөт. Эрезеге жеткендерге билим берүүнүн курамдык бөлүгү болуу менен баштапкы кесиптик билим берүү өмүр бою билим алуу мүмкүнчүлүгүн камсыз кылат. Мисалы, 2018-жылы кадрларды кайра даярдоону камсыздоочу баштапкы кесиптик билим берүү программалары боюнча (анын ичинде жумушсуз жарандарды даярдоо/кайра даярдоо) 17652 адам окутулган.

Эгерде 2000-жылы 1851 адам окуган болгону 4 кечки жана нөөмөт менен мектеп, ошондой эле иштеген жаштар үчүн 25 күндүзгү жалпы билим берүүчү мектептердин алдында класстар болсо, 2019-жылы 5 кечки мектепте окутуу менен камтууну 5,4 миң адамга чейин жогорулатуу жетишилди (кечки окутуучу класстары бар жалпы билим берүүчү мектептерди эске албаганда). Мында Кыргыз Республикасынын эл каттоо маалыматтарына ылайык 2009-жылы 15 жаштан жогору жана андан улуу курактагы сабатсыз жарандардын саны 28358 адамды түзгөндүгүн эске алуу зарыл.

Ошентип, берилген маалымат 2020-жылы Кыргыз Республикасында билим берүү системасындагы абал жөнүндө картинаны түзөт, ал эми белгиленген дүйнөлүк тенденциялар жана локалдык чакырыктар 2040-жылга карата Билим берүүнү өнүктүрүүнүн стратегиясынын максаттарын жана милдеттерин түзүү үчүн негиз болду.

## 

## ***Адам ресурстарынын, билим берүү системасын башкаруу жана каржылоо процесстеринин абалы жөнүндө***

КР БИМ билим берүү жаатындагы негизги ыйгарым укуктуу мамлекеттик орган болуп саналат. БИМдин штаттык курамы – 85 мамлекеттик кызматкер, анын мектепке чейинки, мектептик жана мектептен тышкаркы билим берүү уюмдарын тейлөөчү терииториалдык түзүмдүк бөлүмдөрүндө 229 мамлекеттик кызматкер эмгектенет (бардыгы 60 райондук жана шаардык билим берүү уюм бар, аларда 3-4 кызматкер иш алып барат). Ошол эле учурда түзүмдүк бөлүмдөрдүн ишинин эффективдүүлүгү дайыма эле жогорку натыйжаларды көрсөтө бербейт.

БИМдин борбордук аппаратына мамлекеттик бюджеттен жылына 44 млн. сом, рай/шаарББларга – 89 млн. сом каражат бөлүнөт, ага эмгек акыга, салыктык чегерүүлөр, иш сапарга жана башка чыгымдар кирет.

КР БИМдин түзүмүндө мониторинг жана стратегиялык пландоо бөлүмү иш алып барат, анын функцияларынын бири болуп стратегиялык документтердин аткарылышын мониторингдөө саналат. Бирок, өлкөдө билим берүүнүн сапатын бирдиктүү баалоо системасы бүгүнкү күнгө чейин жок. Билим берүү секторун баалоонун бардыгын камтыган системасын жана анын ишинин айрым аспекттерин түзүү үчүн баалоонун максаттары жана механизмдери аныкталган баалоо Концепциясы иштелип чыккан. Ар кандай форматтагы баалоолорду жүргүзүү үчүн Кыргыз Республикасынын БИМдин алдында Билим берүүнүн сапатын баалоо жана маалыматтык технологиялар борбору түзүлгөн.

Ишенимдүү оперативдүү маалыматтарды топтоо маселесин чечүү үчүн БИМ Мамлекеттик каттоо кызматы менен биргеликте балдардын билим берүүгө катышуусуна индивидуалдуу байкоо жүргүзүү жана алардын билим берүү траекториясына мониторинг жүргүзүү үчүн окуучуларды идентификациялоо жана учетко алуунун электрондук системасын ишке киргизүүдө. Бул демилге Билим берүүнү башкаруунун маалыматтык системасы (ББМС) аркылуу андан ары жакшыртылат.

Азыркы учурда Кыргыз Республикасы билим берүү системасына ИДП 5,9% сарптайт, бирок калктын санынын өсүүсүнө байланыштуу жана бюджеттик чыгымдардын натыйжалуулугун тез жогорулатуусуз бул үлүш 2030-жылы 10%дан жогору болушу мүмкүн жана өлкөнүн бюджетине абдан олуттуу жүк болуп саналат. 2011-жылдан тартып билим берүү чөйрөсүнө карата мамлекеттик бюджеттин чыгымдарынын 16 млр. сомдон 2018-жылы 33 млрд. сом суммасына жогорулашынын позитивдүү динамикасы байкалып жаткандыгына карабастан, бул эл аралык донорлордун финансылык жардамына кайрылбастан, мамлекеттик каражаттардын эсебинен гана билим берүү системасын өнүктүрүүнү камсыз кылуу үчүн жетишсиз.

Билим берүү сектору дуушар болуп жаткан каржылоонун чектелүү экендигин эске алуу менен ар кандай каржылоо булактарын, анын ичинде өкмөт, өнүктүрүү боюнча эл аралык өнөктөштөр, донорлор, жарандык коомчулук жана жеке сектор тарабынан берилүүчү каражаттарды натыйжалуу пайдалануунун эсебинен финансылык менеджменттин эффективдүүлүгүн жана натыйжалуулугун жогорулатуу бүгүнкү күндө артыкчылыктуу милдет болуп саналат. Бул өзгөчө билим берүү системасынын операциялык бюджетинин негизин түзүүчү ири чыгымдарга (мугалимдердин эмгек акысына, тамак-аш программаларына, маалыматтык кызматтар жана сапатты камсыздоого карата чыгымдарга) байланыштуу. Натыйжалуулукту жогорулатуу сезиле турган пайдаларды алып келүүгө тийиш, алар же учурдагы бюджеттик чыгымдардын алкагында каражаттарды кайра бөлүштүрүүнү камсыз кылуу үчүн каражаттардын олуттуу бөлүгүн үнөмдөөгө жардам берет же жаңы демилгелерге кошумча бюджетти бөлүүгө алып келиши керек. Бул каражаттар натыйжасында билим берүүнүн керектөөлөрүн кечиктирилгис каржылоо үчүн кайра инвестицияланышы мүмкүн.

Кыргыз Республикасынын Улуттук статистика комитетинин маалыматтарына ылайык (Улуттук статистика комитети) 2016-жылы билим берүү системасына өлкөнүн калкынын 9%га жакыны тартылган, билим берүүнүн бардык деңгээлдеринде 108 миңге жакын педагог иш алып барган жана 1,6 млн. тарбиялануучулар, окуучулар жана студенттер билим алган. Педагогикалык курамдын кесиптик деңгээли дээрлик жакшы – билим берүүнүн бардык деңгээлдеринде педагогдордун 87% жогорку билимге ээ. Гендердик көрсөткүчтөр боюнча, мисалы, БКБ системасында 3610 педагог иштейт (51% эркектер жана 49% аялдар), ОКБ системасында 7496 педагог иш алып барат (30% эркектер жана 70% аялдар).

Ошол эле учурда мугалимдердин жетишсиздиги боюнча мониторинг учурдагы гана абалга жүргүзүлөт, ал эми керектөөнүн божомолу жок. КР БИМдин оперативдүү маалыматтарына ылайык жыл сайын мугалимдердин жетишсиздигинин орточо көрсөткүчү 800-1800 мугалимди түзөт жана аймактар боюнча мугалимдердин иш жүктөмү боюнча олуттуу айырмачылыктар бар. Мугалимдердин, өзгөчө башталгыч мектептердин жана табигый илимдер предметтери боюнча мугалимдердин жетишсиздиги байкалууда (өлкө боюнча мугалимдердин бардык санынан 1,1% – 77800дөн 878 мугалим жана 34,9% - жалпы жетишпегендиктен – 2512ден 878 мугалим).

# **II бөлүм. Билим берүүнү өнүктүрүү стратегиясындагы көз караш, максаттар жана милдеттер**

БӨС 2040 мамлекеттик саясаттын жана стратегиялардын кеңири алкактарынын максаттары жана милдеттери менен макулдашылган:

* Бириккен улуттар уюмунун Туруктуу өнүгүүнүн күн тартиби 2030 белгиленген максаттары жана милдеттери.
* Кыргыз Республикасынын Конституциясында белгиленген ар бир адамга билим алуу укугун берүү (45-бер.), ошондой эле адамдын бирдей укуктары жана эркиндиги, басмырлабоо (16-бер.), патриоттуулук жана жарандык жоопкерчилик жөнүндө.
* 2018-2040-жылдары Кыргыз Республикасын өнүктүрүүнүн улуттук стратегиясы.
* “Биримдик. Ишеним. Жаратмандык” 2018-2022-жылдары Кыргыз Республикасын өнүктүрүү программасы.

2040-жылга карата билим берүү системасы үчүн негизги орто аралык багыттар 2030-жылга чейин Туруктуу өнүгүүнүн №4 максаты менен белгиленген *“Бардыгын камтыган жана адилеттүү сапаттуу билим берүү менен камтуу жана бардыгы үчүн өмүр бою билим алуу мүмкүнчүлүгүн колдоо”, анын ичинде билим берүүнүн бардык деңгээлинде билим алууга бирдей жеткиликтүүлүктү камсыздоо, гендердик теңсиздикти жоюу, коопсуз, инклюзивдүү жана натыйжалуу билим берүү чөйрөсүн камсыздоо, туруктуу өнүгүүгө көмөк көрсөтүү үчүн зарыл болгон билимдерге жана көндүмдөргө ээ болуу”.*

Билим берүү жана илим чөйрөсүндө 2018-2040-жылдары Кыргыз Республикасын өнүктүрүүнүн улуттук стратегиясында кийинки көз караш белгиленген: *“ар бир жаран дүйнөдө атаандаштыкка жөндөмдүү жана суроо-талапка ээ болууга, дүйнөдөгү өзгөрүүлөргө ыңгайлашууга мүмкүндүк бере турган, иш жүзүндө колдонулуучу билимди жана көндүмдү пайда кылган, адамдын дараметин ачкан, инсанды ар тараптан тарбиялоого багытталган сапаттуу билим ала алат. Илим жана технологиялар өлкөнүн социалдык жана экономикалык өнүгүүсүн, жаңы технологияларды өркүндөтүүнү жана киргизүүнү; табигый кыйроолорду болтурбоону жана экосистеманы сактоону; элдин тарыхын, социалдык жана саясий тенденцияларды изилдөөнү камсыз кылат”.*

БӨСтүн багыттары “Биримдик. Ишеним. Жаратмандык” 2018-2022-жылдары Кыргыз Республикасын өнүктүрүү программасынын максатына ылайык келет, тактап айтканда *“6.2.5. – Максат – билим берүү системасы коомдун, мамлекеттин жана рыноктун суроо-талаптарына ылайык өлкөнүн жаңы муунун жемиштүү жана компетенттүү даярдай баштайт”.*

Ошентип, заманбап билим берүү системасына коюлуучу бардык негизги тенденцияларды, өлкөнү өнүктүрүүнүн стратегиялык багыттарын эске алуу менен 2040-жылга карата билим берүү системасынын төмөнкү көз карашы, максаттары жана милдеттери иштелип чыкты:

**2040-жылга карата билим берүү системасынын көз карашы:** 2040-жылы билим берүү системасы адамга кандай болбосун куракта өзүнүн интеллектуалдык, чыгармачылык жана эмоционалдык дараметин ачууга мүмкүндүк берет, окуучулардын сергек жашоо мүнөзүн жана бакубатчылыгын камсыздоо жана жашаган жеринин географиясына, гендердик таандыгына, динине, ден соолугунун абалына, материалдык абалына жана башка факторлорго карабастан, өлкө боюнча жарандардын ар кандай категориясы үчүн бирдей билим алуу мүмкүнчүлүктөрүн камсыздайт. Мында артыкчылык билим берүү системасында адам ресурстарын өнүктүрүүгө өбөлгө түзүүчү инновацияларга, өзүнүн өнүгүүсү, мобилдүүлүгү, эмгек рыногунда суроо-талапка ээ болуу үчүн жоопкерчилик алууга жөндөмдүү адамды калыптандыруучу сапаттуу жана атаандаштыкка жөндөмдүү билим берүүнү өнүктүрүүгө берилет. Билим берүү системасын өнүктүрүүнүн булагы жана катышуучулары катары мамлекет гана эмес, ошондой эле жалпы коом чыгат.

**2040-жылга карата билим берүү системасынын максаты** болуп мамлекеттин жана коомдун ресурстарын жана мүмкүнчүлүктөрүн интеграциялоо, ошондой эле башкаруу системасын модернизациялоо аркылуу жеңил ыңгайлашуучу жана кыймылдуу социалдык-экономикалык чөйрөнү өзгөртүүгө жөндөмдүү адамдын чыгармачыл жана саламат потенциалын калыптандыруу саналат.

Алдыга коюлган максатка жетишүү негизги үч милдетти чечүүгө багытталган саясаттын тиешелүү чаралары аркылуу ишке ашырылат:

1. Адилеттүү, бирдей жеткиликтүүлүктү камсыздоо;
2. Сапатты камсыздоо;
3. Натыйжалуу башкаруу жана каржылоо.

Алдыга коюлган бардык үч милдетти ишке ашыруу билим берүүнүн бардык деңээлинде каралган жана ар бир милдеттин алкагында негизги багыттар каралган.

**БӨС 2040**

**Өзгөртүү теориясы**

**2040-жылга карата билим берүү системасынын көрүнүшү:**

Кандай болбосун куракта адам өзүнүн потенциалын ача ала турган билим берүү. Билим берүү системасын өнүктүрүүнүн булагы жана катышуучулары мамлекет гана эмес, ошондой эле коом да болот.

**2040-жылга карата билим берүү системасынын максаты** - мамлекеттин жана коомдун ресурстарын жана мүмкүнчүлүктөрүн интеграциялоо, ошондой эле башкаруу системасын модернизациялоо аркылуу жеңил ыңгайлашуучу жана кыймылдуу социалдык-экономикалык чөйрөнү өзгөртүүгө жөндөмдүү адамдын чыгармачыл жана саламат потенциалын калыптандыруу.

**Натыйжалуу башкаруу жана каржылоо**

**Адилеттүү, бирдей жеткиликтүүлүктү камсыздоо**

**Сапатты камсыздоо**

**БИМдин ж-а анын түзүм-к бөлүм-н адамдык потенциалын жакшыртуу**

**Билим берүү уюм-н автономия-у ж-а каржылоо**

**Билм берүүнүн мазмуну**

**Санариптештирүү**

**Аккредитациялоо жана лицензиялоо**

**Стратегиялык пландоо, мониторинг жана баалоо**

**ББМС**

**Окутуучулардын квалификациясын жогорулатуу**

**Сапатты баалоо**

**Милдеттүү 11 класстык билим берүүгө өтүү**

**Коопсуз жана натыйжалуу окутуу чөйрөсү**

**Инклюзивдүү билим берүү**

**Камтуу**

**Окуу материалдары**

**Адилеттүү, тең укуктуу жеткиликтүүлүк**

1.1.*Камтуу*. Билим берүү системасынын бардык деңгээлинде аракеттер билим берүү менен камтууга жетишүү үчүн жетишерлик инфраструктура менен камсыздоого багытталат: жаңы имараттарды куруу, учурда бар болгон имараттарды оңдоп-түзөө, аларга кошумча курулмалар. Мындан тышкары, мектепке чейинки билим берүү деңгээлинде багыттардын бири мындай билим берүү үчүн вариативдүү, чыгымдар көз карашынан оптималдуу формаларды колдонуудагы имараттардын базасында өнүктүрүү болот: кыска мөөнөттүү, жамааттык мектепке чейинки билим берүү уюмдары, балдарды өнүктүрүү жана ата-энелерди окутуу борборлору ж.б. Билим берүүнүн бардык деңгээлинде мамлекеттик-жеке өнөктөштүк долбоорлору активдүү өнүктүрүлөт. Бул аракеттер 2040-жылы 5,5-7 жаштагы балдарды билим берүү менен камтуу 95%га, 3-5 жаш 50%га чейин жогорулашына алып келиши керек. Мектептик билим берүү менен камтуу билим алууга тийиш болгон өнүгүүдө өзгөчөлүктөрү менен балдардын керектөөлөрүнө өзгөчө көңүл буруу менен кеминде 98,8%дын деңгээлинде камсыз кылынат (адистештирилген бала бакчаларды жана ден соолугунун мүмкүнчүлүктөрү чектелген балдар үчүн мектептерди сактоо менен); Кесиптик билим берүү жана эрезеге жеткендерге билим берүү ар кандай курактагы адамдардын керектөөлөрүнө ылайык окутуу менен максималдуу камтууну камсыздоо үчүн жетишээрлик ийкемдүү болушу керек;

1.2 *Инклюзивдүү билим берүү*. БӨС 2040 өзүнө билим берүүдөгү өзгөчө керектөөлөрү бар балдар жана жаштар үчүн программаларды, тиешелүү инфраструктураны камсыздоону, көп тилдүү билим берүүнү камсыздоону камтыган инклюзивдүүлүктү камсыздоо үчүн ар кандай чараларды камтыйт. Бул программалар Кыргыз Республикасынын саясатынын адам капиталын өнүктүрүү, социалдык интеграцияны тереңдетүү, жарандык тынчтыкты жана ынтымакты сактоо сыяктуу артыкчылыктары менен түздөн-түз байланыштуу.

1.3 *Коопсуз жана натыйжалуу окутуу чөйрөсү*. Бардык аракеттер бардык балдар, жаштар жана эрезеге жеткен адамдар коопсуз, тобокелдиктер минималдуу болгон жана алардын ар биринин намысы жана укуктары корголгон чөйрөдө билим аларына кепилдик берүүгө багытталат. Тиешелүү түрдө бардык деңгээлдеги билим берүү уюмдары физикалык коопсуздукка, психологиялык жана эмоционалдык өнүгүүгө, маалыматка, экологиялык тазалыкка, тилге, маданиятка жана өнүгүү потеницалына байланыштуу ар түрдүү аспекттерде коопсуз жана натыйжалуу болот. Билим берүү системасы ысык тамак берүү жана сергек жашоо мүнөзүн калыптандыруу үчүн мүмкүнчүлүктөрдү түзүүгө кепилдик берет. Мектепке чейинки жана мектепте окутуу чөйрөсүнүн натыйжалуулугу окуучулардын дараметин кеңири ачуу үчүн тарбиялоо, билим берүү жана таанып-билүү процесстерине ата-энелерди жана коомчулукту кеңири тартуу аркылуу да жетишилет, ал баланын билим алуусуна өлкөнүн ар бир жаранынын жоопкерчилигин аныктоого мүмкүндүк берет.

1.4 БӨС милдеттүү 11 класстык билим берүүгө үч багыт аркылуу өтүүнү карайт – жалпы билим берүүчү мектептер, кесиптик лицейлер жана колледждер. Ошондой эле, мектептен тышкаркы, кошумча, формалдык эмес билим берүү, анын ичинде эрезеге жеткендерге билим берүүнү өнүктүрүүгө түрткү берилет. Билим берүү системасы калкты билим берүүнүн бардык деңгээли менен жалпы камтууну билим берүүнүн деңгээлдеринин жолун улантуучулук жана өмүр бою билим алуу принциптеринин негизинде окутуунун натыйжаларын ырааттуулук менен таануу аркылуу жогорулатууга тийиш. Бул Глобалдык атаандаштыкка жөндөмдүүлүк индексинде Кыргыз Республикасынын көрсөткүчтөрүн жакшыртууга мүмкүндүк берет.

**2. Окутуунун сапаты**

2.1 *Билим берүүнүн мазмуну*. Билим берүүнүн бардык деңгээлинде окуучулар жашоодо ийгиликтүү болуу жана өзү жашаган коомдун жана өлкөнүн саясий, маданий жана социалдык жашоосуна катышуу үчүн зарыл болгон, өнүгүп жаткан экономиканын талаптарына ылайык келүүчү компетенцияларга ээ болгондой окутуунун мазмунун модернизациялоо иши улантылат. Билим берүүнүн мазмуну ошондой эле адам укуктарын жана эркиндиктерин, инклюзивдүүлүктү, гендердик теңдикти, маданий, этникалык жана саясий ар түрдүүлүк баалуулуктарын илгерилетүүгө өзгөчө басым жасоо менен тарбиялоо сыяктуу маанилүү багытты камтыйт. Илим колдонмо изилдөөлөргө кайра багыттоонун жана илимий иштердин натыйжасын жогорулатуунун эсебинен билим берүүнүн мазмунун жакшыртууга көмөк көрсөтөт.

2.2 *Санариптештирүү*. Кыргызстан түзүүгө умтулган заманбап экономикадагы санариптик технологиялардын чечүүчү ролуна олуттуу маани берүү менен аракеттер санариптик сабаттуулукту жана билим берүүнүн бардык деңгээлинде санариптик материалдарды жана аралыктан билим берүү технологияларын колдонуу менен окутуу үчүн мүмкүнчүлүктөрдү өнүктүрүүгө багытталат.

2.3. *Педагогдорду үзгүлтүксүз кесиптик өнүктүрүү системасы* кесиптик колдоо жана дем берүү системасы менен байланыштуу болот. Модулдук негизде квалификацияны жогорулатуунун ийкемдүү курстарын ишке киргизүү экономикалык жактан натыйжалуу, ийкемдүү жана жеткиликтүү болуп саналган (мисалы, жеке түзүмдөрдүн, ассоциациялардын, универсттеттердин катышуусу менен, насаатчылык ж.б.) кесиптик өнүгүүнүн жаңы каналдарына, анын ичинде санариптик технологияларды колдонуу менен аралыктан билим берүүгө стимул берүүгө багытталат. Кесиптик өнүгүү жана стимул берүү системасы кесиптик стандарттарга жана Квалификациялардын улуттук системасына негизделет.

2.4 *Билим берүүнүн натыйжаларын баалоо.* Аракеттер окутууну жакшыртуу, окуучулардын жетишкендиктерин сертификациялоо үчүн, ошондой эле билим берүү системасын жалпысынан баалоо системасы жана андан ары негиздүү чечимдерди кабыл алуу жана билим берүү жаатындагы саясатты иштеп чыгуу үчүн билим берүүнүн бардык деңгээлинде натыйжалуу жана объективдүү мониторинг жүргүзүүнү, окутуунун жыйынтыгын баалоону өнүктүрүүгө багытталат. Улуттук натыйжаларды эл аралык тенденциялар жана көрсөткүчтөр менен салыштыруу жана улуттук билим берүү системасын билим берүүнүн эл аралык рейтингдеринде илгерилетүүнү камсыздоо үчүн өлкө окучууларды эл аралык баалоо PISA 2024 катышат, 3-200-240, World Skills жана башка долбоорлорду ишке ашырат. Бул Кыргызстанга билим берүүчү кызматтарды экспорттоону кеңейтүүгө мүмкүндүк берет.

2.5 *Окуу материалдары*. Аракеттер жогорку квалификациялуу авторлордун улуттук системасын түзүүгө жана дүйнөлүк мыкты окуу жана методикалык материалдарды адаптациялоого багытталат. Окуу материалдарынын санариптик форматтары иштелип чыгат жана колдонулат.

Мектептик билим берүү деңгээлинде сапаттуу билим берүү маселесин чечүү Улуттук долбоорго/”Жаңы мектеп – келечектин мектеби” программасына бириктирилет.

**3. Башкаруу жана каржылоо**

3.1 *Секторду башкарууну реформалоо* билим берүү чөйрөсүн башкаруунун жана билим берүү саясатын пландоонун системалуу мамилесин камсыздоо үчүн БИМдин жана анын түзүмдөрүнүн уюштуруучулук, техникалык жана административдик потенциалын жакшыртууга багытталат. Башкаруучулук системасынын инновацияларга ачыктыгы, өзгөрүүлөргө тез ыңгайлашууга жөндөмдүүлүгү, жогору натыйжалуу менеджменттин принциптерин ишке киргизүү ресурстардын бардык түрүн натыйжалуу колдонууга мүмкүндүк берет. Ошондой эле, кадрларды тартууну, тандоону, алардын кесиптик жана чыгармачыл өсүүсүн карьера боюнча камсыздоо менен билим берүү системасынын кадрларын тандоо, даярдоо жана кайра даярдоо системасында адам ресурстарын башкаруунун жалпы системасын (педагогикалык, административдик, усулдук жана көмөкчү), заманбап илимий жана методологиялык база менен бекемделген горизонталдык жана вертикалдык илгерилөө мүмкүнчүлүктөрүн жакшыртуу зарыл.

3.2 *Билим берүү уюмдарынын автономиялуулугу жана каржылоо.* Билим берүүнүн бардык деңгээлинде ченемдик каржылоого өтүү жана ресурстарды колдонууну оптималдаштырууну камсыздоо үчүн билим берүү уюмдарынын өздөрүнүн деңгээлинде ресурстарды башкаруудагы көбүрөөк өз алдынчалуулугун чыңдоо уланат. Каржылоонун минималдуу стандарты жеткиликтүү жана сапаттуу билим берүүнүн зарыл заманбап талаптарына ылайык системалуу түрдө көбөйүшү керек. Билим берүүдө мазмундуу жана башкаруучулук автономияны берүү саясаты жүргүзүлөт.

3.4 *Аккредитациялоо жана лицензиялоо*. Билим берүү жаатындагы милдеттерге жетишүүнү камсыздоо, билим берүү системасын иштелип жаткан Квалификациялардын улуттук системасына ылайык келтирүү максатында ченемдик укуктук нормаларды чыңдоо иши улантылат; билим берүүчү кызмат көрсөтүүлөргө жана алардын натыйжаларына керектүү көзөмөл жүргүзүлөт.

3.5 *Стратегиялык пландоо, мониторинг жана баалоо*. Өнүктүрүү пландарын жаңылоо алардын ишке ашырылышына дайыма мониторинг жүргүзүүнүн жана билим берүү системасынын иштөөсүн жана натыйжалуулугун баалоонун негизинде жүргүзүлөт.

3.6 *ББМС (Билим берүүнү башкаруунун маалыматтык системасы)*. Билим берүүнү башкаруу системасын автоматташтыруу билим берүү системасынын масштабын, сапатын жана натыйжалуулугун чагылдыруучу маалыматтардын кеңири спектрин генерациялоого мүмкүндүк берет, ал оперативдүү милдеттерди чечүү үчүн да, тенденцияларды талдоо жана иш жүзүндөгү маалыматтардын негизинде андан ары божомолдоо үчүн да колдонулат.

БӨС-2040, анын милдеттери жана индикаторлору ТӨМдүн жаңы индикаторлорун аныктоону эске алуу менен, ошондой эле КР бюджеттөөсүнүн жалпы прогрессине байланыштуу үч жылдык иш-аракеттер планын даярдоодо кайрадан каралып турат, өзгөчө 2030-2040 этаптарында. Ошентип, БӨС 2040 жети иш-аракеттер планыны алкагында ишке ашырылат (2021-2023-жж.; 2024-2026-жж.; 2027-2029-жж.; 2030-2032-жж.; 2033-2035-жж.; 2036-2038-жж; 2039-2040-жж.), аларда прогресске мониторинг жүргүзүү боюнча максаттуу көрсөткүчтөр, чыгымдар жана милдеттер менен катар сектор үчүн узак мөөнөттүү максаттарга жана стартегиялык багыттарга жетишүүнү колдоо боюнча механизмдер жана иш-чаралар баяндалат.

Аталган Стратегиянын бардык милдеттерин ишке ашыруу шартында 2040-жылга карата билим берүүнүн түзүмү №1 схемага ылайык болот.

**1-****схема. 2040-жылга карата Кыргыз Республикасынын билим берүү системасынын түзүмү**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Эрезеге жеткендерге билим берүү** | курак | класс |  | **Жождон кийинки кесиптик билим берүү (изденүүчүлүк, аспирантура, адъюнктура жана докторантура, PhD)** | | | | | |  | **Өмүр бою билим алуу принциптеринин негизинде кошумча кесиптик билим берүү (кесиптик билимге ээ адамдар үчүн)** | | | | | | | | | | | | |
| 26 жана андан жогору |  |  |  |
| 25 |  |  |  |
| 24 |  |  |  |  | | |  |  |  |
| 23 |  |  | **Жогорку кесиптик билим берүү (магистратура)** | | | |  |  |  |  | **Формалдык эмес билим берүү, эрезеге жеткендерге билим берүү – курстар, анын ичинде өз алдынча өнүгүү максатында** | | | | | | | | | | | |
| 22 |  |  |  |  | **Жогорку кесиптик билим берүү (белгилүү бир адистиктер үчүн специалитет)** |  |
|  |  |  |  | | |  |  |  |  |  |  | |  | |  |  | |  | |  | |
| 21 |  |  |  | | |  | **Жогорку кесиптик билим берүү (бакалавриат)** |  |  | | | |  | |  |  | |  | |  | |
| 20 |  |  |  | | |  |  |  |  |  | |  | |  |  | |  | |  | |
| 19 |  |  |  | | |  |  |  |  | |  | |  |  | |  | |  | |
| 18 |  | **9 жана 11-класстардын базасында кесиптик билим берүү** | | | |  |  |  |  | |  | |  |  | |  | |  | |
|  |  |  |  |  |  |  |  | |  | |  |  | |  | |  | |
| **Милдеттүү билим берүү** | 17 | 11 |  | **Орто жалпы билим берүү** | | |  |  | | **Кечки мектептер, класстар (курагы боюнча чектөөсүз)** | |  | **Ден соолугунун мүмкүңчүлүгү чектелген балдар үчүн атайын мектептер (акыл-эсинин сакталышы менен)** | | **Ден соолугунун мүмкүңчүлүгү чектелген балдар үчүн атайын мектептер (акыл-эсинин сакталбагандыгы менен)** | | | |
| 16 | 10 |  |  |  | |  |
| 15 | 9 |  | **Негизги жалпы билим берүү**  **(негизги мектеп)** | | | | | | | |  |  | |  |
| 14 | 8 |  |  |  | |  |
| 13 | 7 |  |  |  | |  |
| 12 | 6 |  |  |  | |  |
| 11 | 5 |  |  |  | |  |
| 10 | 4 |  | **Башталгыч жалпы билим берүү**  **(башталгыч мектеп)** | | | | | | | |  |  | |  | |  |
| 9 | 3 |  |  |  | |  | |  |
| 8 | 2 |  |  |  | |  | |  |
| 7 | 1 |  |  |  | |  | |  |
|  |  |  |  |  | |  | |  |  |  |  |  |  | |  | |  |
|  | 6 | 0 | **Мектепке чейинки билим берүү** | | |  | | **Мектепке чейинки билим берүү уюмдарына барбаган балдар үчүн мектепке чейинки даярдоо** | | | | | | | | |  |  | |
|  | 5 |  |  | |  |  |  |  | | |  | |  | | |  | |  | |  |
|  | 4 |  |  | |  |  |  |  | | |  | |  | | |  | |  | |  |
|  | 3 |  |  | |  |  |  |  | | |  | |  | | |  | |  | |  |
|  | 2 |  |  | |  |  |  |  | | |  | |  | | |  | |  | |  |
|  | 0,6-1 |  |  | |  |  |  |  | | |  | |  | | |  | |  | |  |

# **III-бөлүм. Өнүгүү багыттары**

## **Мектепке чейинки билим берүү жана балдарды багуу**

**Меткепке чейинки билим берүүдө** БӨС-2040*сапаттуу мектепке чейинки билим берүүнүн жеткиликтүүлүгүн кеңейтүүгө* жана *балдарды эрте өнүктүрүү программаларына* багытталат. Мамлекет мектепке даярдоо программасын колдойт жана мамлекеттик, жеке жана мамлекеттик-жеке негизде, анын ичинде салыктык жеңилдиктер жана преференциялар системасын түзүү, инновацияларды жана инвестицияларды колдоо аркылуу балдарды өнүктүрүүнүн ар кандай жаатын түзүүчү, анын ичинде сергек жашоо мүнөзүн (гигиенаны сактоо, туура тамактануу, активдүү жашоо мүнөзү) калыптандыруучу кыска мөөнөттүү бала бакчалар, эрте өнүктүрүү борборлору жана балдар чыгармачылыгы борборлору, дем алыш күн борбору ж.б. сыяктуу мектепке чейинки билим берүүнүн вариативдүү формалары аркылуу мектепке чейинки билим берүү уюмдарынын кеңири тармагын түзүүгө түрткү берет. Эрте өнүктүрүү программалары жана мектепке чейинки билим берүү, мектепке даярдоо программалары боюнча окутуунун сапатын жогорулатууга жана сандык жана сапаттык көрсөткүчтөр боюнча мониторинг жүргүзүү жана баалоо системасын ишке киргизүүгө өзгөчө көңүл бурулат. Мындан тышкары, мектепке чейинки билим берүүнү өнүтүрүүгө карата каражаттарды натыйжалуу бөлүштүрүү механизмдерин кайрадан карап чыгуу пландаштырылууда.

### 

### **Көйгөйлөр**

* Балдарды мектепке чейинки билим берүү менен толук эмес камтуу көйгөйү чечиле элек – 3-5 жаштагы балдардын 75,4% толук күн болуучу типтүү бала бакчаларда орундардын жоктугуна байланыштуу мектепке чейинки билим берүү жеткиликтүү эмес.
* Шаар менен айылдын ортосунда мектепке чейинки билим берүү менен камтууда олуттуу айырма байкалууда: 2018-жылы айылдарда мектепке чейинки билим берүү менен балдардын 17,5%, ал эми шаарларда балдардын 34,4% камтылган.
* Үй чарбаларынын кирешелеринин деңгээлине жараша мектепке чейинки билим берүүнү камтууда олуттуу айырмачылыктар байкалат: эки дээрлик камсыздалган үй чарбачылыгын квитилинде камтуу 50% түзөт, ал эми эң жакыр квинтилде 11,7%. Жогору даражада камсыз болгон үй-бүлөлөрдүн балдарын камтуу аз камсыз болгон үй-бүлөлөрдүн балдарына караганда төрт эсе жогору.
* “Инклюзивдүүлүктү” кууш мааниде түшүнүү үстөмдүк кылат жана ден соолугунун мүмкүнчүлүктөрү чектелген балдарга билим берүү катары гана түшүнүү калыптанган, бул ар кандай категориядагы балдар менен иштөөнүн өзгөчө түрлөрүн жокко эсе кылат. Мисалы, зээндүү жана аз камсыз болгон балдарды колдоо системасы алынып салынган.
* Ден соолугунун мүмкүнчүлүктөрү чектелген балдарды камтуунун даражасы төмөн – 0-7 жаштагы ДМЧА балдардын жалпы санынан 11,7%.
* Мектепке чейинки билим берүү системасы үчүн методисттерди максаттуу даярдоонун жоктугу.
* Мектепке чейинки билим берүүдөгү педагогдорунун ишмердигине мониторинг жүргүзүү жана баалоо системасынын жоктугу.
* Балдарды эрте өнүктүрүүнүн маанилүүлүгү жөнүндө ата-энелердин маалымдуулугун начардыгы.

### **2040-жылга чейин мектепке чейинки билим берүүнү өнүктүрүүнүн милдеттери жана чечүү жолдору.**

**Мектепке чейинки билим берүү системасындагы өзгөрүүлөрдүн теориясы**

**МЕКТЕПКЕ ЧЕЙИНКИ БИЛИМ БЕРҮҮ**

*2040-жылга карата* балдарды өнүктүрүүнүн ар кандай областтарын, анын ичинде сергек жашоо мүнөзүн калыптандыруучу мамлекеттик, жеке жана мамлекеттик-жеке негизде *сапаттуу мектепке чейинки билим берүүнүн жана балдарды эрте өнүктүрүү программаларынын кеңири жеткиликтүүлүгү камсыздалды.*

**АДИЛЕТТҮҮ ЖАНА БИРДЕЙ ЖЕТКИЛИКТҮҮЛҮК**

*- 0-5 жаштагы балдарды мектепке чейинки билим берүү уюмдарынын ар кандай формалары аркылуу тартуу;*

*- мектепке даярдоо программасын өнүктүрүү;*

*- гендердик сезимталдыкты эске алуу менен инклюзивдүүлүктү жогорулатуу*

**САПАТТЫ КАМСЫЗДОО**

**-** *мазмунду модернизациялоо;*

*- көп тилдүү билим берүү программасын ишке киргизүү;*

*- санариптик билим берүү материалдарын өнүктүрүү;*

*- балдардын ар кандай багыттар боюнча өнүгүүсүн баалоо системасын ишке киргизүү;*

*- педагогдорду жана методисттерди үзгүлтүксүз өнүктүрүү системасын ишке киргизүү*

**НАТЫЙЖАЛУУ БАШКАРУУ ЖАНА КАРЖЫЛОО**

*- ББМСтин алкагында маалыматтарды туруктуу топтоо;*

*- ар кандай типтеги балдар бакчаларынын жабдылышынын стандарттарын жана мектепке чейинки даярдоо программаларын иштеп чыгуу;*

*- мектепке чейинки билим берүүнү ченемдик каржылоо системасын ишке киргизүү;*

*- балдардын ар кандай багыт боюнча өнүгүүсүнө туруктуу мониторинг жүргүзүүнү ишке киргизүү*

Адилеттүү жана бирдей жеткиликтүүлүктү камсыздоо үчүн мамлекет бардык аракетин МЧБУлардын, анын ичинде мектепке чейинки уюмдардын вариативдүү формаларынын, жаңы бала бакчаларды куруу, багыты боюнча колдонулбаган бала бакчалардын мурдагы имараттарын кайтарып алуу, жеке, жеке-мамлекеттик, жамааттык жана балдар үчүн башка билим берүү уюмдарынын санын көбөйтүү аркылуу мектепке чейинки билим берүү системасы менен ***балдарды камтууну*** кеңейтүүнү улантууга төмөнкүлөргө өзгөчө көңүл буруу менен багыттайт:

* Толук эмес күн болуучу борборлор катары Балдарды эрте өнүктүрүү борборлорун кеңири ишке киргизүү аркылуу 0-3 жаштагы балдарды тартуу, алар эрте курактагы балдарды өнүктүрүү программалары боюнча иш алып барышат, ата-энелер үчүн маалыматтык материалдарды жана балдар үчүн өнүктүрүүчү, ойноочу программаларды жана материалдарды бере алышат.
* Мектепке чейинки билим берүү уюмдарынын ар кандай түрлөрү, жакыр квинтилден балдарды мектепке чейинки билим берүүгө тартуу аркылуу, айыл жергесинде мамлекеттик жана муниципалдык мектепке чейинки билим берүү уюмдарын курууга басым жасоо, аз камсыз болгон үй-бүлөлөрдүн балдары жеке менчик бала бакчага баруу үчүн грант берүү, ошондой эле жеңилдиктерди жана преференцияларды берүү, жамааттык бала бакчаларды түзүү үчүн жеке менчик жана имараттарды багытын өзгөртүп курууну колдоо аркылуу айыл жергесиндеги 3-5 жаштагы балдарды мектепке чейинки билим берүү системасына тартуу.
* Мектепке даярдоо программасын өнүктүрүү, ал мектепке чейинки билим берүүнүн башка формаларына, өзгөчө айыл жергесинде барбаган балдарды камтууга мүмкүндүк берет.
* Балдардын ар кандай категориясы менен иш алып баруучу адистерди/педагогдорду гендердик сезимталдыкка жана балдардын потенциалын ачууга багытталган окутуу программаларын иштеп чыгуу аркылуу мектепке чейинки билим берүү системасынын инклюзивдүүлүгүн күчөтүү. Аталган мамиле балдардын жөндөмдөрү жана аларды андан ары өнүктүрүү мүмкүнчүлүктөрү жаатында ата-энелерге эрте багыт берүү үчүн алар менен өз ара аракеттенүү программасын, ошондой эле өзгөчө муктаждыктары бар балдарды эрте психологиялык-педагогикалык диагностикалоо (эрте жардам көрсөтүү жана коштоо кызматы) боюнча мектепке чейинки билим берүү уюмдарынын персоналын окутуу программасын иштеп чыгууну камтыйт. Бул максаттарда бардык кызыкдар кызматтардын, өзгөчө саламаттык сактоо, социалдык өнүктүрүү, финансы министрликтеринин катышуусу менен ведомстволор аралык кызматташуу саясаты активдештирилет. Милдет мектепке чейинки билим берүү уюмдарында өзгөчө билим берүү керектөөлөрү бар балдарды (майыптуулугу бар балдар) камтууну жер-жерлерде адистештирилиген кызмат көрсөтүүлөрдү көбөйтүү/түзүү/камсыздоо аркылуу инклюзивдүүлүктү, жеке ишкердикти, инвестицияларды колдоо жана жеңилдетилген каржылоо жолу менен кеңейтүүнү камтыйт. Аз камсыз болгон үй-бүлөлөрдүн балдары үчүн мектепке чейинки билим берүү уюмдарына электрондук кезек системасына өзүнчө милдеттүү квотаны киргизүү боюнча программа иштелип чыгат.

Эрте өнүктүрүү жана мектепке чейинки билим берүү программаларынын да, ошондой эле мектепке даярдоо программасы менен да окутуунун ***сапатын жогорулатуу*** төмөнкүлөр аркылуу ишке ашырылат:

* Мектепке чейинки билим берүү программаларынын мазмунун модернизациялоо жана балдарды өнүктүрүү стандарттарына ылайык келтирүү, башталгыч мектепте окутуу программасы менен жолун улантуучулукту камсыздоо.
* Көп тилдүү билим берүү программасын ишке киргизүү, ал мамлекеттик жана расмий тилдерде эрте окутууну киргизүүгө мүмкүндүк берет. Ал үчүн педагогикалык училищелерде жана жогорку окуу жайларда мугалимдерди даярдоо программасы ишке ашырылат.
* Мектепке чейинки билим берүүчү педагогдор үчүн санариптик билим берүү материалдарын жана мектепке даярдоо программаларын өнүктүрүү.
* Мектепке чейинки билим берүү уюмдарынын жана жалпы системанын деңгээлинде программалардын жана ыкмалардын сапатына мониторинг жүргүзүү максатында өнүгүүнүн ар кандай жааттары боюнча (физикалык өнүгүү, социалдык өнүгүү, эмоционалдык жетилүү, таанып-сүйлөөнү өнүктүрүү, коммуникативдик көндүмдөр жана жалпы билимдер) балдардын өнүгүүсүн баалоо системасын киргизүү.
* Педагогдорду үзгүлтүсүз өнүктүрүү системасын киргизүү, ошондой эле мектепке чейинки билим берүү системасы үчүн усулдук кадрларды максаттуу даярдоо.

***Башкаруу жана каржылоо*** системасын жакшыртуу үчүн төмөнкү милдеттер аткарылат:

* ББМСтин алкагында мектепке чейинки билим берүү уюмдарынын бардык формалары үчүн адаптацияланган маалыматтарды туруктуу негизде чогултуу.
* Коопсуз окутуу чөйрөсүн түзүү, мектепке чейинки балдарды багууну камсыздоо боюнча иштерди күчөтүү аркылуу сергек жашоо мүнөзүн калыптандыруу, анын ичинде тамак-ашты, санитарияны, гигиенаны уюштурууга карата талаптарды иштеп чыгуу үчүн ар түрдүү типтеги бала бакчалардын жабдылышынын стандартын жана мектепке чейинки даярдоо программаларын иштеп чыгуу.
* Мектепке чейинки билим берүүнү ченемдик бюджеттик каржылоо системасын ишке киргизүү, ал каражаттарды бирдей жана ачык-айкын бөлүштүрүүгө өбөлгө түзөт жана мектепке чейинки уюмдардын альтернативалык формаларын өнүктүрүү үчүн кошумча мүмкүнчүлүктөрдү түзөт.
* Балдардын ар кандай жааттар боюнча (физикалык өнүгүү, социалдык өнүгүү, эмоционалдык жетилүү, таанып-сүйлөөнү өнүктүрүү, коммуникативдик көндүмдөр жана жалпы билимдер) өнүгүүсүнө мектепке чейинки билим берүү уюмдарынын деңгээлинде да, системанын деңгээлинде да байкоо жүргүзүүнүн натыйжалуу куралдарын колдонуу менен үзгүлтүксүз мониторинг жүргүзүүнү ишке киргизүү.

### **Мектепке чейинки билим берүү боюнча БӨС 2040 жетишүү индикаторлору**

|  | **Индикаторлор** | **Баштапкы деңгээл**  **(2020-ж.)** | **Орто мөөнөттүү божомол**  **(2023-ж.)** | **Болжолдуу көрсөткүч**  **(2030-ж.)** | **Болжолдуу көрсөткүч**  **(2040-ж.)** | **Маалыматтардын жана верификациялоонун булагы** |
| --- | --- | --- | --- | --- | --- | --- |
|  | 3-7 жаштагы балдарды камтуунун % ылайык мектепке чейинки билим берүүгө карата чыгымдардын суммасы  (ТӨМ 1.а 2) | 50%га 3,3 млрд. сом | 80%га 5,4 млрд. сом | 100%га 6,7 млрд. сом | 100%га 6,7 млрд. сом | ФМ |
|  | Эрте өнүктүрүүнүн ар түрдүү формалары менен камтылган 0-3 жаштагы балдардын үлүшү  (ТӨМ 4.2.1) | 4% | 6% | 10% | 15% | КИКИ |
|  | 5,5-7 жаштагы балдарды мектепке даярдоо программалары менен камтуу  Эркек балдар  Кыздар  (ТӨМ 4.2.2) | 82%  50%  50% | 90%  50%  50% | 95%  50%  50% | 95%  50%  50% | УСК |
|  | Мектепке даярдоонун саатынын саны (мектепте окуганга чейин 1 жылдын ичинде) | 480 | 480 | 540 | 540 | БИМ |
|  | Мектепке чейинки билим берүүнүн бардык формалары менен камтылган 3-7 жаштагы балдардын үлүшү  Кыздар  Эркек балдар  (ТӨМ 4.2.1) | 50%  49%  51% | 80%  Аныктоо зарыл | 100%  Аныктоо зарыл | 100%  Аныктоо зарыл | КИКИ |
|  | Үй-чарбачылыгынын жакыр квинтилинен 3-5 жаштагы балдарды мектепке чейинки билим берүү менен камтуу | 11,7% | 13,5% | 20% | 40% | КИКИ |
|  | Айыл жергесиндеги 3-7 жаштагы балдарды мектепке чейинки билим берүүнүн бардык формалары менен камтуу | 19,5% | 21% | 30% | 40% | КИКИ |
|  | Мектепке чейинки билим берүүгө тартылган 0дон 7 жашка чейинки ДМЧА (майып) балдардын үлүшү.  (2020-жыл – 1775 б., 19668 ДМЧА) | 9%  (19668 адмдан 1775) | 9,6% | 11% | 13% | БИМ |
|  | Инклюзия жана эрте аныктоо принциптери боюнча окутуу методикаларына окутулган педагогдордун үлүшү (мектепке чейинки жана мектепте билим берүүгө тартылган педагогдордун жалпы санынан) | 8,3%  (87182 мектептик жана мектепке чейинки педагогдордун ичинен 7231 окутулган педагог) | 10% | 30% | 50% | БИМ |
|  | Мектепке чейинки билим берүүгө тартылган балдардын ата-энелерин окутуу жана ата-энелерди тартуу программасы аркылуу камтуу:  1. МЧБУда балдардын чыгармачылык өсүүгө жөндөмдөрүн аныктоо  2. Ата-энелерди наристе куракта балдарды багууга жана тарбиялоого кыйла терең жана аң-сезимдүү тартуу | Маалымат жок  «Балалык» программасын жана жаңы МБСти киргизүү | -  «Балалык»программасын жана МБСти киргизүүнү талдоо жана жүргүзүлгөн пилоттун негизинде программаны жаңылоо | Мектепке чейинки билим берүүгө тартылган балдардын ата-энелеринин 20% камтылды | Мектепке чейинки билим берүүгө тартылган балдардын ата-энелеринин 100% камтылды | БИМ |
|  | ДМЧ балдарды эрте аныктоо жана кийлигишүү модели боюнча окутулган МЧБУнун персоналынын үлүшү | % жок | % жок  Иштелип чыкан моделди кеңейтүү | Пилоттун алкагында 10% окутулду | Мектепке чейинки билим берүү уюмдарынын 100% персоналы окутулду | БИМ |
|  | Акыркы 5 жылдын ичинде аралыктан окутуу технологияларын колдонуу боюнча квалификацияны жогорулатуу курсунан өткөн мектепке чейинки билим берүү системасындагы педагогдордун үлүшү | Ишке киргизүү | 10% | 20% | 20% | БИМ |
|  | Педагогдордун потенциалын жогорулатуу үчүн МКТ –технологияларын колдонууну эске алуу менен кесиптик стандарттын талаптарына ылайык стандарттарды, окуу программаларын кайра карап чыгуу | -- | Иштелип чыкты жана апробацияланды | Ишке киргизилди | Мезгилдин талабын эске алуу менен жакшыртылды | БИМ |
|  | Көп тилдүү билим берүүнүн инклюзивдүү программасын туруктуу ишке ашыруучу Бишкек ш. МЧБУлардын үлүшү | 35,7% | 70% | 100% | 100% | БИМ |
|  | Педагогдору балдарды өнүктүрүү үчүн санариптик билим берүү материалдарын колдонуучу МЧБУлардын саны | - | -  Санариптик билим берүү материалдары иштелип чыкты | Пилоттун алкагында МЧБУлардын 15 % колдонууда | 100% | БИМ |
|  | Ар кандай типтеги бала бакчалар мектепке чейинки билим берүү программалары үчүн коопсуз билим берүү чөйрөсүн жана сергек жакшоо мүнөзүн түзүү үчүн СанПиндин болушу | Иштеп чыгуу стадиясында | Бекитилди | МЧБУлардын 15% пилот жүргүзүү | МЧБУлардын 50% | БИМ |
|  | Ченемдик бюджетти каржылоону ишке киргизген МЧБУлардын саны | 40 МЧБУ | 80 МЧБУ | Бардык МЧБУ | Бардык МЧБУ | БИМ, ФМ |
|  | “Усулчу” программасынын алкагында мектепке чейинки билим берүү системасынын усулдук кадрларын системалуу жана максаттуу даярдоо жүргүзүлүүдө | - | Концепция жана программанын өзү иштелип чыкты, бекитилди, мектепке чейинки билим берүүдөгү усулчуларды максатту жана үзгүлтүксүз даярдоону камтыйт, усулчуларга карата талаптарды аныктоо | Программаны пилоттоо. Мыйзамдарга жана ченемдик базага керектүү өзгөртүүлөр киргизилди | Программа билим берүүнүн бардык деңгээлинде ийгиликтүү ишке ашырылууда, өлкөдө заманбап Кыргызстан үчүн суроо-талапка ээ билим берүүнүн мазмунун иштеп чыгууга катышуучу жаңы муундун компенеттүү усулчулар тобу түзүлдү | БИМ |
|  | Педагогдордун ишмердүүлүгүнүн сапатын баалоо системасынын болушу | - | Сандык, сапаттык көрсөткүчтөрү жана куралдары менен педагогдорду баалоонун натыйжалуу системасы иштелип чыкты | Педагогдорду баалоо системасын апробациялоо аягына чыгарылды. Апробациянын жыйынтыгы боюнча системага өзгөртүүлөрдү киргизүү | 100% ишке киргизүү | БИМ |

## 

## **3.2 Мектептик билим берүү**

**БӨС 2040 көз карашына жана алдыга койгон максаттарына жетишүү үчүн мектептик билим** **берүүнү** өнүктүрүүнүн багыты өнүгүп жаткан экономиканын талаптарына ылайык келүүчү сапатты жогорулатуу жана мектептик билим берүүнүн кеңири жеткиликтүүлүгүн сактоо болот.

### **Көйгөйлөр**

Жалпысынан мектептик билим берүүнү өнүктүрүү боюнча ишке ашырылып жаткан чараларга жана бөлүнүүчү ресурстардын өсүүсүнө карабастан, коомдун анын сапатына канааттанбагандыгы сакталууда, анткени азыркы экономиканын талаптарынан артта калууда.

* ОБЖУБ, ЖРТ жана аккредитациянын жыйынтыктарынын талдоосуна ылайык шаардагы жана айыл жергесиндеги жалпы билим берүү уюмдарында окутуунун, окутуу ар кандай тилдерде жүргүзүлгөн мектептердин ортосундагы окутуунун сапатынын олуттуу айырмасы байкалууда. Мисалы, 2017-жылы ОБЖУБ боюнча базалык деңгээлден төмөн балл алган 4-класстын окуучуларынын пайызы Бишкекте 43%дан областтык борборлордо жана кичи шаарларда 60%дан айыл жергесиндеги мектептер 70%га чейин түзгөн.
* Билим берүүдөгү жетишкендиктердин эң төмөн деңгээли табигый-математикалык циклдин (ошондой эле аккредитациялоонун, ЖРТ жана ОБЖУБ жыйынтыктары боюнча) предметтери боюнча байкалууда.
* Окутуу практикасын, окутуунун жыйынтыктарын жана окуу материалдарын баалоо системасын жана практикасын теориялык билимди гана эмес, окуучулардын компетенциясын өнүктүрүүгө багытталган жаңы билим берүү стандарттарынын жана окутуу программасынын талаптарына шайкеш келтирүү зарылдыгы көйгөй бойдон калууда.
* Окутуу менен камтууну да жогорулатууга жана окутуунун натыйжаларын жакшыртууга да өбөлгө түзө турган мектептердин компьютердик жабдуулар менен камсыздалышынын начардыгы жана педагогдорду санариптик көндүмдөргө окутуу программаларынын, санариптик материалдардын, аралыктан билим берүү платформаларынын жетишсиздиги окутуу процессин санариптештирүү жолунда олуттуу тоскоолдук болуп саналат.
* Расмий маалыматтарга ылайык жыл сайын орточо эсеп менен 3 миңге жакын бала мектепке келбейт. Бирок, коомдук жана эл аралык уюмдар тарабынан жүргүзүлгөн изилдөөлөр мектеп курагындагы балдардын 6%дан 11%га чейин мектепке барбагандыгын же окуудагы олуттуу тыныгуулар болгондугун көрсөтүүдө. Балдардын мектепке барбагандыгынын негизги себептери катары майыптуулук, үй-бүлөдөгү материалдык кыйынчылыктар, иштөө зарылдыгы, үй-бүлөдөгү жагдайлар белгиленүүдө. Балдардын ата-энелеринин физикалык жактан жанында болбогондугу баланын мектепке барбай калышы коркунучун туудурат. Алсак, ЮНИСЕФтин маалыматы боюнча Кыргызстандагы балдардын 12% атасы же энеси эмгек мигранттарынын катарына кирет жана чет өлкөдө болууда. Орто мектептин жогорку класстарынын деңгээлинде окутуу менен камтуунун таза коэффициенти төмөндөөдө жана орточо эсеп менен 87% түзөт. Бул көрсөткүч эркек балдардын арасында 87,4% түзөт, кыздардын арасында – 86,5%. Жаштардын бир бөлүгү кесип берүүчү окуу жайларда билим алууга өтөт, дагы бир бөлүгү – эмгек рыногуна чыгат.
* Бир окуучуга карата чыгымдар сапаттуу билим берүүнү камсыздоо жана ар бир мектепте заманбап билим берүү чөйрөсүн түзүү үчүн дагы да болсо жетишсиз бойдон калууда. Өлкө боюнча орточо эсеп менен 1 балага жылына мектептик билим берүү системасында 2019-жылга карата маалыматтар боюнча мамлекет тарабынан 16000 сом болүнөт, бирок чыныгы керектөө 18000 сом өлчөмүндө аныкталууда, мында мектептик билим берүү системасын камтуунун дефицити 2 млрд. сомду түзөт. Каражаттардын 86% мектептердин тармагынын ишмердүүлүгүн колдоого багытталат (кадрларды кошуу менен) жана 14% гана өнүктүрүүгө багытталат.
* Мектептерге базалык ресурстардын жеткиликтүү болуусу боюнча көйгөй бар: компьютер менен камсыз болуу минималдуу керектөөдөн 42,1% түзөт; мектептердин 25,7% таза суу жеткиликтүү эмес; мектептердин 74,4% ички санитардык түйүндөр (ажатканалар) жок; мектептердин 68,2% ысык суу менен камсыздоо системасына кошулган эмес. Акыркы маселе 1-4-класстардын окуучуларын ысык тамак менен толук эмес камтуу көйгөйүн жаратууда.
* Көптөгөн мектептерде инфраструктуранын абалы окуучулардын өмүрүнө жана ден соолугуна коркунуч алып келүүдө – республиканын 385 мектеби капиталдык оңдоп-түзөөгө муктаж, ал эми 242 мектеп авариялык абалда деп таанылып, жаңы курууну талап кылууда.
* Ички миграциянын кесепети катары шаардагы мектептердин ашыкча толушу олуттуу көйгөй болуп саналат.
* Педагогикалык кесиптин жагымдуулугунун жетишсиздиги жана анын натыйжасы катары билим берүү системасына потенциалдуу алсыз кадрларды топтоо; педагогдорду даярдоо программаларынын мазмуну мектепте окутуудагы өзгөрүүлөргө ылайык келбейт; кесиптик өнүгүү системасынын жана педагогдорду кесиптик колдоонун ийкемдүү системасынын жоктугу; усулчуларды максаттуу даярдоонун жоктугу.
* Мектептик билим берүү системасы үчүн усулчуларды максаттуу даярдоонун жоктугу.
* Педагогдордун ишмердигине мониторинг жүргүзүү жана баалоо системасы начар.

### **2040-жылга чейин мектептик билим берүүнү өнүктүрүүнүн милдеттери жана чечүү жолдору**

**Мектептик билим берүү системасындагы өзгөрүүлөр теориясы**

**МЕКТЕПТИК БИЛИМ БЕРҮҮ**

*2040-жылга карата мектептик билим берүүнүн кеңири жеткиликтүүлүгүн сактоо менен өнүгүп жаткан экономиканын талаптарына ылайык келүүчү сапат жогорулатылат.*

**НАТЫЙЖАЛУУ БАШКАРУУ ЖАНА КАРЖЫЛОО**

*- билим берүү уюмдарынын автономиялуулугу;*

*- бюджеттик каржылоонун минималдуу стандарттарын жогорулатуу;*

*- жетекчилердин ишинин натыйжалуулугун баалоону киргизүү;*

*- ББМСтеги маалыматтарды системалуу түрдө актуалдаштыруу жана аларды талдоо;*

*- “Мектепти профилдештирүүнү” киргизүү;*

**АДИЛЕТТҮҮ ЖАНА БИРДЕЙ ЖЕТКИЛИКТҮҮЛҮК**

*- милдеттүү 11 класстык билим берүүгө өтүү;*

*- инфраструктураны жакшыртуу;*

*- натыйжалуу жана коопсуз окутуу чөйрөсүн түзүү;*

*- ысык тамак менен камсыздоо үчүн шарттарды жакшыртуу;*

*- инклюзивдүү билим берүүнү өнүктүрүү;*

*- санариптик чөйрөнү өнүктүрүү;*

*- ата-энелерди жана коомчулукту окутуу процессине тартуу*

**САПАТТЫ КАМСЫЗДОО**

*- жашоодогу көндүмдөргө жана туруктуу өнүгүүгө басым жасоо менен мазмунду модернизациялоо;*

*- көп тилдүү билим берүүнү өнүктүрүү;*

*- санариптик билим берүү ресурстарын иштеп чыгуу;*

*- окуу китептеринин сапатын жакшыртуу;*

*- педагогдорду өнүктүрүү;*

*- кадрларды башкаруу системасын жакшыртуу;*

*- “Усулчу” программасын ишке киргизүү;*

*- бирдиктүү баалоо системасын түзүү;*

*- PISAга даярдануу жана катышуу;*

Мектептик билим берүү деңгээлинде БӨС 2040 белгиленген көз караштарга жана максаттарга жетишүү үчүн төмөнкүдөй орто мөөнөттүү жана узак мөөнөттүү милдеттер чечилет.

Төмөндө белгиленген милдеттер мектептик деңгээлди реформалоонун бардык аспекттерин камтуучу жана мамлекеттик жана донордук негизги ресурстарды[[3]](#footnote-3) бир жерге топтоочу улуттук долбоор катары “Жаңы мектеп – келечектин мектеби” Улуттук программасынын алкагында ишке ашырылат. Аталган улуттук программадагы иш-чаралардын бардыгы үч стратегиялык багытты камтуучу чаралардын топтому аркылуу ишке ашырылат.

Мектептик билим берүүнүн ***максималдуу кеңири, бирдей жана адилеттүү жеткиликтүүлүгүн*** камсыздоо максатында төмөнкүлөр ишке ашырылат:

* “Билим берүү жөнүндө” мыйзам 2022-жылдан тартып күчүнө киргенде жалпы билим берүүчү мектептер, кесиптик лицейлер жана колледждер аркылуу үчөө бириккен системанын алкагында *милдеттүү орто жалпы билим берүүгө* өтүү.

1. гимназия, лицей (табигый – илимдер багыты үчүн лицей, гуманитардык багыттар үчүн гимназия) же жалпы билим берүүчү мектеп,
2. кесиптик лицейлер,
3. техникум же колледж.

Мында кесиптик лицейлердин деңгээлиндеги долбоордук кубаттуулук дээрлик 8 миң мектеп бүтүрүүчүсүн кабыл алууга, ал эми техникум жана колледждердин деңгээлинде – 30 миң мектеп бүтүрүүчүсүн кабыл алууга мүмкүндүк берет.

* Жаңы мектептерди куруу, иштеп жаткандарды капиталдык оңдоо жана иштеп жаткан мектептерге кошумча имараттарды куруу аркылуу *мектептердин инфраструктурасын* жакшыртуу;
* Физикалык, психологиялык/социалдык (басмырлоосуз, зомбулуксуз жана толеранттуу чөйрө), маалыматтык (ден соолукка зыян келтирбеген маалыматты топтоо жана аны менен иштөө) жана экологиялык коопсуздукту (таза аба, суу, канализация, туура тамактануу, жогорку сапаттагы жарыктандыруу, туура температура, желдетүү, энергиялык майнаптуулук, бакчылык ж.б.) камтуучу *натыйжалуу жана коопсуз билим берүү* чөйрөсүн түзүү. Окутуунун мындай чөйрөсү окуучунун керектөөлөрүнө багыт алууга мүмкүндүк берет жана коопсуздуктун, ыңгайлуулуктун, өнүгүүнүн, боорукердиктин толук болушун, тобокелдиктердин бардык түрүн минималдаштырууну камсыз кылат.
* 100% мектепте 1-4-класстардын окуучулары үчүн ысык тамак менен камсыздоо үчүн шарттарды жакшыртуу, бардык мектептерде гигиенаны жана сергек жашоо мүнөзүн сактоо, анын ичинде мектептик ашпозчулардын, ашкана кызматкерлеринин жана ысык тамакты уюштурууга жооптуу башка адамдардын квалификациясын жогорулатуу.
* Мектептик билим берүү системасында майыптуулугу бар балдардын керектөөлөрүн, педагогдорду инклюзивдүү билим берүү принциптерине даярдоо деңгээлинде да, ошондой эле квалификацияны жогорулатуу системасында да окутууну эске алуу менен мектептердин жабдылышынын стандартын, ДМЧ балдарды тартуу үчүн педагогдор жана мектептер үчүн стимул берүүнү ишке киргизүү аркылуу ДМЧ балдар үчүн билим берүүнүн жеткиликтүүлүгүн камсыздоо үчүн *инклюзивдүү билим берүү принциптерин* ишке киргизүү жана ДМЧ балдарды окутуу процессине ата-энелерди кеңири тартуу максатында инклюзивдүү билим берүүнүн маанилүүлүгү жөнүндө кеңири маалыматтык кампания жүргүзүү.

Ар кандай категориядагы балдарды (социалдык инклюзия), анын ичинде таланттуу балдарды, аз камсыз болгон үй-бүлөлөрдөн балдарды колдоо үчүн, ошондой эле билим берүүнүн жеткиликтүүлүгүндө гендердик теңдик принциптерин сактоо үчүн концептуалдык документтерди иштеп чыгуу жана ченемдик документтерге өзгөртүүлөрдү киргизүү.

* Санариптик окутууну уюштуруу үчүн жана мектептен, ошондой эле үй шартында билим берүү ресурстарына жеткиликтүүлүктү кеңейтүү үчүн *санариптик чөйрөнү* өнүктүрүү. Ал үчүн билим берүү уюмдары интернеттин үзгүлтүсүз жеткиликтүү болуусу, аралыктан билим берүү үчүн тиешелүү компьютердик жана башка жабдуулар, санариптик окутуу материалдары жана платформалар менен камсыздалат. БӨС 2040 билим берүү уюмдарында *балдардын ден соолугу жана жайлуулугу үчүн өнүктүрүүчү, коопсуз, инновациялык, жагымдуу, кызыктуу чөйрөнү* түзүүгө өзгөчө көңүл бурулат, ал эмпатияны, толеранттуулукту, глобалдык жарандуулук жүрүм-турумун жана туруктуу өнүгүү максатындагы жүрүм-турумду көрсөтүүчү так жарандык позициясы менен *Кыргыз Республикасынын жаранын жана патриотун* калыптандырууга өбөлгө түзүшү керек. Ал үчүн төмөнкүлөр каралган:
* Бирдиктүү, жолун улантуучу, педагогикалык багыттагы процесс катары тарбиялоо саясатын жана практикасын түзүү аркылуу социалдык-эмоционалдык окутууну жана турмуштук көндүмдөрдү өнүктүрүү; адеп-ахлактык тандоо, жарандык жоопкерчилик, мыйзамга баш ийүүчүлүк, патриоттулук, эмпатияны билдирүү, глобалдык жарандуулук жүрүм-туруму жана туруктуу өнүгүү максатындагы жүрүм-турум позициясын көрсөтүүчү, ошондой эле социалдык-эмоционалдык интеллектти көрсөтүүчү жүрүм-турумдун критерийлеринин топтомун жана моделдерин калыптандыруу;
* Окуучулардын потенциалын кеңири ачуу жана ченемдик укукту базага өзгөртүүлөрдү киргизүү жана тиешелүү программаларды ишке ашыруу аркылуу глобалдаштыруу шарттарында жашоо үчүн зарыл болгон көндүмдөрдү калыптандыруу үчүн ата-энелерди жана коомчулукту тарбиялоочу, билим берүүчү, таанып-билүүчү процесстерге жана социалдык-экмоционалдык өнүктүрүүгө кеңири тартуу. Балдардын мектептерге милдеттүү түрдө баруусу үчүн ата-энелердин жана камкорчулардын жоопкерчилиги күчөтүлөт жана мигранттардын балдарынын категориясына өзгөчө көңүл бурулат.

Мектептик билим берүүнүн ***сапатын жогорулатуу*** үчүн төмөнкү милдеттер аткарылат:

Ар бир окуучунун билимдерин жана компетенттүүлүктөрүн өнүктүрүүгө багытталган *билим берүүнүн мазмунун модернизациялоо*. Ал үчүн:

* Өзгөрүп турган экономиканын талаптарына кыйла толук жооп берүүчү окутуунун жалпы жана предметтик стандарттарын үзгүлтүксүз жаңылоо системасы иштелип чыкты.
* Өлкөнү узак мөөнөттүү өнүктүрүүнүн маанилүү багыттарына ылайык келүүчү табигый илимдер предметтери жана математика боюнча билим берүү стандарттары жана окуу-усулдук материалдары бекемделди жана кеңейтилди.
* Билим берүүнүн мазмуну басмырлоонун кандай болбосун түрүн (кыйыр болсо да) пропагандалоодон, социалдык тең укуксуздукту нормалаштыруудан, зомбулуктан, коомдун көп түрдүүлүгү баалуулугун тааныбастыктан эркин болот.
* Билим берүүнүн мазмуну турмуштук көндүмдөрдү толук өнүктүрүү үчүн кеңейтилет: финансылык, укуктук, технологиялык жана маалыматтык сабаттуулук, мамлекеттик жана муниципалдык кызмат көрсөтүүлөрдү колдоно билүү, сергек жашоо мүнөзү боюнча жүрүм-турумду, көп маданияттуулукту жайылтуу.
* Билим берүүнүн мазмунуна туруктуу өнүгүү маселелери интеграцияланат: климаттын өзгөрүүсү, энергиялык майнаптуулук, энергиянын калыбына келтирилүүчү булактарын колдонуу, экологиялык коопсуздук, өзгөчө кырдаалдарга даяр болуу жана “туруктуу өнүгүү үчүн билим берүү” моделин түзүү үчүн “жашыл” экономика принциби.
* Кыргыз Республикасынын саясатынын адамдын дараметин жогорулатуу, социалдык итеграцияны тереңдетүү, жарандык тынчтыкты жана ынтымакты колдоо, этникалар аралык чыр-чатактын болушун алдын алуу, толеранттуулукту өнүктүрүү, маданияттардын, цивилизациялардын ар түрдүүлүгүн сыйлоо сыяктуу артыкчылыктары менен түздөн-түз байланыштуу болгон *көп тилдүү билим берүүнү* өнүктүрүү.
* Санариптик *билим берүү ресурстарын* иштеп чыгуу жана кеңири колдонуу, тактап айтканда: окутуунун заманбап санариптик дидактикалык материалдарын, окутуунун технологиялык платформаларын иштеп чыгуу, педагогдордун жана окуучулардын санариптик көндүмдөрүн өнүктүрүү, окутууну жакшыртуу жана мүмкүнчүлүктөрдү кеңейтүү үчүн санариптик инфраструктураны жана интернеттин жеткиликтүүлүгүн жакшыртуу.
* Окуу китептеринин жана окуу материалдарынын сапатын жакшыртуу жана окуу-усулдук комплекстерди жазуу үчүн өздүк авторлорду даярдоо жана математикалык жана табигый илимдер предметтери боюнча башка өлкөлөрдүн окуу китептерин адаптациялоо аркылуу өзгөрүп туруучу окуу стандарттарынын талаптарына ылайык келтирүү. 2030-жылга чейин мамлекет предметтер боюнча окуу китептери менен камсыздоону 100%га жеткирет.
* Окутуучулардын квалификациясын жогорулатуу. Педагогикалык кадрлардын сапаты окутуунун сапатын камсыздоодо негизги ролду ойнойт, ошондуктан негизги милдеттер башкаруу системасын жакшыртууга жана педагогикалык кадрлардын дараметин жогорулатууга багытталган:
* Кесиптик компетенцияларды өнүктүрүүгө, анын ичинде санариптик көндүмдөрүн өнүктүрүүгө багытталган педагогдорду даярдоонун формаларын (окутуунун теориялык жана практикалык бөлүктөрүнүн айкалышы) жана программаларынын мазмунун жакшыртуу.
* Эки чектеш окуу предметтери боюнча адистерди даярдоону ишке киргизүү (мисалы, химия-биология, математика-физика) жана окутуучулук кызматтардын жаңы классификациясын түзүү.
* Кесиптик колдоо жана стимул берүү системасы менен байланышкан педагогдордун кесиптик жана карьералык өсүүсүнүн натыйжалуу моделин ишке киргизүү. Стимул берүү системасы Квалификациялардын улуттук алкагынын жана педагогдордун ишинин натыйжаларына ылайык кесиптик стандартка байланыштырылат.
* Кесиптик өсүү моделинин алкагында окутуу практикасын объективдүү баалоо моделин ишке киргизүү.
* Иштен ажыратуу менен квалификациясын жогорулатуу менен иш ордунда квалификацияны жогорулатууну айкалыштырууга (насаатчылык, ментордук колдоо ж.б.) мүмкүндүк берүүчү модулдук программалардын жана аралыктан билим берүү технологияларын колдонуунун негизинде жана кесиптик өсүүдөгү керектөөлөрүн аныктоо үчүн өзүн-өзү баалоо, бири-бирин баалоо жана тышкы баалоонун негизинде педагогдорду кесиптик колдоонун ийкемдүү моделин ишке киргизүү.
* Илимий методологиялык базаны өнүктүрүү жана педагогикалык кадрлардын карьералык өсүүсү үчүн “Усулчу” программасынын алкагында бардык деңгээлдердеги мугалимдердин ишин усулдук колдоо системасын иштеп чыгуу жана ишке киргизүү.
* Экономикалык жактан натыйжалуу, ийкемдүү жана дээрлик жеткиликтүү (мисалы, жеке түзүмдөрдүн жана университеттердин катышуусу) болуп саналган кесиптик өнүгүүнүн жаңы каналдарына стимул берүү үчүн квалификацияны жогорулатуу системасы диверсификацияланат.
* Жетекчилерди жана усулдук кызматкерлерди дайындоонун жана ротациялоонун тартиби бардык кызыкдар тараптар үчүн ачык-айкын жана түшүнүктүү тандоо жана кадрдларды жайлаштыруу процессин түзүү үчүн өзгөртүлөт.
* Окутуунун прогрессине байкоо жүргүзүү жана анык маалыматтардын негизинде чечимдерди кабыл алуу үчүн окуучунун, класстын, мектептин, ошондой эле жалпы билим берүү системасынын деңгээлинде *окутуунун натыйжаларын баалоонун бирдиктүү системасын* түзүү. Ал үчүн негизги милдеттер болуп төмөнкүлөр саналат:
* Компетенттүүлүктөрдү баалоо үчүн баалоонун бардык куралдарын жаңы окуу стандарттарынын талаптарына ылайык келтирүү.
* Окуучулардын жеке прогрессине байкоо жүргүзүү үчүн да, окутуу практикасын корректировкалоо үчүн да окуучунун жана класстын деңгээлинде баалоонун түзүүчү жана башка түрлөрүн күчөтүү.
* Окуучулардын билим берүүдөгү жетишкендкитерин улуттук баалоону (ОБЖУБ) туруктуу өткөрүү.
* 2040-жылы “билим берүүнүн деңгээли боюнча 50 лидер өлкөнүн” катарына кирүү үчүн улуттук реформаларды эл аралык тенденциялар жана көрсөткүчтөр менен салыштыруу үчүн 2024-жылдан тартып 15 жаштагы окуучулардын билим берүүдөгү жетишкендиктерин баалоо боюнча эл аралык программага (PISA) катышуу. 2040-жылга чейин пилот катары аккредитациялоо системасын жакшыртуу үчүн андан аркы чечимдерди кабыл алуу үчүн айрым мектептерди эл аралык таанылган процедуралар боюнча (мисалы, CIS Counsel of International schools же башка ушул сыяктуу уюмдун) аккредитациялоо пландаштырылууда.

Аталган иш-чаралардын базасында Мектептик билим берүүнүн сапатына кепилдик берүүнүн Улуттук системасы (МБСКУС) түзүлөт, ал улуттук программанын компоненттери катары алдыга коюлган милдеттерди бардыгын сапаттуу аткарууну камсыз кылууга тийиш.

Мектептин деңгээлинде билим берүүнүн жеткиликтүүлүгү жана сапатын жогорулатуу боюнча алдыга коюлган бардык милдеттер айыл жергесине өзгөчө көңүл буруу менен ишке ашырылат. Аталган багыттын алкагында айыл жергесиндеги педагогдордун квалификациясын жогорулатуу, керектүү жабдуулар жана окуу-билим берүүчү ресурстар менен камсыздоо боюнча аракеттердин жана каражаттардын концентрациясы кайрадан каралып чыгат. Айыл жергесине басым жасоо менен мындай саясат айылдар менен шаарлардагы мектептердеги билим берүүнүн сапатынын айырмасын төмөндөтүүгө мүмкүндүк берет.

Мектептик билим берүү системасын ***башкарууну жана каржылоону*** жакшыртуу алдыга коюлган бардык милдеттерди ишке ашыруу үчүн артыкчылыктардын бири болуп саналат. Аталган багыттын алкагында негизги милдеттер төмөнкүлөр:

* Билим берүү уюмдарынын автономиялуулугун күчөтүү
* Коомчулукка жана мамлекетке отчеттуулукту күчөтүү менен билим берүүнүн мазмунун ишке ашыруу жана финансылык жана адам ресурстарын башкаруу тармагында.
* Билим берүү системасынын иштешин жана өнүгүшүн камсыз кылуу, педагогдордун эмгек акысын дайыма жогорулатуу үчүн бюджеттик каржылоонун минималдуу стандарттарын акырындап көбөйтүү.
* Кадрларды тандоонун жана жайгаштыруунун ачык-айкын процесси үчүн мектептик билим берүүнүн бардык звенолорунун жетекчилеринин ишинин натыйжалуулугун баалоо механизмдерин иштеп чыгуу жана ишке киргизүү.
* Балдардын билим берүүгө индивидуалдуу катышуусуна байкоо жүргүзүү жана алардын билим берүү таректориясына мониторинг жүргүзүү үчүн ББМСте окуучуларды идентификациялоонун жана эсепке алуунун электрондук системасын күчөтүү.
* “Мектепти профилдештирүү” багытын, анын ичинде математикалык, табигый илимдер дисциплиналарын окутууну күчөтүү боюнча багытын иштеп чыгуу жана ишке киргизүү. Мектептик билим берүүнү профилдештирүү өзүнүн келечектеги турмуштук категориясын аныктоо үчүн көйгөйлүү билим берүү кырдаалынын деңгээлин жогорулатуу, ар бир окуучунун өз мүмкүнчүлүктөрүн ачуу аркылуу ишке ашырылуучу чыгармачыл жөндөмдөрүн жана чыгармачыл ой жүгүртүүсүн эрте өнүктүрүү, таанып-билүүчүлүк ишмердүүлүгүнө кызыктырууну камтыйт. Социологиялык изилдөөлөр жогорку класстардын окуучуларынын көбү (дээрлик 70%) “башкы предметтердин негизин билүүгө, ал эми адистешүү үчүн тандалган предметтерди гана терең өздөштүрүүнү” каалагандыгын далилдөөдө.

### **Мектептик билим берүү боюнча БӨС 2040 жетишүү индикаторлору**

|  |  |  |  |  |  |  |
| --- | --- | --- | --- | --- | --- | --- |
|  | **Индикаторлор** | **Баштапкы деңгээл**  **(2020-ж.)** | **Орто мөөнөттүү божомол**  **(2023-ж.)** | **Болжолдуу көрсөткүч**  **(2030-ж.)** | **Болжолдуу көрсөткүч**  **(2040-ж.)** | **Маалыматтардын жана верификациялоонун булагы** |
|  | Шаардагы жана айыл жергесиндеги балдарды орто жалпы билим берүү менен камтуу (7-17 жаштагы калктан пайыз менен)  1-4-класс камтуу  5-9-классты камтуу  10-11-классты камтуу  (ТӨМ 4.1.1) | 98,8%  117,2%  97%  54,9% | 98,8%  аныктоо зарыл | 98,8%  аныктоо зарыл | 98,8%  аныктоо зарыл | УСК |
|  | Өлкө боюнча орточо эсеп менен копмпьютерлер/окуучулардын санынын катышы. Мында заманбап компьютердик техниканын талаптарына компьютерлер ылайык келет деген талап аткарылышы керек  (ТӨМ 4.а.1) | 1/25 | 1/20 | 1/15 | 1/13 | БИМ |
|  | Мектептерде минималдуу бюджеттик ченемдик каржылоону камтуу | 87,6% | 95% | 100% | Мектептерде минималдуу бюджеттик ченемдик каржылоону камтуу | БИМ,  ФМ |
|  | Окуучулардын окуудагы жетишкендиктерин өлчөө системасынын болушу  (ТӨМ 4.1.1) | 11-класс ЖМА туруктуу өткөрүү  9-класс  ЖМАны пилоттук апробациялоо | 11-класс ЖМА туруктуу өткөрүү  9-класс 11-класс ЖМА туруктуу өткөрүү  4 жана 8-класстардын ОБЖУБду өткөрүү | 11-класс ЖМА туруктуу өткөрүү  9-класс 11-класс ЖМА туруктуу өткөрүү  4 жана 8-класстардын ОБЖУБду өткөрүү | 4 жана 8-класстардын ОБЖУБду өткөрүү | БИМ |
|  | Ишке ашырылып жаткан “Жаңы мектеп – келечектин мектеби” улуттук программанын болушу | 30 инновациялык мектепте пилот жүргүзүүнү баштоо үчүн долбоордун мазмунун моделдөөнү баштоо  (бөлүмдөр: табигый-илимдер багыты, тарбиялоо, санариптештирүү, профилизациялоо, коопсуз чөйрө) | Улуттук программаны 80 инновациялык (30+50) мектептин базасында ишке киргизүү | Республиканын мектептеринин 30% программанын мазмунун кластердик кеңейтүү | Программанын мазмунун республиканын мектептеринин 100% кеңейтүү | БИМ |
|  | Айыл жергесиндеги жана шаардагы мектептер боюнча окуучулардын жетишкендиктеринин динамикасы  (ТӨМ 4.1.1) | ОБЖУБ көрсөткүчтөрү (шаар, айыл)  %  ЖРТ көрсөткүчтөрү (шаар, айыл)  %  Аккредитациянын көрсөткүчтөрү (шаар, айыл)  % | ОБЖУБ көрсөткүчтөрү (шаар, айыл)  %  ЖРТ көрсөткүчтөрү (шаар, айыл)  %  Аккредитациянын көрсөткүчтөрү (шаар, айыл)  % | ОБЖУБ көрсөткүчтөрү (шаар, айыл)  %  ЖРТ көрсөткүчтөрү (шаар, айыл)  %  Аккредитациянын көрсөткүчтөрү (шаар, айыл)  % | ОБЖУБ көрсөткүчтөрү (шаар, айыл)  %  ЖРТ көрсөткүчтөрү (шаар, айыл)  %  Аккредитациянын көрсөткүчтөрү (шаар, айыл)  % | БИМ |
|  | ЖРТнын баллынын өлкө боюнча орточо көрсөткүчү жана PISAга катышуунун натыйжалары  (ТӨМ 4.1.1  ТӨМ 4.6.1) | 123, 3 балл | 125 балл | 130 балл | 145 балл  PISA 2039 натыйжалары – 15 пунктка жогору | БИМ |
|  | Мектептик билим берүүнүн сапатына кепилдик берүүнүн Улуттук системасынын (МБСКУС) болушу | Мектептерди аккредитациялоонун кайра каралып чыккан моделин камтуучу МБСКУС концепти иштелип чыкты | МБСКУСтун бардык түзүүчү бөлүктөрү иштелип чыкты жана бекитилди | 5-10 мектепти аккредитациялоо эл аралык таанылган процедуралар боюнча өткөрүлдү, педагогикалык ишмердүүлүктүн натыйжаларын туруктуу баалоо жана мониторинг жүргүзүлүүдө. МБСКУС түзөтүлдү | МБСКУС бардык мамлекеттик жана муниципалдык мектептерге ишке киргизилди. Бардык индикаторлор боюнча баалоо туруктуу негизде жүргүзүлүүдө. | БИМ |
|  | Мектептик билим берүү системасында көп тилдүү билим берүү программасын ишке киргизген мектептердин саны | 80 | 100 | 200 | 300 | БИМ |
|  | Кыргызтесттин жыйынтыгына ылайык мамлекеттик тилди билүү деңгээлин ырастаган мектеп бүтүрүүчүлөрүнүн үлүшү | 2018-2019-окуу жылында В1 деңгээлин бүтүрүүчүлөрдүн 63,1% тастыктады (3247 катышуучудан)  А1 деңгээлин 52,5% тастыктаган (1919 катышуучудан) | Факт боюнча | Факт боюнча | Факт боюнча | Кыргызтест |
|  | Көп тилдүү билим берүү программасы боюнча мектептерде иштөөгө окутулган жана даярдалган педагогдордун үлүшү | - | - | 10% | 25% | БИМ |
|  | Мектептеги билим берүү системасында “Усулчу” программасынын алкагында усулдук кадрларды системалуу жана максаттуу даярдоо жүргүзүлүүдө | - | Концепция жана программанын өзү мектептик билим берүү системасынын усулчуларын максаттуу жана үзгүлтүксүз даярдоону, билим берүү системасынын усулдук кызматкерлерине карата талаптарды аныктоону камтуу менен иштелип чыкты жана бекитилди | Программаны пилоттоо. Мыйзамдарга жана ченемдик базага керектүү өзгөртүүлөр киргизилди | Программа билим берүүнүн бардык деңгээлинде ийгиликтүү ишке ашырылууда, өлкөдө заманбап Кыргызстан үчүн суроо-талапка ээ билим берүүнүн мазмунун иштеп чыгууга катышуучу жаңы муундун компетенттүү усулчулар тобу калыптанды | БИМ |
|  | Педагогикалык кадрларды үзгүлтүксүз кесиптик өнүктүрүү системасынын болушу | Педагогикалык кадрларды үзгүлтүксүз кесиптик өнүктүрүү программасы бекитилди жана аны жүзөгө ашыруу процесси ишке киргизилди | Программаны ишке ашыруу | Программаны ишке ашыруу | Педагогдордун 100% үзгүлтүксүз кесиптик өнүктүрүү программасынан өттү | БИМ |
|  | Акыркы 5 жылдын ичинде аралыктан окутуу технологияларын колдонуу боюнча квалификациясын жогорулатуу курстарынан өткөн мектептик билим берүү системасындагы педагогдордун үлүшү. | Ишке киргизүү | 10% | 20% | 20% | БИМ |
|  | Педагогдордун ишмердүүлүгүнүн сапатын баалоо системасынын болушу | - | Педагогдорду баалоонун куралдары, сандык жана сапаттык көрсөткүчтөрү менен натыйжалуу система иштелип чыкты | Педагогдорду баалоо системасын апробациялоо аягына чыгарылды. Апробациянын жыйынтыгы боюнча системага өзгөртүүлөрдү киргизүү | 100% ишке киргизүү | БИМ |
|  | Өлкөнүн жождорунун педагогикалык адистиктерине тапшыруучу абитуриенттердин ЖРТнын орточо баллы | 130 | 135 | 140 | 150 | БИМ |
|  | “Мектептик профилдештирүү” программасын ишке ашыруучу мектептердин үлүшү | 24 мектепте кесиптик багыт берүүнүн 5 баскычтуу системасы ишке киргизилди | Программа кеңейтилди жана 128 мектепке киргизилди | Мектептердин 50% киргизилди | Мектептердин 100% | БИМ |
|  | Балдарды психологиялык - педагогикалык диагностикалоого окутулган мектептик билим берүү уюмдарынын кызматкерлеринин үлүшү | - | - | 50% | 100% | БИМ |
|  | Жаңы муундун окуу китептери менен камсыздалган мамлекеттик мектептердин үлүшү | 67,97% (1-6- класстардын камсыздалышынын үлүшү) | 100% (7-9-класстардын камсыздалышынын үлүшү) | 50% (1-11- класстардын камсыздалышынын үлүшү) | 100% (1-11- класстардын камсыздалышынын үлүшү) | БИМ |
|  | Ылдамдыгы секундасына 10Мб. түзгөн интернет менен жана локалдык тармактык инфраструктура менен камтылган мектептердин саны | 99% | 100% | 100% | 100% | БИМ |
|  | Ысык тамакты киргизген мектептердин саны  (ТӨМ 2.1.1.1d.) | 65,5% | 100% | 100% | 100% | БИМ |
|  | Мугалимдердин МКТ колдоно билүү деңгээлин кошуу менен окуу процессинде санариптик технологияларды колдонуунун деңгээли | Окуу процессинде санариптик технологияларды колдонуунун деңгээлин өлчөө үчүн иштелип чыккан көрсөткүчтөрдүн топтомун ишке киргизүү | Пилоттук өлчөөлөр жүргүзүлдү | Пилоттук өлчөөлөрдүн көрсөткүчтөрүн 20%га көбөйтүү | Өлчөөлөр бардык мектептерде туруктуу негизде жүргүзүлөт жана туруктуу өсүштү көрсөтөт | БИМ |
|  | Адистештирилген окуу жайларда мектептик билим берүүгө тартылган ДМЧ (майыптыгы бар) балдардын үлүшү | 21,4% | 21,4% | 21,4% | 21,4% | БИМ |
|  | 1-11-класстагы мамлекеттик типтүү мектептерде окутуунун жеке пландары жана адаптациялык программалар (инклюзивдик билим берүү) боюнча билим алган ДМЧ балдардын үлүшү, 2020-жылга 7-18 жаштагы катталган ДМЧ балдардын ичинен - 10 200 адам | 4% | 10% | 22% | 42% | БИМ |

**3.3 Кесиптик билим берүү (баштапкы жана орто).**

**Кесиптик билим берүүнү өнүктүрүүдөгү негизги фокус** эмгек руногунун, коомдун жана мамлекеттин талаптарына жооп бергенкесиптик билим берүүнүн жаңы системасын түзүүгө жасалат. Бул системанын негизги мүнөздөмөсү болуп мазмунду, практикалар базаларын жана окутуунун натыйжаларын калыптандырууда, билим берүүнүн сапатын, анын жагымдуулугун жана суроо-талапка ээ болуусун жогорулатууда иш берүүчүлөр менен кеңири өз ара аракеттенүү саналат.

**Көйгөйлөр**

* Кыргыз Республикасында унификацияланган стандарттардын, Квалификациялардын улуттук алкагынын жок болгондугунан улам иш берүүчү тарабынан эмгек рыногуна жаңыдан кирген кесиптик лицейлердин жана колледждердин бүтүрүүчүлөрүнө карата так талаптардын жоктугу.
* Кесиптик билим берүүнүн баскычтарында жолун улантуучулук системасы түзүлгөн эмес, бул төмөнкүлөр менен байланышкан:
* БКБ жана ОКБ МБСтин унификацияланган макеттеринин жок болуусу;
* Окутуунун ар кандай системалары колдонулгандыгы: мисалы, ОКБ системасында окутууну жүргүзүүнүн кредиттик технологиялары колдонулат, ал эми бул БКБ системасына киргизилген эмес;
* БКБ жана ОКБнын адистиктеринин классификациялоочу коддору бири-бирине ылайык келбейт (БКБнын кесиптер тизмеси жана ОКБнын адистиктер тизмеси) жана эмгек рыногу колдонгон сабактардын жалпы республикалык классификаторунун ортосунда байланыштын жок болуусу.
* Кесиптик билим берүү системасынын, анын ичинде территориалдык жактан балансталбагандыгы байкалууда: кесиптик лицейлердин көп бөлүгү айыл жергесинде жайгашкан (56%); колледждердин көп бөлүгү – шаарларда (96%). Ошондуктан, бүгүнкү күндө Кыргыз Республикасынын бир катар областтарындагы кесиптик лицейлер тарабынан берилүүчү кесиптердин ушул эле региондун колледждери менен берилүүчү кесиптер менен байланышы жок, ошондон улам өз адистиги боюнча кийинки баскычта билим алууну улантуу үчүн лицейлердин бүтүрүүчүлөрү көчүп кетүүгө же адистигин/специализациясын алмаштырууга мажбур болушат. Түзүмдүк баланстын жоктугунун экинчи жагы болуп, кесиптик лицейлердин жана колледждердин деңгээлинде берилүүчү программалардын саны эмгек рыногунун түзүмүнө ылайык келбеши саналат.
* Иш берүүчүлөр менен болгон начар байланыш да кесиптик лицейлердин жана колледждердин деңгээлинде берилүүчү программалардын санынын жана мазмунунун эмгек рыногунун түзүмүнө ылайык келбешине алып келет. Мисалы, Кыргыз Республикасынын экономикалык активдүү калкынын 50%ы айыл чарба тармагында жеке ишкердик менен алектенсе да, бир нече колледж гана калктын бул айкын сегменти үчүн багытталган программаларды сунуштайт. Иш берүүчүлөрдүн начар байланышынан улам БКБ жана ОКБ үчүн академиялык/кесиптик программаларды иштеп чыгуу иш берүүчүлөрдү тартуу менен жүргүзүлсө да, эмгек рыногунун өзгөрүп туруучу керектөөлөрүн эске алуу менен бүтүрүүчүлөргө карата жана программаларды туруктуу коррекциялоо боюнча так талаптарга ээ эмес. Кесиптик лицейлердин жана колледждердин көптөгөн билим берүүчү программаларындагы теориялык материал практикалык компетенттүүлүктөрдү алуу мүмкүнкүлүгүнө үстөмдүк кылат.
* Региондук өлчөө үчүн эмгек рыногу боюнча божомолдоочу изилдөөлөрдү жүргүзүү куралынын жана методологиянын жоктугу. КРдин Эмгек жана социалдык өнүктүрүү министрлиги тарабынан өткөрүлгөн эмгек рыногунун талдоосу жалпысынан 2023-жылга чейин Кыргыз Республикасынын ички эмгек рыногунда 2/3 ашуун жумушчу орундар (81%) – баштапкы же орто кесиптик билимдин болуусун талап кылганын көрсөтүүдө. Экономиканын кадрларга болгон муктаждыгынын узак мөөнөттү божомолу жок болгондуктан, даярдалган кадрлардын санын жана аларды окутуунун натыйжаларын бүгүнкү эмгек рыногунун талаптары менен да, санариптик экономиканын реалдуулугунда алардын атаандаштыкка жөндөмдүүлүк перпективасы менен да салыштырууга мүмкүндүк бербейт.
* Баштапкы жана орто кесиптик билим берүү уюмдарында ресурстардын жетишсиздиги. Ресурстардын көп бөлүгү социалдык жардамга жана системанын инфраструктурасын колдоо үчүн жумшалат да, түздөн-түз билим берүү процессине жана анын материалдык-техникалык камсыздалышына чектелген каражаттар калат, бул билим берүү уюмдарынын материалдык-техникалык базасынын эскириши сыяктуу орчундуу көйгөйгө алып келет. Эскилиги жеткен жабдуулар менен иш алып баруу бир катар кесиптердин бүтүрүүчүлөрүнө эмгек рыногунда зарыл болгон кесипкөй көмпетенттүүлүктөрдү алууга мүмкүндүк бербейт, ошондон улам бул жумушсуздуулукка же жеке каражаттардын эсебинен же иш берүүчүлөрдүн эсебинен кайра даярдоодон өтүүгө алып келет.
* Квалификациялуу педагогикалык кадрлардын/өндүрүштүк окутуу мастерлеринин жетишсиздиги квалификациялуу педагогикалык курамдын физикалык улгайышы менен, окутуучулар жана өндүрүштүк окутуу мастерлери үчүн квалификацияны жогорулатуу мүмкүнчүлүгүнүн чектелиши жана көптөгөн педагогдордо/ өндүрүштүк окутуу мастерлеринде азыркы күндө ишканаларда орнотулган заманбап жабдууларда иш алып баруу тажрыйбасынын жоктугу менен байланышкан.
* Эффективдүү эмес башкаруу, анткени көптөгөн кесиптик окуу жайлардын администрациясы пландоо тармагындагы заманбап башкаруу көндүмдөрүнө ээ эмес. Азыркы учурда кесиптик билим берүү кызматтарын көрсөтүүчүлөр менен керектөөчүлөрдүн ортосунда өз ара аракеттенүүнүн эффективдүү механизмдери жок. Билим берүү кызматтарынын сапатына жоопкерчиликти жогорулатуу боюнча чаралардын системасы иштелип чыккан эмес. Баштапкы жана орто кесиптик билим берүү уюмдары эмгек рыногунун өзгөрүүлөрүнө чыгармачыл жана ийкемдүү таасирденүү үчүн жетишээрлик башкаруу автономиясына ээ эмес.
* Баштапкы жана орто кесиптик билим берүүдөгү билим алуучулардын ортосунда гендердик диспропорция. Алсак, билим алуучулардын арасында кыздардын үлүшү билим берүү, кеңири колдонуудагы товарлардын технологиясы, маданият жана искусство, тейлөө адистиктеринде үстөмдүк кылат. Ошол эле учурда, архитектура жана курулуш, пайдалуу кеңдерди иштеп чыгуу багыттары боюнча төмөнкү көрсөткүчтөргө ээ.

**2040-жылга чейин кесиптик билим берүүнү өнүктүрүү милдеттери жана чечүү жолдору**

**Кесиптик билим берүү системасындагы өзгөрүүлөр теориясы**

**КЕСИПТИК БИЛИМ БЕРҮҮ (БКБ жана ОКБ)**

*2040-жылга карата эмгек рыногунун, коомдун жана мамлекеттин талаптарына жооп берүүчү, окуутунун мазмунун, практикалар базаларын жана натыйжаларын түзүүдө, билим берүүнүн сапатын, анын жагымдуулугун жана суроо-талапка ээ болушун жогорулатууда иш берүүчүлөр менен кеңири өз ара аракеттенүүгө багыт алуу менен жаңы системаны түзүү*

**НАТЫЙЖАЛУУ БАШКАРУУ ЖАНА КАРЖЫЛОО**

*- БКБ жана ОКБны оптимизациялоо;*

*- эмгек рыногун изилдөө методикасын жана эмгек рыногундагы адистиктерге болгон керектөөлөрдү божомолдоону ишке киргизүү;*

*- ченемдик бюджеттик каржылоого өтүү*

**АДИЛЕТТҮҮ ЖАНА БИРДЕЙ ЖЕТКИЛИКТҮҮЛҮК**

*- инклюзивдүүлүктү күчөтүү;*

*- жаштарга кесиптик багыт берүү системасын түзүү*

**САПАТТЫ КАМСЫЗДОО**

*- кесиптердин жана адистиктердин тизмесинен баш тартуу;*

*- мазмунду жаңылоо;*

*- иш берүүчүлөр үчүн стимул берүүчү факторлорду киргизүү;*

*- алдыңкы тажрыйба борборлорун өнүктүрүү;*

*- кайра даярдоо жана квалификацияны жогорулатуу программалары;*

*- сапатты көз карандысыз баалоону өнүктүрүү;*

*- эл аралык интеграцияны өнүктүрүү*

БКБ жана ОКБ системасына ***бирдей жеткиликтүүлүктү*** камсыздоо үчүн БӨС 2040 төмөнкү милдеттердин аткарылышын алдын алат:

* Кесиптик билим берүү системасында инклюзияны күчөтүү, бул балдардын, анын ичинде – ден соолугунун мүмкүнчүлүгү чектелген балдардын (майыптуулугу менен балдардын), турмуштук оор абалда калган үй-бүлөлөрдүн балдарын жана жетим балдардын социализациясы боюнча ишти камтыйт. Бул үчүн мамлекеттик колдоо көрсөтүү күчөтүлөт жана кошумча каражаттар тартылат, андан тышкары коомдун, ишкерлердин жана башка кызыкдар тараптардын колдоосу каралат.
* Жаштарга кесиптик багыт берүү системасын түзүү, анда коомдун суроо-талапка ээ болгон жумушчу кесиптерге, даярдоонун техникалык багыттарына, татаал илимий сыйымдуу адистиктерге мамилени өзгөртүү багыттары камтылат.

Кесиптик билим берүүнүн ***сапатын жогорулатуу*** төмөнкү милдеттерди аткаруунун эсебинен ишке ашырылат:

* 2040-жылга БКБнын кесиптеринин жана ОКБнын адистиктеринин Тизмесинен акырындык менен баш тартуу, бул БКБ жана ОКБ сунуштаган программалардын тизмесин эмгек рыногунун тенденцияларына жана талаптарына негизделип, КУАга ылайык билим берүүнүн деңгээлдеринин жолун улантуучулугун эске алуу менен жаңылоого мүмкүндүк берет.
* Билим берүүнүн кредиттик системасына негизделген БКБ жана ОКБ системаларындагы окутуу программаларынын сыйымдуулугун өлчөө үчүн унификацияланган/стандартташтырылган ченөө бирдиктерин киргизүү менен МБСтин кайра каралып чыккан талаптарынын жана кесиптик стандарттардын негизинде кесиптик билим берүүнүн мазмунун жаңылоо боюнча иштерди аткаруу.
* Билим алуучуларда атуулдукту жана патриоттуулукту тарбиялоо чараларын алдын алган окуу процессин түзүү системасын жакшыртуу.
* Иш берүүчүлөр бирикмелери менен өз ара аракеттенүүнү күчөтүү максатында иш берүүчүлөр үчүн мыйзам чыгаруу деңгээлинде стимулдаштыруучу факторлор кайра каралып чыгат, алар билим берүү уюмдарын да, иш берүүчүлөрдү да тыгыз кызматташтырууга милдеттендирет, өзгөчө мындай кызматташуунун салык жана институционалдык шарттары түзүлөт.
* Алдыңкы тажрыйба борборлорун заманбап билимдерди, алдыңкы тажрыйбаны жана инновацияларды кесиптик билим берүү уюмдарынын билим алуучулары, окутуучулары жана администраторлору үчүн берүү аянтчалары катары өнүктүрүү сунушталат.
* Педагогдорду даярдоо жана квалификацияны жогорулатуу программаларын кесиптик стандарттын талаптарына ылайык кайра кароо ишке ашырылат. Өндүрүштүк окутуу мастерлери үчүн ишканалардын өндүрүштүк аянтчаларында стажировкадан жана практикадан өтүү максатында тийиштүү шарттар түзүлөт.
* Кесиптик билим берүүнүн сапатын көз карандысыз баалоо системасын өнүктүрүү, анын ичинде бүтүрүүчүлөрдүн квалификациясын Квалификациялардын улуттук алкагынын негизинде баалоо жана сертификациялоо, валидациялоо жана көз карандысыз аккредитациялоону өткөрүү ишке ашырылат. Көз карандысыз баалоо системасы мамлекет менен кызматташуунун алкагында *иш берүүчүлөрдү артыкчылыктуу тартуу* принциби менен жүзөгө ашырылат. Кесиптик билим берүүнүн сапатын баалоо жана анын жагымдуулугун жогорулатуу куралы катары World Skills Kyrgyzstan сынагынын концепциясы иштелип чыгат.
* Кесиптик билим берүүнү эл аралык интеграциялоону өнүктүрүү, анын ичинде анын экспортунун жогорулашын камсыздоо ишке ашырылат. Бул үчүн ошондой эле дүйнө боюнча кесиптик даярдоонун жана квалификациялардын статусун жана стандарттарын жогорулатуу, жумушчу кесиптерди популяризациялоо максатында Кыргыз Республикасынын WorldSkills кесипкөй таймаштарында жана башка сынактарга катышуусу каралат.

Кесиптик билим берүүнү ***башкаруу жана каржылоо*** жаатында төмөнкү аракеттер каралат:

* Баштапкы жана орто кесиптик билим берүү системасын оптималдаштыруу эмгек рыногунун жана керектөөчүлөрдүн суроо-талаптарына жооп берген системаны көбүрөөк мобилдүү кылууга, финансылык ресурстарды эффективдүү колдонууга жана эки деңгээлдин ортосундагы ишти улантуучулукту алдын алууга мүмкүндүк берет.
* Кесиптик билим берүү системасынын экономика, анын ичинде регионалдык экономика менен, ошондой эле анын реалдуу керектөөлөрү менен тыгыз байланышын камсыздоо үчүн эмгек рыногун изилдөө методикасы жана эмгек рыногунда адистиктерге болгон суроо-талапты божомолдоо методологиясы иштелип чыгат жана ишке киргизилет. Бул методология экономиканын өнүгүүсүнө, социалдык камсыздоого, эмгек рыногуна, саламаттык сактоо системасына, маданиятка жана айыл чарбасына жооп берген мамлекеттик органдары жана жергиликтүү бийлик органдары менен активдүү өз ара кызматташуу, ошондой эле натыйжаларга карата бардык тартылган мамлекеттик органдардын бирдей жоопкерчилигин камсыздоо шарттарында ишке ашырылат.
* Кесиптик билим берүүнү чыгымдарга негизделген каржылоо ыкмасынан ченемдик бюджеттик каржылоо принцибине өткөрүү ЭКуну (баалоо системасын, анын ичинде окутуучулардын натыйжаларынын индикаторлорун иштеп чыгуу жана ишке киргизүү талап кылынат) жана акы төлөө, ошондой эле стимулдаштыруу системасынын байланышын эске алып, БКБ жана ОКБнын окутуучуларынын жүктөмүнүн убактысынын ченемдерин кайра карап чыгууну камтыйт.

**Кесиптик билим берүү боюнча БӨС 2040тын жетишүү индикаторлору**

|  |  |  |  |  |  |  |
| --- | --- | --- | --- | --- | --- | --- |
|  | **Индикаторлор** | **Баштапкы деңгээл (2020-ж.)** | **Орто мөөнөттүү божомол**  **(2023-ж.)** | **Болжолдуу көрсөткүч**  **(2030-ж.)** | **Болжолдуу көрсөткүч**  **(2040 –ж.)** | **Маалыматтардын жана верификациялоонун булагы** |
|  | Орто кесиптик билим берүүдө бир окуучуга карата каржылоонун минималдык стандартынын болуусу | Иштелип чыкты | Ишке киргизилди | Ишке киргизилди | Ишке киргизилди | БИМ,  ФМ |
|  | Кесиптик билим берүүгө тартылган билим алуучулардын жалпы санынан ДМЧАны, жетимдерди/жарым жетимдерди, балдар үйүнүн бүтүрүүчүлөрүн, ЖАМК ОЖнын окуучуларын камтуу | 5,3% | 7% | 10,5% | 15,5% | БИМ |
|  | ДМЧАүчүн ыңгайлуу инфраструктураны жана окутуу чөйрөсүн түзгөн кесиптик билим берүү уюмдарынын үлүшү | 50% | 55% | 75% | 100% | БИМ |
|  | Окубаган жана иштебеген жаштардын үлүшү (жынысы боюнча бөлүнгөн NEET тобу)  (ТӨМ 8.6.1) | 35% | 30% | 20% | 10% | УСК |
|  | e-learningди сунуштаган кесиптик билим берүү уюмдарынын үлүшү | 25% | 30% | 70% | 100% | БИМ |
|  | МКТ-технологияларын колдонууну эске алуу менен кесиптик билим берүү стандартынын талаптарына ылайык стандарттарды жана окутуу программаларын кайра карап чыгуу | -- | Иштелип чыкты жана апробацияланды | Ишке киргизилди | Мезгилдин талаптарына ылайык жакшыртылды | БИМ |
|  | Иш берүүчүлөр кесиптик билим берүү системасына катышышат | - | Кесиптик билим берүү системасында иш берүүчүлөрдүн катышуусун күчөтүү үчүн мыйзамдарга стимулдаштыруучу шарттарды түзүү боюнча толуктоолор киргизилди. Өзүнчө программалар боюнча дуалдык окутууну/ жумуш ордунда окутууну киргизүү үчүн шарттар түзүлдү | Кесиптик стандарттар эмгек жана социалдык өнүктүрүү жаатында ыйгарым укуктуу органдын милдеттүү катышуусу менен иш берүүчүлөрдүн кесиптик ассоциациясынын координациясы жана түздөн-түз катышуусу аркылуу иштелип чыгат жана ишке ашырылат | Кесиптик билим берүү өлкөнүн артыкчылыктарына жана иш берүүчүлөрдүн керектөөлөрүнө жараша, алардын кесиптик билим берүү системасындагы артыкчылыктуу катышуусуна негизделип гана өнүгөт | БИМ |
|  | Дуалдык окутуунун бардык принциптери боюнча ишке ашырылуучу кесиптик билим берүү системасындагы окутуучу программалардын үлүшү | 5% | 12% | 20% | 30% | БИМ |
|  | Кесиптик билим берүүдө окуу планында каралган кредиттердин жалпы көлөмүнүн ичинен жумуш ордунда билим алуу үчүн бөлүнгөн убакыттын үлүшү | - | 15%дан кем эмес | 20%дан кем эмес | 35%дан кем эмес | БИМ |
|  | Ишканалардын/уюмдардын өндүрүштүк аянтчаларында туруктуу негизде квалификацияны жогорулаткан өндүрүштүк окутуу мастерлеринин үлүшү | - | 15% | 50% | 100% | БИМ |
|  | Билим берүүнүн сапатын камсыздоо боюнча колдонуудагы ички жана тышкы системасынын болуусу | Сапатты камсыздоонун ички жана тышкы системасынын моделин иштеп чыгуу башталды. Кесиптик билим берүүнүн сапатын жана жагымдуулугун жогорулатуу куралы катары World Skills Kyrgyzstan сынагынын концепциясы иштелүүдө | Сапатты кепилдөө боюнча ички системанын модели апробацияланды жана алдыңкы тажрыйба борборлорунда ишке киргизилди. World Skills Kyrgyzstan биринчи сынагы өткөрүлдү | Сапатты кепилдөө боюнча ички системаны ишке киргизүү процесси уланууда.  Кыргыз Респуликасы World Skills сынагына катышат | Кесиптик билим берүүнүн жаңы түзүмүн эске алып билим берүү уюмдарынын 100% сапатты камсыздоонун ички системасын ишке киргизди.  Жыл сайын ар кандай багыттар боюнча кесиптик билим берүүнүн 30% бүтүрүүчүлөрү сертификациялоо системасынан ийгиликтүү өтүшөт. Кыргыз Респуликасы World Skills сынагына катышат | БИМ |

**3.4 Жогорку кесиптик билим берүү**

**Кесиптик билим берүүнү өнүктүрүүдөгү негизги фокус** эл аралык стандарттарга жана бүтүрүүчүлөрдүн көндүмдөрүнө жана билимдерине карата өзгөрүүчү талаптарды эске алуу менен билим берүүнүн сапатын жогорулатууга жасалат, ошол эле учурда жождордо илимий түзүүчүнү жогорулатууга, илимди колдонмо изилдөөлөр багытына бурууга, изилдөөчүлүк ишмердүүлүктүн сапатын жакшыртууга жана илимий иштердин жыйынтыгы экономикалык жактан эффективдүү болуусуна басым жасалат.

**Көйгөйлөр**

* Жождор ресурстарды ашыкча чыгым кылган “кетип бараткан” экономика үчүн эскирген адистиктер боюнча кадрларды даярдашат.
* Дисциплинар аралык мамиленин жана билим берүүнүн мазмунун калыптандырууда өтмө мүнөздүн жоктугу адистердин башка тармактар менен начар байланышкан, бир тармактын гана чектелген билимдерин алуусуна алып келет.
* Эскилиги жеткен окутуу ыкмалары, окутуучу курамдын инновацияларды кабыл алуу боюнча төмөнкү босогосу да билим берүүнүн сапатына терс таасирин тийгизет, анткени ал эмгек рыногунун талаптарына жана коомдун суроо-талаптарына ылайык келбейт.
* Жогорку билим берүүдөгү паракорчулук билим берүүнүн баалуулугун жогорку билими жөнүндө дипломдун баалуулугуна алмаштырды.
* Жождордун ишмердүүлүгүндөгү илимдин үлүшүнүн аздыгы жана илимий изилдөөлөрдүн эффективдүүлүгүнүн төмөндүгү.
* Жождордун эскилиги жеткен материалдык-техникалык базасы заманбап технологиялардын өсүү темпине ылайык келбейт.
* Жождордун өздөрүндө, анын ичинде билим берүүнүн мазмуну жана башкаруу маселелериндеги жетиштүү болбогон автономия жождорго өзгөрүүчү шарттарга ыкчам таасирденүүгө мүмкүндүк бербейт.
* Жогорку кесиптик билим берүүдөгү билим алуучулардын арасындагы гендердик диспропорция. Алсак, билим алган аялдардын үлүшү салттуу түрдө кийинки багыттарда жогору болууда: билим берүү (студенттердин жалпы санынан 87%дан ашууну), гуманитардык илимдер (76%га жакыны), тейлөө чөйрөсү (69%га жакыны), табигый илимдер (60%га жакыны). Ошол эле учурда эркектер негизинен архитектура жана курулуш (80%), айыл чарба илимдери (76%), техникалык илимдер (74%) менен байланышкан адистиктерди тандап алышат.
* Адистиктердин тизмесин туруктуу негизде кайра кароо жана программалардын, курстардын мазмунун, бүтүрүүчүлөрдүн компетенттүүлүктөрүнүн (жалпы жана кесипкөй) топтомун өзгөрүүчү экономиканын жана технологиялардын талаптарына ылайык жаңылоо системасынын жоктугу.

**2040-жылга чейин жогорку кесиптик билим берүүдөгү милдеттер жана чечүү жолдору**

**Жогорку кесиптик билим берүү системасынын өзгөрүү теориясы**

**ЖОГОРКУ КЕСИПТИК БИЛИМ БЕРҮҮ**

*Эл аралык стандарттарга жана Илимди колдонмо изилдөөлөргө кайра багытоо, жождордогу изилдөөчүлүк ишмердүүлүктүн сапатын жана илимий иштердин натыйжаларынын экномикалык жактан натыйжалуулугун жакшыртууну эске алуу менен бүтүрүүчүлөрдүн көндүмдөрүнө жана билимдерине карата өзгөрүп туруучу талаптарга ылайык билим берүүнүн сапатынын жогорку деңгээли*

**НАТЫЙЖАЛУУ БАШКАРУУ ЖАНА КАРЖЫЛОО**

*- жождордун ишмердүүлүгүн мамлекеттин жөнгө салуусунун төмөндөшү жана алардын автономиялуулугун кеңейтүү;*

*- жождордун ишмердүүлүгүнө көз карандысыз аудит жүргүзүү*

**АДИЛЕТТҮҮ ЖАНА БИРДЕЙ ЖЕТКИЛИКТҮҮЛҮК**

*- жаштарга кесиптик багыт берүү системасын жакшыртуу*

**САПАТТЫ КАМСЫЗДОО**

*- мазмунду модернизациялоо;*

*- адистиктердин тизмесинен кетүү;*

*- жумшак көндүмдөргө басым жасоо;*

*- “3-200-2040” программасы (3 жож дүйнөдөгү ТОП-200 кирди);*

*- көз карандысыз аккредитациялоо системасын күчөтүү;*

*- “Улуттук жождук илим” програмамсы;*

*- PhD программасын өнүктүрүү.*

Жогорку кесиптик билим берүү системасында ***бирдей жеткиликтүүлүктү*** камсыздоо максатында бир милдетти аткаруу каралган:

* Адистиктердин ар кандай топторунда гендердик диспропорцияны жоюуга багытталган жаштарга кесиптик багыт берүү системасын жакшыртуу.

Жогорку кесиптик билим берүү системасындагынегизги артыкчылык катары ***сапатты жогорулатуу***, ал мазмунду жана илимий түзүүчүнү жакшыртуу менен байланышкан бир катар милдеттерди алдын алат жана камтыйт:

* Мамлекеттик жөнгө салууну жана үстөмдүк кылууну төмөндөтүү аркылуу билим берүүнүн мазмунун модернизациялоо – 2040-жылга МБСте Милдеттүү улуттук компонент калтырылат (компетенттүүлүктөрдү, колдонуу тармактарын ж.б. көрсөтпөстөн, дисциплиналардын көлөмүнөн 10%дан ашпаганы), ошондой эле даярдоонун дисциплиналар аралык тармактарын түзүү боюнча, эркиндикти жана жождордун автономиясын жогорулатуу, студенттин эркин тандоосун, анын атаандаштыкка жөндөмдүүлүгүн жана мобилдүүлүгүн кеңейтүү боюнча иштер жүргүзүлөт, бул аракеттер эмгек рыногунун жана заманбап коомдун талаптарын, ошондой эле өлкөнүн өнүгүү перспективаларын эске алуу менен процесске иш берүүчүлөрдү, башка кызыкдар тараптарды кеңири тартууну алдын алат. Бул процессте мамлекет акырындык менен БМСтин мазмунун аныктоо жана жөнгө салуу ролун, эмгек рыногунун жана коомдун талаптарын, ошондой эле лицензиялык жана аккредитациялык талаптарды милдеттүү сактоо шарты менен жождорго тапшырат. Бул учурда жогорку кесиптик билим берүүнүн сапатын кепилдөө системасында көз карандысыз аккредитациянын ролу борбордук мааниге ээ болот.
* Акырындык менен адистиктердин Тисмесинен башка көбүрөөк ийкемдүү жана мобилдүү, дүйнөлүк талаптарга ылайык келген ченемдик актыларга өтүү каралган.
* Жогорку кесиптик билим берүүнүн мазмунундагы басым кесипкөй көндүмдөргө кошумча катары soft skillsти (жумшак/ийкемдүү көндүмдөргө) калыптандырууга жасалат, алар студентке айлана-чөйрөгө жеңил ыңгайлашууга, мобилдүүлүгүн, ошондой эле өзгөрүүлөрдү жана кризистерди башкаруу жөндөмдүүлүгүн жогорулатууга көмөктөшөт.
* «3-200-2040» программасын ишке ашыруу же өлкөнүн үч жетектөөчү мамлекеттик университети 2040-жылда дүйнөнүн жетектөөчү 200 университетинин тизмесине, 3 алдыңкы дүйнөлүк рейтингдердин 2нө киргени (Times Higher Education, Academic Ranking of World Universities, U.S.News). Бул программанын максаты жождорду эл аралык стандарттарга жакындатуу, сапатты жана мобилдүүлүктү, андан тышкары өлкөнүн жогорку кесиптик билим берүүсүнүн имиджин жогорулатуу. Аталган программанын алкагында жождордун рейтингинин Улуттук модели түзүлөт, ал жождордун эл аралык рейтингдерге катышуусу үчүн даярдоонун баштапкы аянтчасы катары иштелип чыгат. Рейтингдин жыйынтыгы менен алдыңкы дүйнөлүк рейтингдерге кирүү потенциалына жана мүмкүнчүлүгүнө ээ болгон перспективалуу мамлекеттик университеттердин тизмеси түзүлөт. Көрсөтүлгөн 3 рейтингдин 2нө кирүүнү камсыздоо максатында перспективалуу университеттерге мамлекет тарабынан кошумча финансылык жана ресурстук колдоо көрсөтүлөт.
* Көз карандысыз аккредитациялоо системасын жакшыртуу. Катуу МБСтен, даярдоо багыттарынын Тизмесинен баш тартуу сапатты көзөмөлдөөдөгү тышкы негизги механизм катары көз карандысыз аккредитациянын процедураларына жана натыйжаларына карата талаптарды маанилүү даражада жогорулатат. Ушуга байланыштуу начар иштеген агенттиктерди аныктоо боюнча туруктуу көзөмөл жана мониторинг жүргүзүлөт, ошондой эле алардын ишмердүүлүгүнө карата талаптар күчөтүлөт. Андан тышкары мамлекеттик лицензиялоо системасын жана жождордо жаңы түзүлгөн билим берүү программаларын жана жождордун өзүн алгачкы көз карандысыз аккредитациялоо системасын бириктирүү процедуралары жүргүзүлөт.
* “Улуттук жождук илим” программасын иштеп чыгуу жана ишке киргизүү, ал креативдүү лабораторияларды, стартаптарды түзүүнү, жождордо илимий жана инновациялык борборлорду, анын ичинде тийиштүү шарттарды (салык преференцияларын) түзүү жолу менен колдоо көрсөтүүнү камтыйт. Жождук илимди колдонмо изилдөөлөргө кайра багыттоо жана изилдөөчүлүк ишмердүүлүктүн сапатын жакшыртуу, ошондой эле иштердин жыйынтыгынын экономикалык эффективдүүлүгүн жакшыртуу каралат.
* “Улуттук жождук илим” долбоорунун алкагында алдыңкы эл аралык индекстер менен салыштырылуучу Улуттук илимий цитаталоо программасы иштелип чыгат жана ишке киргизилет, ошондой эле импакт факторлору менен журналдарга мамлекеттик колдоо көрсөтүлөт.
* PhD программасын ишке киргизүү. Бул үчүн керектүү ченемдик база иштелип чыгат жана PhD деңгээлин ишке ашыруу максатында жождорду жана программаларды аккредитациялоо үчүн талаптар аныкталат.
* Окутуунун ийкемдүү форматтарын колдонуу, анын ичинде дистанттык технологияларды, ачык жеткиликтүүлүктөгү сертификатталган курстарды колдонуу (мындан ары булар индикаторлор катары берилген).

***Башкаруунун жана каржылоонун*** абалын жакшыртуу үчүн төмөнкү чаралар ишке ашырылат:

* Академиялык мазмун, финансыларды башкаруу жана кадрдык саясат жаатында жождорду колдоо жана автономиясын кеңейтүү үчүн жогорку окуу жайлардын ишмердүүлүгүнө карата мамлекеттик жөнгө салууну төмөндөтүү. Мамлекет бардык чечимдердин ачык-айкын болуусун, ошондой эле чечим кабыл алуу процессинде бардык кызыкдар тараптардын кеңири катышуусун талап кылат.
* Коррупцияны жана каражаттарды максатсыз колдонууну алдын алуу үчүн бардык жождордун ишмердүүлүгүн текшерүү боюнча көз карандысыз аудитти колдоого алуу.

**Жогорку билим боюнча БӨС 2040 жетишүү индикаторлору**

|  |  |  |  |  |  |  |
| --- | --- | --- | --- | --- | --- | --- |
| **№** | **Индикаторлор** | **2020** | **2023** | **2030** | **2040** | **Маалыматтардын жана верификациянын булагы** |
|  | Жогорку окуу жайлардын ишмердүүлүгүн мамлекеттик жөнгө салуу төмөндөтүлдү | Жогорку окуу жайлардын автономиясы чектелген.  МБС 50%га милдеттүү мамлекеттик компонентти камтыйт,  Тизме адистиктердин жана даярдоо багыттарынын аталышын жана тармактарын катуу көзөмөлгө алат | Жогорку окуу жайлардын автономиясы билим берүүнүн мазмунун башкаруу тармагында ишке ашырылат.  МБС 30%га милдеттүү мамлекеттик компонентти камтыйт  Тизме адистиктердин жана даярдоо багыттарынын аталышын жана тармактарын катуу көзөмөлгө алат | Жогорку окуу жайлардын автономиясы билим берүүнүн мазмунун башкаруу жана персонал менен иш алып баруу тармагында ишке ашырылат.  МБС 20%га милдеттүү мамлекеттик компонентти камтыйт  , Тизме адистиктердин жана даярдоо багыттарынын аталышын жана тармактарын сунуштайт | Академиялык эркиндикти жана чынчылдыкты эске алуу менен жождордун көбүрөөк кеңири автономиясы.  МБС милдеттүү мамлекеттик компонентти камтыбайт жана окутуунун натыйжаларын сунуштайт. Адистерди даярдоо багыттарынын тизмеси жок | БИМ |
|  | Эл аралык рейтингдерге ылайык 2040-жылда өлкөнүн 3 мамлекеттик жожу дүйнөнүн мыкты 200 жожунун тизмесине кирди  («3-200-2040» программасынын алкагында) | Жождордун рейтингинин улуттук модели түзүлдү | Жождордун биринчи улуттук рейтинги өткөрүлдү | Жыл сайын өткөрүлүүчү рейтингдин жыйынтыгы менен акыркы 10 жылдын ичинде жождор – эл аралык рейтингдерге катышуу үчүн потенциалдуу лидерлер аныкталат. Мамлекет тарабынан алардын эл аралык рейтингдерге катышуусу үчүн шарттар түзүлөт | 3 жож дүйнөнүн жетектөөчү 200 жождун арасында, 4 алдыңкы рейтингдин 2дө  (Times Higher Education, Academic Ranking of World Universities, U.S.News) | БИМ |
|  | e-learningдин алкагында иш алып барган жождордун саны | 6 | 8 | 10 | 25 | БИМ |
|  | Педагогикалык адистиктер боюнча бюджеттин эсебинен билим алган бүтүрүүчүлөрдүн жумушка орношкондордун жана кесипте калгандардын пайызы  -3 жылдын ичинде  -5 жылдын ичинде | 74%  -  - | 80%  Факт боюнча  Факт боюнча | 85%  Факт боюнча  Факт боюнча | 90%  Факт боюнча  Факт боюнча | БИМ |
|  | Агенттиктердин ишмердүүлүгүн мониторингдөө жана көзөмөлдөө системасын камтыган көз карандысыз эффективдүү аккредитациялоо системасы жана “Сапат” программасы иштелүүдө | Көз карандысыз эл аралык эксперттердин катышуусу менен көз карандысыз агенттиктердин ишмердүүлүгүн мониторингдөө. КРдин көз карандысыз аккредитациялоо системасынын натыйжаларын талдоо,  Мониторингдөө жана көзөмөлдөө системасынын моделин иштеп чыгуу  Мамлекеттик лицензиялоо системасын жана жождордо жаңы түзүлгөн билим берүү программаларын жана жождордун өзүн алгачкы көз карандысыз аккредитациялоо системасын бириктирүү процедураларынын моделин иштеп чыгуу. | Аккредитациялоо процесстерин жөнгө салган ЧУАны жакшыртуу, мониторингдөө жана көзөмөлдөө моделин апробациялоо.  Мамлекеттик лицензиялоо системасын жана жождордо жаңы түзүлгөн билим берүү программаларын жана жождордун өзүн алгачкы көз карандысыз аккредитациялоо системасын бириктирүү процедураларын өткөрүү боюнча ЧУАны иштеп чыгуу жана бекитүү  Алгачкы аккредитациялоо боюнча агенттикти аныктоо | Жождордун 10%дан кем эмеси кабыл алынган эл аралык аккредитациядан өттү.  Көзөмөлдөөнү жана мониторингдөөнү толук ишке киргизүү,  Мамлекеттик лицензиялоо системасын жана жождордо жаңы түзүлгөн билим берүү программаларын жана жождордун өзүн алгачкы көз карандысыз аккредитациялоо системасын бириктирүү механизмин ишке киргизүү | Жождордун 30%дан кем эмеси кабыл алынган эл аралык аккредитациядан өттү,  Агенттиктердин ишмердүүлүгүн сапат моделинин негизинде баалоо,  мамлекеттик лицензиялоо системасын жана жождордо жаңы түзүлгөн билим берүү программаларын жана жождордун өзүн алгачкы көз карандысыз аккредитациялоо системасын бириктирүү процедурасы | БИМ |
|  | Мамлекеттик жождорго финансыларды башкаруунун ачык-айкын механизмдери киргизилди | Көз карандысыз аудиторду аныктоо процедурасын жана аудитти өткөрүү тартибин талкуулоо.  Көз карандысыз аудитти каржылоо механизмин аныктоо | Мамлекеттик жождордун 30% аудитти өткөрүштү | Бардык мамлекеттик жана жеке жождордун аудити аныкталды жана жождордун финансылык менеджментинин жаңы механизми колдонулууда Жождордо финансылык менеджментти жүргүзүү боюнча талаптар мыйзам берүү деңгээлинде бекитилди | Жождордо финансылык менеджменттин механизми ийгиликтүү ишке киргизилди жана ишке ашырылууда | БИМ |
|  | Жождордо илимди колдонмо изилдөөлөргө кайра багыттоо жана изилдөөчүлүк ишмердүүлүктү, ошондой эле иштердин жыйынтыгынын экономикалык эффективдүүлүгүн жакшыртуу боюнча “Улуттук жождук илим” долбоорунун алкагында илимий борборлор иш алып барат | Долбоорду жана анын компоненттерин иштеп чыгууну баштоо  (илимий долбоорлордун түрлөрү, каржылоо моделдери, стартаптарды колдоо, бизнес менен биргеликте венчурдук фонддорду ж.б. түзүү, жождордун алдында стартаптарды, креативдүү лабораторияларды жана илимий борборлорду түзүү) | Долбоордун бардык тийиштүү программалары иштелип чыкты жана бекитилди. Билим берүү системасы пилоттоо үчүн даярдалды.  Илимий улуттук цитаталоо модели иштелип чыкты,  Импакт фактору менен журналдардын кыскача тизмеси түзүлдү | Программанын 50%ы аткарылды  Илимий улуттук цитаталоо модели ишке киргизилди | Программа 100%га аткарылды  Жождордо стартаптар, креативдүү лабораториялар жана бардык мамлекеттик жождордо илимий борборлор иш алып барууда | БИМ |
|  | Калктын ар кандай аярлуу топторунан жогорку кесиптик билимди алган студенттердин – билим алуучулардын үлүшү (билим берүүнүн инклюзивдүүлүгү) | Ден соолугуна байланыштуу көйгөйлөрү бар студенттердин %.  Толук эмес үй-бүлөлөрдөн студенттердин % | Ден соолугуна байланыштуу көйгөйлөрү бар студенттердин %,  толук эмес жана аз камсыздалган үй-бүлөлөрдөн студенттердин % | Ден соолугуна байланыштуу көйгөйлөрү бар студенттердин %,  толук эмес жана аз камсыздалган үй-бүлөлөрдөн студенттердин % | Ден соолугуна байланыштуу көйгөйлөрү бар студенттердин %,  толук эмес жана аз камсыздалган үй-бүлөлөрдөн студенттердин % | БИМ,  УСК |
|  | Кесиптик стандарттардын талаптарына ылайык стандарттарды, окутуу программаларын МКТ-технологияларды колдонууну эске алуу менен кайра карап чыгуу | -- | Иштелип чыкты жана апробацияланды | Ишке киргизилди | Убакыттын талаптарына ылайык жакшыртылды | БИМ |
|  | Жогорку билим берүүнү интернационалдаштыруу жана эл аралык рынокто анын атаандаштыкка жөндөмдүүлүгүн жогорулатууну көрсөткөн индикаторлор, билим берүү кызматтарын экспорттоо программалары | Кыргыз Республикасынын жождорунда билим алган чет өлкөлүк студенттердин %,  чет өлкөлүк жождордо билим алган Кыргыз Республикасынын студенттеринин %,  туруктуу негизде Кыргыз Республикасынын жождорунда билим берген чет өлкөлүк профессорлордун %,  чет тилдерде (англис) билим берүүнү жүргүзгөн магистрдик программалардын %,  чет өлкөлүк жождордо стажировканы жана окутуудан өткөн окутуучулардын % | Кыргыз Республикасынын жождорунда билим алган чет өлкөлүк студенттердин %,  чет өлкөлүк жождордо билим алган Кыргыз Республикасынын студенттеринин %,  туруктуу негизде Кыргыз Республикасынын жождорунда билим берген чет өлкөлүк профессорлордун %,  чет тилдерде (англис) билим берүүнү жүргүзгөн магистрдик программалардын %,  чет өлкөлүк жождордо стажировканы жана окутуудан өткөн окутуучулардын % | Кыргыз Республикасынын жождорунда билим алган чет өлкөлүк студенттердин %,  чет өлкөлүк жождордо билим алган Кыргыз Республикасынын студенттеринин %,  туруктуу негизде Кыргыз Республикасынын жождорунда билим берген чет өлкөлүк профессорлордун %,  чет тилдерде (англис) билим берүүнү жүргүзгөн магистрдик программалардын %,  чет өлкөлүк жождордо стажировканы жана окутуудан өткөн окутуучулардын % | Кыргыз Республикасынын жождорунда билим алган чет өлкөлүк студенттердин %,  чет өлкөлүк жождордо билим алган Кыргыз Республикасынын студенттеринин %,  туруктуу негизде Кыргыз Республикасынын жождорунда билим берген чет өлкөлүк профессорлордун %,  чет тилдерде (англис) билим берүүнү жүргүзгөн магистрдик программалардын %,  чет өлкөлүк жождордо стажировканы жана окутуудан өткөн окутуучулардын % | БИМ |
|  | PhD программалары ишке ашууда | ЧУАны иштеп чыгуу, жождордун жана PhD деңгээлин ишке ашыруу үчүн программалардын аккредитациясына карата талаптарды аныктоо,  PhD программасы боюнча аккредитацияны өткөрүүгө ыйгарым укуктуу көз карандысыз аккредитациялоочу агенттикти тандап алуу | PhD деңгээлин ишке ашыруу үчүн программалардын алгачкы аккредитациясын өткөрүү | Реестрге кирген жана эл аралык деңгээлде таанылган агенттикте толук аккредитацияны өткөн программалардын % | Аккредитациядан өткөн, PhD программасын ишке ашырган жождордун % | БИМ |

**3.5 Эрезеге жеткендерге билим берүү**

**Эрезеге жеткендердин билим алуусун модернизациялоодогу негизги басым** эрезеге жеткендер үчүн билим берүүнүнөзгөчө, өз алдынча деңгээлин калыптандырууда жасалат, алар билим берүүнүн башка деңгээлдери калыптангандай же адамдын кесипкөй өнүгүүсүндө жана инсандык өсүүдөгү муктаждыктарына жооп берген, өмүр бою билим алуу үчүн билим берүүнүн жеткиликтүүлүгү принцибинин негизинде калыптанат да стратегиянын, иш-чаралардын, окутуу материалдардын/мазмундун түзүмүнө 21-кылымдын көндүмдөрүн интеграциялоо, окутуучуларды даярдоо жана баалоо багыттарын көздөйт. Бул мааниде эрезеге жеткендерге билим берүү коомдо калыптанган социалдык-маданий тажрыйбаны Квалификациялардын улуттук алкактарына ылайык, анын бардык мүчөлөрүнүн кенчине айландыруу процессин улантуучу социалдык институт катары калыптанышы зарыл.

**Көйгөйлөр**

Бул деңгээлдин негизги көйгөйү болуп бүгүнкү күндө эрезеге жеткендерге билим берүүнү өнүктүрүү жана анын перспективалары боюнча максаттуу саясаттын жоктугу саналат. Өзгөчө төмөнкүлөр бөлүнүп чыгарылат:

* Уюштуруучулук жана экономикалык көйгөйлөр:
* Мыйзам чыгаруучу базанын жетилбегендиги;
* Мамлекеттик бюджеттен эрезеге жеткендерге билим берүү программаларын каржылоо каттоодон өткөн жумушсуздарга гана жүргүзүлөт;
* Эрезеге жеткендерди мектептик билим берүү деңгээлинде окутуу үчүн мамлекеттик каржылоонун жоктугу (кечки, алыстан, нөөмөттүк мектептер жана класстар);
* Туруктуу даярдоо жана кайра даярдоо системасынын жоктугуна байланыштуу эрезеге жеткендерге билим берүү жаатында кесипкөй башкаруучу жана педагогикалык кадрлардын жоктугу.
* Түзүмдүк көйгөйлөр:
* Формалдык жана формалдык эмес билим берүү секторунун ортосунда өнөктөштүк механизмдеринин жетишсиздиги;
* Формалдык эмес жол менен алынган кесипкөй тажрыйбанын жана компетенттүүлүктөрдүн таанылышын камсыздаган сертификациялоо борборлорунун жоктугу;
* Суроо-талапка ээ болгон программаларды сунуштаган провайдерлердин жоктугунан улам, региондордо эрезеге жеткендердин билим алуусуна жеткиликтүүлүктүн чектелиши.
* Коомдо эрезеге жеткендерге билим берүү маселелерин илгерилетүү боюнча иштин начар өнүгүүсү:
* Коомдо “өмүр бою билим алуу” маданиятынын жоктугу;
* Чечим кабыл алган адамдардын эрезеге жеткендерге билим берүү зарыл экенине маани бербеши;
* Эрезеге жеткен калктын, анын ичинде ДМЧАнын окууга болгон муктаждыгын аныктоо боюнча методологиянын жоктугу;
* Мамлекеттик үлгүдөгү документтер берилбеген, формалдык эмес билим берүүгө тартылган жарандар жөнүндө статистикалык маалыматтардын жоктугу.

**2040-жылга чейин эрезеге жеткендерге билим берүү милдеттери жана чечүү жолдору**

**Эрезеге жеткендерге билим берүүдөгү өзгөрүүлөрдүн теориясы**

**ЭРЕЗЕГЕ ЖЕТКЕНДЕРГЕ БИЛИМ БЕРҮҮ**

*2040-жылга карата – өмүр бою билим алуунун жеткиликтүүлүгүн камсыздоочу билим берүүнүн өз алдынча деңгээли Квалификациялардын улуттук алкагына ылайык коомдо болгон социалдык-маданий тажрыйбаны анын бардык мүчөлөрүнүн кенчине айландыруу процессинин жолун улантуучу социалдык институ болуп саналат.*

**НАТЫЙЖАЛУУ БАШКАРУУ ЖАНА КАРЖЫЛОО**

*- эрезеге жеткендерге билим берүү жана аны ишке ашыруу планын иштеп чыгуу;*

*- статистикалык маалыматтарды топтоо системасын түзүү;*

*- тиешелүү мыйзам чыгаруу базасын түзүү;*

*- эрезеге жеткендерге билим берүүнү институционалдаштыруу*

**АДИЛЕТТҮҮ ЖАНА БИРДЕЙ ЖЕТКИЛИКТҮҮЛҮК**

*- эрезеге жеткендердин социалдык корголушун камсыздоо жана социалдык реабилитациялоо;*

*- системаны экономикалык камсыздоо;*

*- эрезеге жеткендерге билим берүүнү мамлекеттик колдоонун бирдиктүү тармагын түзүү;*

*- квалификацияларды валидациялоо (сертификациялоо) системасын ишке киргизүү*

**САПАТТЫ КАМСЫЗДОО**

*- квалификацияларды валидациялоо (сертификациялоо) системасын өнүктүрүү;*

*- экономиканын реалдуу сектору менен байланышты күчөтүү;*

*- формалдык эмес билим берүү стандарттарын иштеп чыгуу;*

*- квалификацияларды расмий таануу системасын түзүү;*

*- аккредитация жана сертификация;*

*- андрагогиканы – эрезеге жеткендерге билим берүү жөнүндө илимди өнүктүрүү*

Эрезеге жеткендердин билим алууга **бирдей жеткиликтүүлүгүн** камсыздоо тармагында төмөнкүлөр каралат:

* Эрезеге жеткендердин социалдык корголушун жана социалдык реабилитациялоону камсыздоо, экономикада жана социалдык чөйрөдө түзүмдүк өзгөрүүлөргө байланышкан функционалдык сабатсыздыктын бардык формаларын жоюу.
* Эрезеге жеткендерге кесиптик функцияларды аткаруу менен түздөн-түз байланышпаган, бирок адамдын чыгармачылык потенциалын байыткан “инсан үчүн” билим алуу мүмкүнчүлүктөрүн берүү.
* Көптөгөн үй-бүлөлөрдүн жакырчылык деңгээли эрезеге жеткендерге заманбап социалдык-экономиканын шарттарында зарыл болгон билимди алуу мүмкүнчүлүгүн бербегендиктен, мамлекеттик бюджеттин каражатынын эсебинен, ошондой эле ишканалардын, ишкерлердин бирге каржылоо каражаттарынын эсебинен жана жарандардын жеке каражаттарынан эрезеге жеткендерге билим берүү системасын экономикалык камсыздоо зарыл;
* Жергиликтүү өз алдынча башкаруу органдарынын катышуусу менен жеринде эрезеге жеткендерге билим берүү боюнча бирдиктүү мамлекеттик колдоо көрсөтүү тармагын түзүү.
* Квалификацияларды валидациялоо (сертификациялоо) системасын киргизүү;

**Сапаттык жогорулатуу** жаатында БӨС 2040 төмөнкүлөрдү камтыйт:

* Квалификацияларды өнүктүрүү жана (валидациялоо) сертификациялоо саясатын иштеп чыгуу.
* Угуучулардын реалдуу контингентине жана окутуунун аныкталган багыттарына карата буйрутмага жараша кошумча билим берүү боюнча билим берүү уюмдарынын экономиканын реалдуу сектору менен байланышын жөнгө салуу жана сактоо.
* Формалдык эмес билим берүү системасында өз ара таанылган стандарттарды жана эрезеге жеткендердин билиминин сапатын баалоо критерийлерин иштеп чыгуу.
* Формалдык эмес жол менен алынган жана кесиптик ишмердүүлүктөгү тажрыйбанын негизинде пайда болгон квалификацияларды, билимдерди жана жөндөмдөрдү расмий кабыл алуу системасын түзүү.
* Эрезеге жеткендерге билим берүүнүн сапатын камсыздоо максатында бул системанын программаларын аккредитациялоо жана сертификациялоо кызматтарын түзүү.
* Эрезеге жеткендерге билим берүү жөнүндө илимди - андрагогиканы өнүктүрүү. Мамлекеттик деңгээлде тренер/андрагог кесибин таануу жана андрагог адистерин (окутуучуларды, консультанттарды, тьюторлорду, маалыматтык-багыт берүүчү кызматтардын кызматкерлерин, өндүрүштө эрезеге жеткендерге билим берүүнү уюштургандарды ж.б.).

***Башкарууну жана каржылоону*** нормалдаштыруу максатында төмөнкү милдеттер ишке ашырылат:

* Эрезеге жеткендерге билим берүүнү өнүктүрүү жана перспективалары боюнча максаттуу саясатты Концепция жана аны ишке ашыруу планы түрүндө иштеп чыгуу;
* Үзгүлтүксүз билим алуунун башка тутумдары менен бирге коомдун руханий жана интеллектуалдык дараметин жогорулатуу;
* Негизделген саясатты иштеп чыгуу үчүн статистикалык жана башка маалыматтарды чогултуунун системасын калыптандыруу;
* Эрезеге жеткендерге билим берүү боюнча мыйзам берүүчү жана ченемдик базаны түзүү жана өнүктүрүү;
* Эрезеге жеткендерге билим берүүнү Кыргыз Республикасындагы өз алдынча чөйрө катары институтташтыруу;
* Эрезеге жеткендерге билим берүү жаатындагы ЕАЭБ жана КМШ өлкөлөрүнүн, дүйнөнүн башка өлкөлөрүнүн мыйзам берүүчү актылары менен шайкеш болуусу.

**Эрезеге жеткендерге билим берүү боюнча БӨС 2040 жетишүү индикаторлору**

|  |  |  |  |  |  |  |
| --- | --- | --- | --- | --- | --- | --- |
| **№** | **Индикаторлор** | **2020** | **2023** | **2030** | **2040** | **Маалыматтардын жана верификациялоонун булагы** |
|  | Колдонуудагы ЧУАлар эрезеге жеткендерге билим берүүнүн кеңири өнүгүүсүн камтыйт | Эрезеге жеткендерге билим берүүнү жөнгө салуучу документтерди талдоо | ЧУАны иштеп чыгуу жана ишке киргизүү | Ишке ашыруу | Колдонуудагы ченемдик актылар системасы өмүр бою билим алуу кызматтарын алууга мүмкүндүк берет | БИМ |
|  | Эрезеге жеткендерге билим берүү өлкөнүн билим берүү системасына институтташтырылды | - | Ишке ашыруу, каржылоо жана таануу моделин иштеп чыгуу | Ишке ашыруу | Толук иштеген билим берүү деңгээлин түзүү | БИМ |
|  | Эрезеге жеткендерге билим берген ар кандай уюмдарды колдоо модели иштеп жатат | - | Моделди иштеп чыгуу | Ишке киргизүү | Функционалдуу жана толук иштеген моделди түзүү | БИМ |
|  | Эрезеге жеткендерге билим берүү системасынын сапатты кепилдөө, мониторингдөө, баалоо жана аккредитациялоо системасы иштеп жатат | - | Моделди иштеп чыгуу | Ишке киргизүү | Функционалдуу жана толук иштеген моделди түзүү | БИМ |
|  | Квалификацияларды расмий таануу системасы иштеп жатат | - | Моделди иштеп чыгуу | Ишке киргизүү | Функционалдуу жана толук иштеген моделди түзүү | БИМ |
|  | Эрезеге жеткендерге билим берүү – андрагогика, илимий изилдөөнүн жана өнүктүрүүнүн туруктуу объектиси. Мамлекеттик деңгээлде тренер/андрагог кесибин таануу жана андрагог адистерди даярдоо (окутуучуларды, консультанттарды, тьюторлорду, маалыматтык-багыт берүүчү кызматтардын кызматкерлерин, эрезеге жеткендерге өндүрүштө билим берүүнү уюштуруучулар ж.б.). | - | Стандарттарды жана пландарды иштеп чыгуу | Жождордун биринде адистикти ачуу | Мамлекеттик буйрутма боюнча жылына 25 адисти даярдоо | БИМ |
|  | Билим берүүнүн программаларына тартылган эрезеге жеткендердин үлүшү  - шаар  - айыл  (ТӨМ 4.3.1) | 11%  7%  4%. | 13%  8%  5% | 20%  12%  8% | 3*5*%  20%  12% | УСК |

**3.6. Билим берүү системасында башкаруу жана каржылоо процесстерин өнүктүрүү**

Билим берүү системасын **башкаруу тармагындагы өнүгүү фокусу** натыйжага багытталган, чечимдерди кабыл алуу механизмдерине таянган, маалыматтарга негизделген, коомдун өнүгүүсүн узак мөөнөткө чейин божомолдоо процессине көмөктөшкөн жана келечектеги тенденцияларды эске алуу менен билим берүү системасынын өзгөрүүлөрүн долбоорлой алган билим берүүнү башкаруу моделин калыптандырууга багытталган.

Башкаруунун бул системасынын милдеттүү элементтери болуп билим берүү системасын башкарууга жана өнүктүрүүгө тартылган бардык мамлекеттик жана муниципалдык органдардын, билим берүүчү коомдук уюмдардын ачык-айкындуулугун жана отчеттуулугун жогорулатуу, коомдук ишенимди жогорулатуу жана коррупциялык схемалардын пайда болуу тобокелдиктерин минималдаштыруу максатында бардык кызыкдар тараптардын кеңири катышуусу саналат.

Өлкө боюнча билим берүүнүн максаттарына жетишүүгө эффективдүү көмөктөшүүгө жөндөмдүү болгон, билим берүүнүн бардык деңгээлинде билим берүү системасын башкарууга жана өнүктүрүүгө тартылган административдик курамдын, мамлекеттик жана муниципалдык органдардын, билим берүүчү коомдук уюмдардын башкаруучу кадрлардын интеллектуалдык, эмоционалдык жана чыгармачылык потенциалын ачууга мүмкүндүк берген системаны калыптандыруу максатында адам ресурстарын башкаруу боюнча бардык процессти реконструкциялоо жана модернизациялоо зарыл.

**Каржылоо тармагында өнүгүүнүн фокусу** бардык деңгээлдердеги билим берүү системасын каржылоо боюнча оптималдуу жана эффективдүү мамилелерди калыптандырууга багытталат, алар коомдун кеңири катышуусун жана салымын, финансылык саясатты рационалдаштырууга багытталган финансылык менеджменттин принциптерин жана куралдарын эффективдүү колдонууну (б.а. бар болгон финансылык ресурстардын шарттарында жакшыраак натыйжаларды камсыздоо) алдын алат. Мындай мамилекалк үчүн билим берүүгө болгон бирдей жеткиликтүүлүктү камсыздоого жана билим берүүнүн сапатын жогорулатууга көмөктөшөт.

Мамлекет тарабынан билим берүүнүн бардык деңгээлиндеги административдик кадрларды өнүктүрүүгө көңүл бурулат.

**Көйгөйлөр:**

Азыркы учурда билим берүү системасын бир нече мыйзамдар жөнгө салат - билим берүү жөнүндө мыйзам, баштапкы кесиптик билим берүү жөнүндө мыйзам, мектептерде ысык тамакты уюштуруу жөнүндө мыйзам, мугалимдин статусу жөнүндө мыйзам ж.б. Андан тышкары, билим берүү системасындагы ишмердүүлүктү жөнгө салган көптөгөн башка мыйзамдар колдонулат жана аларга туруктуу негизде өзгөртүүлөр киргизилип турат. Бир мыйзамга өзгөртүүлөрдү киргизүү дайыма эле билим берүү системасын жөнгө салган башка мыйзамдарга да өзгөртүүлөрдү киргизүү менен коштолбойт, бул реформаларды жүргүзүү үчүн жана жалпысынан билим берүүнү башкаруу боюнча тоскоолдуктарды жаратат. Андан тышкары педагогика чөйрөсү үчүн жана экономиканын бардык багыттары үчүн Квалификациялардын улуттук алкагы, тармактык алкактар жана кесиптик стандарттар түзүлө элек.

***Адам ресурстарынын*** жетишсиз потенциалы билим берүүнүн бардык деңгээлдеринде байкалууда, бул билим берүү системасындагы көздөгөн пландарды ишке ашырууга жана сапаттуу натыйжаларга жетишүүгө гана таасирин тийгизбестен, учурдагы милдеттерди аткарууда да тоскоолдук жаратат. Бул маселе боюнча эң маанилүү көйгөйлөрдүн арасынан белгилесе болот:

* Кадрларды тандоо жана кадрларды жайгаштыруу системасынын ачык-айкын болбогондугу жана натыйжа катары карьераны түзүү үчүн жана жеке өнүгүүгө кызыгуунун төмөнкү денгээли, бул билим берүү системасында да карьералык өсүүгө өз таасирин тийизет.
* Азыркы жана узак мөөнөттүү абалдын талдоосун жүргүзүү жана тийиштүү саясатты калыптандыруу үчүн адамдык потенциалдын жетишсиздиги.
* Билим берүү системасынын бардык деңгээлдериндеги башкаруучу кадрларды максаттуу даярдоо багытынын жоктугу.
* Жаңы саясатка же өнүгүүнүн артыкчылыктуу багыттары боюнча КР БИМдин кызматкерлеринин жана анын территориалдык түзүмдүк бөлүмдөрүнүн кызматкерлеринин квалификациясын жогорулатуу боюнча адистештирилген системанын жоктугу.
* Билим берүү уюмдарындагы административдик кадрлардын ишмердүүлүгүн мониторингдөө жана баалоо боюнча системанын жоктугу.

Билим берүү секторун ***башкаруу боюнча системасынын*** натыйжалуу иш алып баруусу үчүн тоскоолдук болуп төмөнкүлөр саналат:

* Жалпы билим берүү системасын башкаруу боюнча натыйжалуу жана ийкемдүү болбогон түзүм, ал бирдиктүү эффективдүү кадрдык жана финансылык саясатты жүргүзүүгө мүмкүндүк бербейт жана БИМ менен жеринде билим берүүнү башкаруу органдары жана билим берүү уюмдарынын ортосунда начар горизонталдык жана вертикалдык координацияга алып келет. Бул ошондой эле, ар кандай милдеттерди аткарууда КР БИМдин ашыкча жүктөлгөнүнө таасирин тийгизет, ал эми бул милдеттерди кесиптик уюмдарга жана билим берүү уюмдарына өткөрүп берүү да мүмкүн (мисалы, МБСти иштеп чыгуу).
* Текшерилген ыкчам маалыматтарды алуу боюнча чектөөлөр, алар өз кезегинде чечимдерди кабыл алуудагы натыйжалуулукка таасирин тийгизет. Чектөөлөр маалыматтарды чогултуу системасынын жана КР БИМдин алдында билим берүү уюмдарынын отчеттуулук системасынын жетилбегендиги менен байланыштуу. КРдин Улуттук статистикалык комитети тарабынан чогултулган маалыматтарды билим берүү системасын ыкчам башкаруу максатында колдонуу мүмкүн эмес, анткени алар чогултуу мөөнөтүнөн баштап бир нече убакыттан кийин гана жарыяланат. Бул жагдай көйгөйлөрдү чечүү боюнча коррекциялоочу чараларды көрүү жана натыйжаларды жакшыртуу үчүн (мисалы, балдардын мектептен кетүүсүн алдын алуу үчүн же окуучулардын билим алуудагы траекторияларына байкоо жүргүзүү үчүн) башкаруу процессине карата мониторингди реалдуу убакыт режиминде жүргүзүүгө мүмкүндүк бербейт, андан тышкары КР БИМдин саясаты көп учурда билим берүүнүн ар кандай деңгээлдеринде мүмкүн болуучу тобокелдиктерди алдын алууга багытталбастан, пайда болгон көйгөйлөрдү чечүүгө багытталганына да таасирин тийгизет.
* КРдин билим берүү тармагындагы өзгөрүүчү талаптарга карата КР БИМдин түзүмүнүн жетишсиз мобилдүүлүгү жана ыңгайлашуусу.
* Билим берүүнүн сапатын мониторингдөө жана баалоо системдүү мүнөзгө ээ эмес жана көп учурда шайкеш келбеген ар кандай форматтарда жүргүзүлөт, аларда эсеп жүргүзүүнүн сапаттык жана бирдиктүү сандык көрсөткүчтөрү жокко эсе, анткени мониторинг системасынын башкаруучу функциясы бүгүнкү күндө негизинен стратегиялык документтерди аткарууга багытталган.
* Стратегиялык милдеттерди аткаруунун натыйжаларын туруктуу негизде талдоо практикасынын жоктугу.

Билим берүү системасын ***каржылоо*** жаатында төмөнкүдөй негизги көйгөйлөрдү бөлүп чыгарса болот:

* Натыйжалуу болбогон финансылык менеджмент, ал учурдагы бюджетти эффективдүү эмес колдонуу жагдайын пайда кылат жана чыгымдардын толук каржыланбашынын перманенттүүлүгү менен күчөтүлөт.
* Билим берүүнүн бардык денгээлдериндеги финансылык каражаттарды кайра бөлүштүрүүдө жана сарптоодо ачык-айкындуулуктун жоктугу.
* Мамлекеттик-жеке өнөктөштүктүн начар өнүгүүсү – мамлекеттик-жеке өнөктөштүк механизмдери толук кандуу иштелип чыккан эмес.

**2040-жылга чейин билим берүү системасында адам ресурстарын, башкаруу жана каржылоо процесстерин өнүктүрүү боюнча милдеттер жана чечүү жолдору**

**Билим берүү системасындагы борбордук башкаруу жана каржылоо процесстерин өнүктүрүү**

Адам ресурстарын, башкаруу жана каржылоо процесстерин өнүктүрүү боюнча эффективдүү системаны түзүү бул стратегиянын максаты жана БӨС – 2040 натыйжалуу ишке ашыруу үчүн негиз болуп саналат.

Ал үчүн эң башкы демилгелердин бири болуп бирдиктүү ченемдик документ катары “Билим берүү жөнүндө” Кодексти иштеп чыгуу саналат, анын максаты мыйзамдарды жаңылоо жана билим берүүнүн мазунун реформалоо үчүн, ошондой эле билим берүү системасында башкарууну, каржылоону, адам ресурстарын өнүктүрүүнү уюштуруу менен байланышкан бардык маселелерди жөнгө салуу ж.б. үчүн бирдиктүү мыйзам берүүчү базаны түзүү жана иштеп чыгуу. “Билим берүү жөнүндө” Кодекс андан аркы башкарууну рационалдаштыруу жана оптималдаштыруу үчүн ченемдик базаны түзөт, анда билим берүү системасынын бардык маселелери чагылдырылат. Андан тышкары педагогика чөйрөсү үчүн биринчи кезектеги аракеттерди кароо менен Квалификациялардын улуттук системасын, Квалификациялардын улуттук жана тармактык алкактарын жана кесиптик стандарттарды калыптандыруу да каралат.

***Билим берүүнү башкаруу системасын*** жакшыртуу жаатында төмөнкү милдеттер ишке ашырылат:

* + ББМС сандык жана сапаттык көрсөткүчтөр боюнча билим берүү системасынын абалы жөнүндө маалыматтарды чогултуунун жана талдоонун негизги куралы катары толугу менен ишке киргизилди жана иштей баштады, бул мониторингдөө жана баалоо, ошондой эле чечимдерди кабыл алуу системасын жакшыртууга таасирин тийгизет.
  + ББМСтин негизинде жыл сайын чыгарылуучу маалыматтык бюллетень иштелип чыгат жана жайылтылат, анда билим берүү тармагы боюнча бардык статистикалык маалымат көрсөтүлөт жана ал жалпы коом үчүн ачык түрдө жеткиликтүү болот.
  + “Билим берүү мейкиндигинин картасы” (education mapping) иштелип чыкты, ал ар бир регион/район/айыл боюнча мектепке чейинки жана жалпы орто билим берүү уюмдарына болгон муктаждыкты чагылдыруучу, анын ичинде жакынкы 5-10 жылга карата муктаждыктын божомолун камтыган картаны билдирет. Карта ББМСке байланат жана билим берүү системасында болуп жаткан динамикалык өзгөрүүлөрдү көрсөтөт, андан тышкары ыкчам чечимдерди кабыл алуу үчүн курал болот. Карта демографиялык божомолдорду эске алуу менен ар бир регион боюнча билим берүү уюмдарын каржылоону божомолдоого (окуучулардын санын, окуучу орундардын санын, персоналдын штаттык бирдигин ж.б.) мүмкүндүк берет.
  + Негиздүү чечимдерди кабыл алуу үчүн билим берүү чөйрөсүндө туруктуу изилдөөлөрдү жүргүзүү жана алардын натыйжаларын баалоо практикасы киргизилди.
  + Системаны жана билим берүүнү башкаруу системасын оптималдаштыруу үчүн функционалдык талдоонун негизинде КР БИМдин жана анын территориалдык түзүмдүк бөлүмдөрүнүн түзүмүн кайра уюштуруу.
  + Бардык кызыкдар тараптарды кеңири тартуу менен тышкы түзүмдөргө министрликтин функционалдык милдеттеринин бир бөлүгүн өткөрүп берүү (мисалы, ENIC/NARIC сыяктуу түзүмдөрдү түзүү – академиялык таануу жана мобилдүүлүк маселелери боюнча улуттук маалыматтык борборлордун тармагы, кесипкөй уюмдар).
  + КР БИМдин жумушчу процесстерин автоматташтыруу (мисалы, маалымкаттарды ж.б. берүү процедурасын автоматташтыруу).
* Стратегияларды жана кабыл алынган саясий чараларды ишке ашыруунун натыйжаларына туруктуу талдоо жүргүзүү.
* Коомдун алдында отчеттуулук системасын күчөтүү билим берүү системасындагы көйгөйлөр боюнча калктын кайрылуулары жана келип түшкөн маселелер боюнча ыйгарым укуктуу органдардын реакциясын байкоо үчүн программаны-тиркемени иштеп чыгуу аркылуу ишке ашырылат. Бул пайда болгон көйгөйлөргө ыкчам таасирденүүнү, жеринде территориалдык түзүмдүк бөлүмдөрдүн кызматкерлеринин өз милдеттерин аткаруу боюнча эффективдүүлүктү көзөмөлдөөнү мүмкүн кылат. Ошондой эле, бул мамиле коомдун алдында КР БИМ тарабынан берилүүчү ачык-айкын болуучу отчеттуулук системасын жана территориалдык түзүмдүк бөлүмдөрдүн, мамлекеттик билим берүү уюмдарынын ишмердүүлүгүнө карата коомдук баалоону жана сапаттуу билим берүүнү калыптандырууда жарандардын катышуусуна карата жоопкерчиликтин күчөтүлүшүн камсыздайт.
* Аярлуу балдардын жана үй-бүлөлөрдүн муктаждыктарын аныктоо жана таасирденүү үчүн жалпы улуттук жана областтык деңгээлде саламаттык сактоо, социалдык коргоо системалары, укук коргоо органдары менен секторлор аралык мамилени күчөтүү жана координациялоо.

***Каржылоо системасын*** жакшыртуу жаатында төмөнкү милдеттер аткарылат:

* Финансылык талдоону жана бардык финансылык агымдардын жана чыгымдардын аудитин жана финансылык ресурстарды рационалдуу колдонуу саясатын туруктуу жүргүзүү.
* Билим берүүнүн ар кандай деңгээлдерин каржылоо булактарын кеңейтүү, анын ичинде билим берүү системасын кайра түзүүнүн жана өнүктүрүүнүн маанилүү элементтери катары мамлекеттик-жеке өнөктөштүктүн ар кандай механизмдерин жана капиталдык салымдарды өнүктүрүү.
* Педагогикалык кадрлардын, билим берүү уюмдарынын администрациясынын жана персоналдын эмгек акысын экономика жана жалпысынан өлкө боюнча орточо көрсөткүчтүн деңгээлинен жогору көтөрүү жана сактоо, ошондой эле социалдык жеңилдиктерди камсыздаган бардык кызыкдар органдардын макулдашылган аракеттерин камтуучу мыйзамдарды өзгөртүү аркылуу педагогикалык кызматкерлер үчүн социалдык артыкчылыктар жана кепилдиктер системасын жакшыртуу.
* Бардык деңгээлдеги билим берүү уюмдарынын финансылык автономиясын жогорулатуу.

***Адам ресурстарын жакшыртуу*** менен байланышкан көйгөйлөрдү чечүү үчүн стратегиянын алкагында төмөнкүлөр каралат:

* КР БИМдин жана анын түзүмдүк бөлүмдөрүнүн кызматкерлеринин квалификациясын, анын ичинде коомчулук менен өз ара аракеттенүү маселелери боюнча потенциалды жогорулатуу.
* Электрондук маалымат базасы менен улуттук көп профилдүү кадрлар резервин калыптандыруу (мектеп – регион – өлкө; башкаруучу кадрлар, усулчулар, илимий кадрлар).

**Билим берүү системасында адам ресурстарын, башкаруу жана каржылоо процессстерин өнүктүрүүгө жетишүү үчүн БӨС 2040 индикаторлору**

| **№** | **Индикаторлор** | **2020** | **2023** | **2030** | **2040** | **Маалымат жана верификациялоо булагы** |
| --- | --- | --- | --- | --- | --- | --- |
|  | “Билим берүү жөнүндө” Кодекстин болуусу | Билим берүү системасын жөнгө салуучу бардык мыйзамдарды Билим берүү жөнүндө бирдиктүү Кодекске бириктирүү үчүн кесипкөй жана эскперттик талкуулоолор өткөрүлдү | КРдин “Билим берүү жөнүндө” Кодекси кабыл алынды | Билим берүү системасы толугу менен “Билим берүү жөнүндө” Кодекси менен жөнгө салынат | Билим берүү системасы толугу менен “Билим берүү жөнүндө” Кодекси менен жөнгө салынат | БИМ |
|  | Квалификациялардын улуттук системасынын болуусу | Квалификациялардын улуттук жана тармактык алкактарынын болуусу | Кесиптик стандарттардын болуусу | Система КУСка ылайык иш алып барат | Система КУСка ылайык иш алып барат.  БКБ, ОКБ жана ЖКБда кесиптердин жана адистиктердин тизмеси жокко чыгарылды. | БИМ |
|  | Билим берүүгө карата бюджеттин керектөөлөрүн аныктоо үчүн ченемдер финансылык талдоонун негизинде билим берүүнүн бардык деңгээлинде колдонулат | Республиканынмектептерин, БКБсын жана жождорун ченемдик каржылоо алкагында колдонулат. Финансылык талдоонун башталышы. | Мектепке чейинки билим берүү жана ОКБ системасына киргизүү жана колдонуу | Билим берүүнүн бардык деңгээлдеринде ишке киргизүү жана колдонуу | Билим берүүгө карата бюджеттин керектөөлөрүн аныктоо үчүн минималдык ченемдерди колдонуу | БИМ |
|  | Педагогикалык кызматкерлердин эмгек акысынын деңгээли жана социалдык кепилдиктер менен камсыздалган педагогдордун үлүшү | - | - | Бардык деңгээлдердеги бардык педагогикалык кадрлардын эмгек акысы экономикадагы жана жалпысынан өлкөдөгү орточо деңгээлден кем эмес деңгээлге ылайык келет жана 50%дан кем эмес педагогикалык кызматкерлер социалдык жеңилдиктерди камсыздаган бардык кызыкдар органдардын макулдашуусу менен социалдык кепилдиктерге ээ болушту | Бардык деңгээлдердеги бардык педагогикалык кадрлардын эмгек акысы экономикадагы жана жалпысынан өлкөдөгү орточо деңгээлден жогору деңгээлде сакталат жана 100% педагогикалык кызматкерлер социалдык кепилдиктер менен камсыздалды | БИМ,  ФМ |
|  | Чечимдерди кабыл алуу процессине мониторинг жүргүзүү жана баалоо системасын интеграциялоо | Билим берүү жана илим министрлиги жана билим берүүнү башкаруу органдары тийиштүү жоболордун негизинде иш алып барат | Маалымдоочу чечимдерди кабыл алууга багытталган мониторинг жана баалоо системасын киргизүү боюнча ички регламенттөөчү документтердин болуусу | Борбордук деңгээлде (БИМ), регионалдык деңгээлде жана билим берүү уюмдарынын деңгээлинде чечимдерди кабыл алуу процесси мониторингдин жана баалоонун иш жүзүндөгү маалыматтарына негизделген | Борбордук деңгээлде (БИМ), регионалдык деңгээлде жана билим берүү уюмдарынын деңгээлинде чечимдерди кабыл алуу процесси мониторингдин жана баалоонун иш жүзүндөгү маалыматтарына негизделген | БИМ |
|  | ББМС эффективдүү иштейт (чечимдерди кабыл алуу үчүн базанын актуалдуу маалыматтар менен толтурулушунун пайызы) | 60% | 100% | 100% | 100% | БИМ |
|  | Чечимдерди кабыл алуу үчүн маалыматтын булагы катары билим берүү мейкиндигинин Картасы колдонулат | - | Иштеп чыгуу процессинде | Бардык маалыматтар топтолду жана визуалдык картага интеграцияланды | Карта системалуу түрдө жаңыланууда | БИМ |
|  | БИМдин ролун билим берүүдөгү кызматтардын доминанттуу провайдеринен эффективдүү регулятору катары өзгөртүү | Функционалдык талдоонун башталышы | Билим берүү системасын башкаруу боюнча функционалдык талдоонун болуусу жана тийиштүү кайра уюштуруу схемасын макулдашуу | Функциялардын бир бөлүгүн аутсорсингге өткөрүп берүү үчүн шарттарды түзүү  БИМдин жана анын территориалдык түзүмдөрүнүн ишмердүүлүгүн толук автоматташтыруу. | Башкаруу системасын башкаруу боюнча жаңы модель колдонулат, анда БИМ кызматтардын доминанттуу провайдери эмес, эффективдүү регулятор болуп саналат | БИМ |
|  | Билим берүүнүн сапатын баалоо боюнча комплекстүү системанын болуусу | Системадагы сапаттын колдонуудагы элементтерине негизделип, билим берүүнүн сапатын баалоо боюнча комплекстик системаны моделдөө жана кошумча элементтерди иштеп чыгуу. Аккредитациялоо системасын кайра карап чыгуу жана күчөтүү | Бардык компоненттерди камтыган билим берүүнүн сапатын баалоо боюнча комплекстик система иштелип чыкты жана бекитилди | Билим алуучулардын ишмердүүлүгүн системалуу баалоо үчүн мамлекеттик каржылоого өтүү | Билим берүүнүн сапатын баалоо системасы толугу менен киргизилди.  Билим берүү системасында стратегиялык чечимдерди кабыл алуу үчүн баалоонун натыйжаларын талдоо колдонулат | БИМ |
|  | КР БИМде кызыкдар тараптар менен кайтарым байланыш боюнча ыкчам система колдонулат | Коомчулуктун алдында отчеттуулук форматы катары маалыматтык бюллетендин концепциясын иштеп чыгуу | Өлкө боюнча коомчулук менен кайтарым байланыш үчүн тиркеме иштелип чыкты | Маалыматтык бюллетень коомчулук үчүн билим берүү системасы жөнүндө статистикалык маалыматты алуунун негизги булагы болуп саналат.  Кайтарым байланыш боюнча тиркеме коомчулук тарабынан активдүү колдонулат | Маалыматтык бюллетень коомчулук үчүн билим берүү системасы жөнүндө статистикалык маалыматты алуунун негизги булагы болуп саналат.  Кайтарым байланыш боюнча тиркеме коомчулук тарабынан активдүү колдонулат | БИМ |
|  | Кадрлардын резерви системасынын болуусу | - | Концепцияны иштеп чыгуу жана мектеп деңгээлинде пилоттоо | Мектеп-жож деңгээлинде ишке киргизилди | Өлкөнүн деңгээлинде ишке киргизилди | БИМ |
|  | Административдик кадрлардын, анын ичинде КР БИМдин, анын территориалдык түзүмдүк бөлүмдөрүнүн кызматкерлеринин үзгүлтүксүз кесипкөй өнүгүүсүнүн болуусу | БӨС 2040 белгиленген артыкчылыктардын негизинде административдик кадрлар, анын ичинде КР БИМдин, анын территориалдык түзүмдүк бөлүмдөрүнүн жана ведомство алдындагы уюмдардын кызматкерлери үчүн квалификацияны жогорулатуу стратегиясын иштеп чыгуу. | Административдик кадрлар жана БИМдин кызматкерлери, анын түзүмдүк бөлүмдөрүнүн жана ведомство алдындагы уюмдардын кызматкерлери үчүн негизги өтмө компетенттүүлүктөр иштелип чыкты. Кызматкерлерге БӨС 2040 ишке ашыруу үчүн зарыл болуучу билимдерди берүү башталды | Бардык административдик кадрлар жана КР БИМдин кызматкерлери, анын түзүмдүк бөлүмдөрүнүн жана ведомство алдындагы уюмдардын кызматкерлери билим берүү чөйрөсүндөгү саясатты иштеп чыгуу жана ишке ашыруу үчүн потенциалды системалуу түрдө жогорулатышат.  Билим берүү системасынын ар кандай деңгээлдеринде административдик кадрлардын ишмердүүлүгүнүн эффективдүүлүк көрсөткүчтөрү колдонулат (территориялар, уюмдар) | Административдик кадрлар жана БИМдин кызматкерлери, анын түзүмдүк бөлүмдөрүнүн жана ведомство алдындагы уюмдардын кызматкерлери билим берүү системасын башкаруу боюнча эффективдүү ишти көрсөтүүдө. | БИМ |
|  | Билим берүү системасындагы финансылык менеджменттин жакшыртылган системасы билим берүүнүн бардык тармактарында улуттук жана регионалдык деңгээлдерде киргизилди | Билим берүү системасында финансылык агымдарды башкаруунун финансылык талдоосу жана аудити ишке ашууда | Жүргүзүлгөн талдоонун негизиндекаржылоону башкаруу механизмдерин кайра кароо | Каржылоону башкаруунун механизмдерин жакшыртуу үчүн ЧУАларды кайра кароо жана тийиштүү өзгөртүүлөрдү киргизүү | Бар болгон финансылык каражаттарды максималдуу эффективдүү колдонууну мүкмүн кылган каржылоону башкаруу системасы ишке ашууда | БИМ |

# **IV-бөлүм. Мүмкүн болуучу тобокелдиктер жана коркунучтар**

БӨС-2040 ишке ашырууда алдыга коюлган максаттарга жана милдеттерге жетишүүдө таасирин тийгизүүчү мүмкүн болуучу тобокелдиктер бар:

- Экономиканын өсүү темпинин төмөндөшү, өлкөгө инвестициялардын агымынын төмөндөшү, бюджеттин тартыштыгынын пайда болушу билим берүү системасынын иш алып баруусу жана өнүгүүсү үчүн каржылооонун төмөндөшүнө же жетишээрлик каражаттарды ала албай калуусуна алып келет.

- Саясий туруксуздук, жаратылыш кырсыктары, техногендик кыйроолор, коррупция балансталган мамилеге жана алдыга коюлган милдеттердин бардыгын аткарууга терс таасирин тийгизиши мүмкүн.

- Коомду мүмкүн болуучу радикалдаштыруу конфессиялар аралык карама-каршылыкка жана билим берүү менен камтуунун төмөндөшүнө алып келиши мүмкүн.

- Жүргүзүлүп жаткан кайра түзүүлөрдүн маанилүүлүгүн түшүнүүнүн жоктугу жана тиешелүү түрдө айрым демилгелерди жана чечимдерди ишке киргизүүнү кечиктирүү, коомчулуктун билим берүү саясатын ишке ашырууга катышууга кызыкдар болбогондугу.

- Билим берүү системасында жана калкта заманбап маалыматтык-коммуникациялык технологияларды өнүктүрүүнүн жана киргизүүнүн ылдамдыгынан адам потенциалынын артта калышы, ошондой эле аралыктан билим берүүнүн мүмкүнчүлүктөрүн толугу менен колдонуу үчүн үй чарбачылыктарында мультимедиялык гаджеттердин (смартфондор, компьютерлер, телевизорлор ж.б.) жетишсиздиги.

- Оор демографиялык кырдаал жана ички, тышкы миграцияга карата көзөмөлдүн жетишсиздиги.

# **V-бөлүм. Мониторинг жана баалоо**

Саясий чараларды аткаруунун натыйжаларын талдоо жана баалоо боюнча системанын потенциалын чыңдоо милдети БӨСтүн маанилүү компоненти болуп саналат, ал ошондой эле ББМСти – жер-жерлердеги абалдар жөнүндө маалыматтын маанилүү булагы аркылуу чагылдырылат.

Бул Стратегияда баяндалган максаттар жана милдеттер белгиленген мөөнөттө тиешелүү аткаруучулардын конкреттүү натыйжаларга жетишүүсүнө багытталган БӨС-2040 ишке ашыруу боюнча үч жылдык Иш-аракеттер планына ылайык ишке ашырылат.

Стратегиялык багыттарды ишке ашырууда үч жылдык иш-аракеттер планын ишке ашырууга үзгүлтүксүз мониторинг жүргүзүү БӨС-2040 ишке ашыруунун ажырагыс бөлүгү болуп саналат. Бул БӨС-2040 максаттарынан жана милдеттеринен мүмкүн болуучу четтөөлөрдү алдын ала жокко чыгарууга жана ар бир кийинки үч жылдык планга керектүү түзөтүүлөрдү киргизүүгө мүмкүндүк берет.

Ар үч жыл сайын БӨС-2040 аткаруу маселелери боюнча системалуу диалогду уюштуруу үчүн мүмкүнчүлүккө жараша көз карандысыз баалоочуларды жана жарандык коомдун өкүлдөрүн тартуу менен Иш-аракеттер планын ишке ашырууга баалоо жүргүзүлөт, бенефициарлар менен рефлексивдик-аналитикалык ишти жакшыртуу жана милдеттерди аткаруунун натыйжаларын талдоо жана баалоо боюнча системанын потенциалын чыңдоо иши жүргүзүлөт. БӨС-2040 негизги стартегиялык багыттары, БӨС-2040 ар бир белгиленген деңгээли боюнча жетишүү индикаторлору жана тиешелүү Иш-аракеттер планын ишке ашырууну баалоо ар бир кийинки Иш-арактетер планын иштеп чыгуунун негизинде камтылат.

Ар бир үч жылдык Иш-аркеттер планын ишке ашырууга тиешелүү жылга карата каралган каражаттардын алкагында мамлекеттик органдардын бюджеттик ассигнованиелеринин алкагында республикалык бюджеттин каражаттары, ошондой эле Кыргыз Республикасынын мыйзамдарына карама-каршы келбеген башка булактардан, анын ичинде эл аралык өнөктөш-уюмдар тарабынан берилүүчү каражаттар багытталат.

Мында Иш-аракеттер пландарын сапаттуу ишке ашыруу аларда көрсөтүлгөн иш-чараларды талаптагыдай жана өз убагында каржылоодон көз каранды болоорун белгилей кетүү зарыл.

1. Кыргыз Республикасынын Улуттук статистика комитети тарабынан 2018-жылы жүргүзүлгөн жана 2019-жылдын майында басылып чыгарылган Мультикластердик изилдөөнүн маалыматтарына ылайык [↑](#footnote-ref-1)
2. ЕККУнун УИЖК, ЮНИСЕФ, Сорос-Кыргызстан фондунун колдоосу менен [↑](#footnote-ref-2)
3. “Жаңы мектеп – Келечектин мектеби” Улуттук программасы 2018-2040-жылдары Кыргыз Республикасын өнүктүрүүнүн улуттук стратегиясында белгиленген “Келечектин мектеби” Улуттук долбоорунун концепциясына ылайык келет, анда “долбоордун алкагында ар бир областта республикалык башкаруудагы үлгүлүү-эксперименталдык мектеп түзүлөт” деп белгиленген. Бул долбоордун максаты болуп балдарды өнүктүрүүнүн жаңы инновациялык ыкмалары колдонулган жаңы муундагы мектептердин стандарттарын калыптандыруу саналат. [↑](#footnote-ref-3)